މެމްބަރުންގެ މެދުގައި ފެށުނު "ރާއްޖެތެރެ، މާލެ" ބަހުސްއަށް ނިމުމެއް ނެތް!؟ | | Sangu News\nމެމްބަރުންގެ މެދުގައި ފެށުނު "ރާއްޖެތެރެ، މާލެ" ބަހުސްއަށް ނިމުމެއް ނެތް!؟\n15 އޮކްޓޯބަރ 2019 - 07:46\nރާއްޖެތެރެ، މާލެ" ބަހުސްގެ ފޯރި މަޖިލިހުގައި ގަދަވެފައި، އެއް ބޭފުޅަކު އަނެއް ބޭފުޅަކަށް ރައްދު ދެއްވުމައިގެން ކުރިޔަށް - ފޮޓޯ: މަޖިލިސް\nރާއްޖޭގެ ރަށްތަކުގައި ދިރިއުޅޭ މީހުންނަށް ވުރެ ބޮޑަށް މާލޭގެ ދިރިއުޅޭ މީހުންނަށް ބޯހިޔާވަހިކަން ބޭނުންވާ ކަމަށް ރައްޔިތުންގެ މަޖިލިހުގައި ބައެއް މެމްބަރުން ވިދާޅުވުމާ ގުޅިގެން މަޖިލީހުގައި އަނެއްކާވެސް "މާލެ، ރާއްޖެތެރެ" ބަހުސް އަނެއްކާވެސް ހިނގައިފި އެވެ.\nހުޅުމާލޭގެ ބިމަކީ މާލޭގެ ރައްޔިތުންނަށް ހައްގު ބިމެއް ކަމަށް ރައްޔިތުންގެ މަޖިލީހުގެ މިދިޔަ ހަފްތާގެ ހޯމަ ދުވަހުގެ ޖަލްސާގައި ބޮންޑޭ ވިދާޅުވި މައްސަލައިގައި އޭނާއަށް ބައެއް މެމްބަރުންނާއި އާންމުންގެ ފަރާތުން ބޮޑެތި ފާޑު ކިޔުންތަކެއް އަމާޒުވި އެވެ. ބޮންޑޭއަށް މަޖިލީހައި ބައެއް މެމްބަރުން ރައްދު ދީ ބުނެފައިވަނީ، އެއީ މާލެ ފިޔަވައި އެހެން ރަށްރަށުގައި ދިރިއުޅޭ މީހުންނަށް ނިކަމެތިވާ ގޮތަކަށް ބޮންޑޭ ވިދާޅުވި ބަސްތަކެއް ކަމަށެވެ. އެއަށްފަހު އެ ބަހުސް އެ ހަފްތާގެ ޖަލްސާގައި ކުރިޔަށްދިދުމަށްފަހު އަނެއްކާވެސް ހޯމަ ދުވަހު ބަހުގެ ހަމަލާތައް ފެށުނެވެ.\n"މާލެ، ރާއްޖެތެރެ" ބަހުސްއަށްފަހު މެމްބަރުން ދެން ދައްކަވަން ފެއްޓަވީ މާލޭގެ ރައްޔިތުން އުލޭ ނިކަމެތި ހާލުގެ ވާހަކައިންނެވެ. މާލޭގެ މެމްބަރުން އުޅެނީ މާ ނިކަމެތި ހާލުގައި ކަން ފާހަގަކޮށް ބައެއް މެމްބަރުން ވަނީ މާމަ ކާފަގެ ގެ ދަރީންނަށް ދޭންޖެހެހީ "ކަފާ ކުދި ކުދި" ކުރުމަށްފަހުގައި ކަމަށެވެ.\nމާލެ ރައްޔިތުން ނިކަމެތި ކަމަށް ބުނުމުން އަނެއްކާވެސް ބަހުސަކަށް\nގަލޮޅު ދެކުނު ދާއިރާގެ އެމްޑީޕީގެ މެމްބަރު މީކާއިލް އަހުމަދު ނަސީމް ވިދާޅުވީ މާލެ މީހެކޭ ބުނުމުން ބައެއް މީހުންނަށް ސިފަވާނީ އެއީ ވަރަށް ބޮޑާ މީހެއްގެ ގޮތުގައި ކަމަށެވެ. އަދި އެއީ މަދުވެގެން 12 ބުރީގެ އިމާރާތަކާއި އެކު އެ މީހާގެ ޖީބަށް ބޮޑެތި އަދަދުތަކުން ކުލީގެ ގޮތުގައި ފައިސާ ނަގާ މީހެއްގެ ގޮތުގައި ކަމަށެވެ. ނަމަވެސް، އެއި ވަރަށް ބޮޑު އޮޅުމެއް ކަމަށާއި ކަން ހިނގަނީ އެއާއި އިދިކޮޅަށް ކަމަށް މީކާއިލް ވިދާޅުވިއެވެ.\nމީކާއިލް ވިދާޅުވީ، "މާލޭ މީހާ" އަކީ ދާއިމީ ގޮތެއްގައި ކުލިން އާމްދަނީ ހޯދާ މީހެއް ނޫން ކަމަށެވެ. މާލެ މީހާ އަކީ އަދި މާ ނިކަމެތި ހާލުގައި އުޅެމުން އަންނަ މީހެއްކަން ފާހަގަކުރައްވައި މީކާއިލް ވިދާޅުވީ މާލެ މީހާއަކީ އަމިއްލަ ރަށުގައި ވަންނާނެ ތަނެއް ނެތް މީހާކަމަށެވެ. އަދި އަމިއްލަ ގެދޮރުގައި ވެސް އުޅެންޖެހިފައިނީ ކުއްޔަށް ކަމަށާއި، އާއިލާ މެމްބަރުންގެ ގޯތިތައް ފޮތިފޮތި ކުރަމުން ގޮސް ވަންނާނެ ތަނެއް ނޯންނަ ކަމަށެވެ. މީކާއީލް ނިސްބަތްވާ ގަލޮޅު ދެކުނު ދާއިރާގެ ހާލަތު ހިއްސާ ކުރައްވައި ވިދާޅުވީ ދާއިރާގެ އެތައް ރައްޔިތަކަށް ބޯހިޔާވަހިކަން ބޭނުންވެފައިވާ ކަމަށެވެ. ސިނަ މާލެއާއި، މާލެ ހިޔާ ފްލެޓުތަކަކީ މިއަދުގެ ހާލަތަށް ބަލާއިރު ދިރިއުޅެންވެސް ހެޔޮވާވަރުގެ އިމާރާތެއް ނޫންކަން ފާހަގަކޮށް މީކާއިލް ވަނީ އެ އިމާރާތުގައި ދިރިއުލޭ ރައްޔިތުންނަށް އެއަށްވުރެ ރަނގަޅު ގޮތެއް ހޯދައިދޭންޖެހޭ ކަމަށެވެ.\nލާމަރުކަޒީ ނިޒާމު ހަރުދަނާ ކުރުމުގެ ގޮތުން މަޖިލިހަށް ހުށަހެޅި ގަރާރުތަކަށް ބަހުސް ކުރައްވަމުން މާފަންނު މެދު ދާއިރާގެ އެމްޑީޕީގެ މެމްބަރު އިބްރާހިމް ރަޝީދު ވިދާޅުވެފައިވަނީ އޭނާގެ ދާއިރާގައި ދިރިއުޅޭ ރައްޔިތުންނަށް ބޯހިޔާވަހިކަން ނުލިބި އޮތް ކަމަށެވެ. އަދި އޭނާގެ ދާއިރާގެ ރައްޔިތުން މަޖިލީހަށް އިންތިހާބުކޮށްދީފައިފައިވަނީ ހުޅުމާލެއިން އެ ރައްޔިތުންނަށް ބޯހިޔާވަހިކަން ފޯރުކޮށްދޭނެ ކަމުގެ ވައިދާއި އެކު ކަމަށެވެ. އެހެން ކަމުން، ހުޅުމާލެއިން މާލޭގެ ރައްޔިތުންނަށް ބޯހިޔާވަހިކަން ފޯރުކޮށްދޭން ޖެހޭނެ ކަމަށް ބޮންޑޭ ވިދާޅުވިއެވެ.\nމާލެ ރައްޔިތުން ނިކަމެތި ކަމަށް ބުނުމުން އަނެއްކާވެސް އިތުރު ބަހުސަކަށް\nއޭނާ ސިފަ ކުރެއްވި ގޮތުން ހުޅުމާލޭގެ ބިމަކީ މާލޭ ރައްޔިތުންގެ ހައްގެކެވެ. ނަމަވެސް، އެކަމާއި ގުޅިގެން ރަށް ރަށަށް ނިސްބަތްވާ މެމްބަރުންގެ ނުރުހުން އެނާއަށް އަމާޒުވެގެން ދިޔައެވެ. އޭގެތެރޭގައި ސަރުކާރު ކޯލިޝަންގެ އެންމެ ބޮޑު ޕާޓީ، އެމްޑީޕީގެ ގިނަ މެމްބަރުންތަކެއް ވެސް ހިމެނިވަޑައިގަންނަވަ އެވެ. ބޮންޑެ ވިދާޅުވި ގޮތުގައި ރައްޔިތުންގެ ހައްގުގައި ވަކާލާތުކޮށް ދޭނަމޭ ބުނެ، މަޖިލިހަށް މީގެ ކުރިން އިންތިހާބުވެވަޑައިގެންނެވި ބޭފުޅުން މިހާރު ތިއްބެވީ މާލޭގައި ގެ އަޅައިގެންނެވެ. އަދި މަޖިލިސް 19 ގައި ތިއްބެވި މެމްބަރުން "އެގޮތަށް ހުޅުމާލެ ނުނެގޭނެ" ކަމަށް ބޮންޑެ ވިދާޅުވި އެވެ.


އެޑްމިން – Page 70 – Liyuntheringe Gulhun\nVisitors online  72:users  0guests  43bots  29The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\n// jQuery('.single .summersault').find('div > font').remove();\nvar visi = jQuery('.visitors-online-block').text().split(':');\nvisi = visi.replace("Visitors online – ", "");\nފުރަތަމަ ޞަފްޙާ ބަހާއި އަދަބުއަދަބިއްޔާތު ވަޒަން ބަހުރުވަ ވާހަކަ ޤަވާޢިދު ސަމާސާ އަދަބު ސަފަރުނާމާ ޝަޚްޞިއްޔަތު ދީނާއި ދުނިޔެއަޚްލާޤު އިސްލާމީ ތާރީޚު އިޖްތިމާޢީ ޢަޤީދާ ޢިބާދާތު މުޢާމަލާތު ފިޤްހު ޤުރްއާން ތާރީޚާއި ސަގާފަތުއާދަކާދަ ދިވެހި ތާރީޚު ދުނިޔޭގެ ތާރީޚު ތަރިކަ ސަގާފަތު ދުޅަހެއުކަމާއި ޞިއްޙަތުދުޅަހެއު ދިރިއުޅުން ޞިއްޙީ މަޢުލޫމާތު ޚަބަރާއި މަޢުލޫމާތުޚަބަރު މަޢުލޫމާތު ޚިޔާލު ކުޑަކުދިންގެ ބައިހެއްވާ ލިޔުން ކުޑަކުދިންގެ ވާހަކަ ކުޑަކުދިންގެ މަސައްކަތް ތަފާތު މަޢުލޫމާތު ޢާއްމުބައިޙަޤީޤަތް ކުޅިވަރު ޢާއްމު މަޢުލޫމާތު ފިލްމާއި މިއުޒިކް ތަފާސް ހިސާބު ފުރަތަމަ ޞަފްޙާ ބަހާއި އަދަބުއަދަބިއްޔާތު ވަޒަން ބަހުރުވަ ވާހަކަ ޤަވާޢިދު ސަމާސާ އަދަބު ސަފަރުނާމާ ޝަޚްޞިއްޔަތު ދީނާއި ދުނިޔެއަޚްލާޤު އިސްލާމީ ތާރީޚު އިޖްތިމާޢީ ޢަޤީދާ ޢިބާދާތު މުޢާމަލާތު ފިޤްހު ޤުރްއާން ތާރީޚާއި ސަގާފަތުއާދަކާދަ ދިވެހި ތާރީޚު ދުނިޔޭގެ ތާރީޚު ތަރިކަ ސަގާފަތު ދުޅަހެއުކަމާއި ޞިއްޙަތުދުޅަހެއު ދިރިއުޅުން ޞިއްޙީ މަޢުލޫމާތު ޚަބަރާއި މަޢުލޫމާތުޚަބަރު މަޢުލޫމާތު ޚިޔާލު ކުޑަކުދިންގެ ބައިހެއްވާ ލިޔުން ކުޑަކުދިންގެ ވާހަކަ ކުޑަކުދިންގެ މަސައްކަތް ތަފާތު މަޢުލޫމާތު ޢާއްމުބައިޙަޤީޤަތް ކުޅިވަރު ޢާއްމު މަޢުލޫމާތު ފިލްމާއި މިއުޒިކް ތަފާސް ހިސާބު އެޑްމިން\nއިސްލާމީ ޝަރީޢަތުގައި ދައުލަތް (10)\n15 ޖެނުއަރީ 2015މުޢާމަލާތު, ދީނާއި ދުނިޔެއެޑްމިން\nކިޔާފައިވާ ޢަދަދު: 2447\nޙުސައިން ޢާމިރު 3.2 ޒަމާނަށް ފެތޭގޮތަށް މަޝްވަރާކުރުން އިންތިޒާމުކުރުން\nއިސްވެދިޔަ ނުކުތާތަކުގައި ކީރިތި ރަސޫލާ ގެ ސުންނަތުގައި މަޝްވަރާ އޮތްގޮތާ ބެހޭގޮތުން ވާހަކަ ދެކެވިއްޖެއެވެ. ޖުމްލަކޮށް އެއިން އެނގެނީ އިސްލާމީ ޝަރީޢަތުގައި މަޝްވަރާކުރުމަށް ވަކި ޚާއްޞަ މަޙްދޫދު ނިޒާމެއް ކަޑައަޅާފައި ނުވާކަމެވެ. މިއިން ދޭހަވަނީ ސުންނަތުގެ ފުރިހަމަކަމާއި މުސްތަޤްބަލުގައި ދިމާވެދާނެ ކަންކަމަށް ތަންދީފައިވާކަމެވެ. އެހެނީ ޢަމަލީގޮތުން، މަޝްވަރާ ކުރަންޖެހޭ ކަންތައްތައް ޒަމާނާއި ތަން ތަފާތުވުމުން ތަފާތުވާނެއެވެ. ވީމާ އެ ކަންތައްވަނީ އުއްމަތުގެ ޙާލާއި ބޭނުންތަކާ އެއްގޮތަށް ކުރުމަށް ދޫކުރައްވާފައެވެ.\nޅެންވެރިންގެ ދުވަހުގެ ހަނދާނުގައި……!\n14 ޖެނުއަރީ 2015ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 2397\nއަބޫބަކުރު އާދަމް ސިލްވަރބީޗް ނ.މަނަދޫ\nޅެންވެރިންގެ ދުވަސް އައީމާ ހާދަހާ އުފަލެއްވެޔޭ ޅެން ހަދައިގެން އެ ދުވަހުގެ އިހުސާސް ދިރުވާހިތްވެޔޭ ދިވެހި އަދަބީ އުދަރެހުން އެރި އެންމެ އަލިގަދަތަރިތަކުން ދިވެހި ޖައްވު ވިދާ ބަބުޅަމުން ދިޔަ ހަނދާންތައް އާވެޔޭ ކަރަންޓްގެ އަލިކަން ނައިފަރުގެ ޖައްވުން ފާއްދައިލި ހިނދު!\n14 ޖެނުއަރީ 2015ޚަބަރާއި މަޢުލޫމާތު, މަޢުލޫމާތުއެޑްމިން\nކިޔާފައިވާ ޢަދަދު: 2615\nމުޙައްމަދު އިސްމާޢިލް ފުޅު\nއިލެކްޓްރިކްގެ އަލިކަން ދިވެހިރާއްޖެއަށް ފުރަތަމަ ތަޢާރުފުވީ 29 ޞަފަރު 1369 (20 ޑިސެމްބަރ 1949) ރޭ މާލޭގައެވެ. އިލެކްޓްރިކްގެ އަލިން ރާއްޖޭގައި އެންމެ ފުރަތަމަ ދިއްލައިލި ބިނާއަކީ އޭރު “ނާދީ ތަމައްދުނު” ހިނގަމުންދިޔަ ޢިމާރާތެވެ. “ކީރިރތި ޤުރުއާނާ ބެހޭ މަރުކަޒު” މިހާރު ހިނގަމުންއެދަނީ މި ދެންނެވި ޢިމާރާތުގައެވެ. މި ދައްކާ ބިރުވެރި ކަމަކީ ދީނަށް ޓަކައި ކުރާ ކަންކަމެއް ނޫނެވެ!\n13 ޖެނުއަރީ 20151 ޚިޔާލުޢާއްމު މަޢުލޫމާތު, ޢާއްމުބައިއެޑްމިން\nކިޔާފައިވާ ޢަދަދު: 4174\nKareem Abdul-Jabbar ތަރުޖަމާ: އަޙްމަދް ސަމީރު ޢަލީ\nއަނެއްކާވެސް ބިރުދެއްކުމުގެ އަނިޔާވެރި އެތައް ކަމެއް އިސްލާން ދީނުގެ ނަމުގައި ބަޔަކު ހިންގައިފިއެވެ! ނޫސްވެރިން އެމީހުންގެ ފޯނުތަކުގައި ކުރިން ޕްރޮގްރާމްކޮށްފައިވާ ފިތްތަކުން، “މަޝްހޫރު މުސްލިމުން” ގެ ލިސްޓުން އަޅުގަނޑު ފަދަ މީސްމީހުންގެ ނަންބަރު ހޯދައި ގުޅަން ފަށާނެއެވެ! އެތައް ބަޔަކު ރުޅި އައިސް މާޔޫސްވެ ނަފްރަތުން ފުރިގެންވި ވަގުތެއްގައި އަނެއްކާވެސް މި ޖެހުނީ، އިސްލާމުންނަށް ނިސްބަަތްވާ މަދު ބަޔަކު ކުރާ ގަދަބަދަވި ކޮންމެކަމަކީ އިސްލާންދީނާއި ގުޅުން ހުރި ކަމެއް ނޫންކަމުގައި މީޑީޔާގައި އޮޅުން ފިލުވައިދޭށެވެ!\nއިންސާނީ ޙައްޤުތައް ރައްކާތެރިކުރުން، އިންސާނީ ވާޖިބެއް (4)\n13 ޖެނުއަރީ 2015މުޢާމަލާތު, ދީނާއި ދުނިޔެއެޑްމިން\nކިޔާފައިވާ ޢަދަދު: 2278\n2.7 އިންސާނީ ޙައްޤުތައް ރައްކާތެރި ކުރުމަށް އެޅޭ ހުރަސްތައް\nއިންސާނީ ޙައްޤުތައް ކަމުގައިވާ އެމީހަކަށް ފެންނަގޮތެއް ބުނުމުގެ ޙައްޤު، ޖަމްޢިއްޔާ ޖަމާޢަތްތައް ހެދުމާއި އެއްވެ އުޅުމުގެ މިނިވަންކަމުގެ ޙައްޤު، ދަތުރުފަތުރު ކުރުމުގެ މިނިވަންކަމުގެ ޙައްޤު، ޒާތީ އަދި ޢާއިލީ ދިރިއުޅުމުގެ ޙައްޤު، އަދި، ޒާތީ މުވާޞަލާތު ކުރުމުގެ ޙައްޤަކީ އެހެން ބައެއްގެ މިފަދަ ޙައްޤުތަކެއް ރައްކާތެރި ކުރުމުގެ ބޭނުމުގައި ޤާނޫނެއްގެ ދަށުން ކޮންމެވެސް މިންވަރަކަށް ހިފެހެއްޓިދާނެ ޙައްޤުތަކެކެވެ. މިގޮތަށް ހިފަހައްޓަނީ އަނެކުންގެ ޙައްޤުތަކާއި މިނިވަންކަން، ދައުލަތުގެ އަމަން އަމާންކަން، ޢާއްމު ޞިއްޙަތާއި ޢާއްމު އަދަބުތައް ރައްކާތެރި ކުރުމަށްޓަކައެވެ. މިފަދަ ޙައްޤުތައް ހަނިކުރުމާއި ޙައްޤުތައް ދިނުމުގައި ޢާއްމު ފަރުދެއްގެ މިނިވަންކަމާއި ޖަމާއަތުގެ މަސްލަހަތަށް ބަލައި ތިލަފަތް ހަމަވާ އުސޫލަށް ވަޒަންކުރަންވާނެއެވެ. މިއިން އެއްވެސް ޙައްޤެއްގެ އެއްވެސް މިންވަރެއް ހިފެހެއްޓޭނީ، މިނިވަން ޑިމޮކްރެޓިކް މުޖްތަމައެއްގައި މިފަދަ ޙައްޤެއް ނުވަތަ މިނިވަންކަމެއް ހިފެހެއްޓިދާނެ ކަމަށް ޤަބޫލު ކުރެވޭ މިންވަރަށެވެ.\n“އަޅުގަނޑު ދީން ބަދަލުކުރީއެއްނޫނެވެ. ޙަޤީޤަތުގައި ދީނަކީ އިސްލާމްދީނެވެ.”\n12 ޖެނުއަރީ 2015ޢަޤީދާ, ދީނާއި ދުނިޔެއެޑްމިން\nކިޔާފައިވާ ޢަދަދު: 2135\n—————ގުލްޒާރު އަޙްމަދު ޢަބްދުﷲ ފާރޫޤް ޙަސަން\nގުލްޒާރު އަޙްމަދަކީ ކުރީގެ ކްރިސްޓިއަންފާދަރެކެވެ. 27 މާޗް 2004 ގައި އޭނާވަނީ އިސްލާމްވެވަޑައިގެންފައެވެ. އޭނާ އިސްލާމްވެވަޑައިގެންނެވި ގޮތާބެހޭގޮތުން އޭނާވަނީ ވާހަކަދައްކަވައިފައެވެ. އެވާހަކަފުޅުގައި އޭނާވަނީ ކްރިސްޓިއަންދީނުގައިހުރި އުނިކަންތައްތަކާ ބެހޭގޮތުންވެސް ޢިލްމީގޮތުން އަލިއަޅުއްވައިލައްވައިފައެވެ. ތިރީގައިމިވަނީ އޭނާ ދެއްވައިފައިވާ ބަސްދީގަތުމުގެ ތަރުޖަމާއެކެވެ. -އެންމެ ފުރަތަމަ ކަލާގެ ކުރުތަޢާރުފެއް ދެއްވަފާނުތޯއެވެ؟ ބައްޕަގެ ދަރިފުޅާ މުޚާޠަބުކޮށް…..!\n12 ޖެނުއަރީ 2015ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 2056\nހެޔޮރަނގަޅު އުޅުމާ ގުޅުން ޤާއިމުކުރާށޭ ދަރިފުޅާ ހެޔޮމަގުން ހިނގުމަށް ހަލުވި ފިޔަވަޅު އަޅާށޭ ދަރިފުޅާ ބަސްއަހައިގެން ކިޔެވުމަށް ހިތްވަރުތަކެއް އަމަލީގޮތުން ފަސްނުޖެހިކުރުމަށް ސަމާލުވެ އިސްނަގާށޭ ދަރިފުޅާ ޤުރުއާނުގެ ހިޔަލުގައި (3)\n11 ޖެނުއަރީ 2015ޢަޤީދާ, ދީނާއި ދުނިޔެއެޑްމިން\nކިޔާފައިވާ ޢަދަދު: 2672\nޙުސައިން ޢާމިރު ޤުރުއާނުގައިވާ ގޮންޖެހުން:\nބަހުގެ ގޮތުންނާއި ބަލާޣާތްތެރިކަމުގެ ގޮތުން ޤުރުއާން ވަނީ ޢަރަބިންނަށް ގޮންޖައްސަވައިފައެވެ. ނަމަވެސް ޤުރުއާން ބާވައިލެއްވީ އެންމެހައި މީސްތަކުންގެ މައްޗަށެވެ. ހަމައެކަނި ޢަރަބިންނަކަށް ނޫނެވެ. ވީމާ ޢަރަބިން ފިޔަވައި ދެން ތިބި މީހުންނަށް ވެސް އެމީހުން ކުރިއަރައިފައިވާ ކަންތައްތަކުގައި ޤުރުއާނަކީ ޗެލެންޖަކަށް ވާންޖެހެއެވެ. ވީމާ އެ ބާވައިލެއްވި ވަގުތު ޢަރަބިން ނޫން އެހެން މީހުންނަށް ވެސް ޤުރުއާން ވަނީ ތަޙައްދީ ކުރައްވައި ގޮންޖައްސަވައިފައެވެ.\nޞައްޙަ މަޢުލޫމާތު ހޯދައި ލިބިގަތުމުގެ މުހިއްމުކަން\n10 ޖެނުއަރީ 2015ޢާއްމު މަޢުލޫމާތު, ޢާއްމުބައިއެޑްމިން\nކިޔާފައިވާ ޢަދަދު: 4178\nޢަބްދުލްޢަޒީޒު ޖަމާލު އަބޫބަކުރު\nކޮންމެ އިންސާނަކު، އާދެ! ޢާއްމު އިންސާނަކު ދުނިޔެއަށް އަންނަނީ ފުރިހަމަ ހުސް ސިކުނޑިއަކާ އެކީގައެވެ. ޤުދުރަތުގެ ދީލަތި ކަމުން އެ ސިކުނޑި ހެދިބޮޑުވެ ޖިސްމާނީ ގޮތުން ފުރިހަމަކުރެއްވުމާއެކު، އެ ސިކުނޑި ވިސްނުމާއި ބުއްދީގެ ގޮތުން މުއްސަނދިކުރުމުގެ ވަސީލަތްތަކެއް ވެސް ލައްވައިފައިވެއެވެ. ޢިލްމީ ގޮތުން ސިކުނޑި މުއްސަނދިވާނީ އެ ސިކުނޑިއަށް ޢިލްމާއި މަޢުލޫމާތު ލިބިދިން މިންވަރަކުންނެވެ. ކަންކަން އޮޅުންފިލައި ޢިލްމީ ގޮތުން މީހާ ކުރިއަރައިދަނީ އެ މީހަކަށް ލިބޭ މަޢުލޫމާތެއްގެ ނިސްބަތަކުންނެވެ.\nދިރާސީ އާ އަހަރަށް މަރުޙަބާ ކިޔުން\n9 ޖެނުއަރީ 2015ޚަބަރާއި މަޢުލޫމާތު, ޚަބަރުއެޑްމިން\nކިޔާފައިވާ ޢަދަދު: 1644\nއާމިނަތު ޙުސައިން މޫސާ\nމާދަމާއަކީ ދިވެހި ޤައުމީ ޙަޔާތުގައި މުހިއްމު ޞަފުޙާއެއް އެއްލާ ދުވަހެކެވެ. އާ މާއްދާތަކަކާއެކު އާ މަންހަޖެއް ތަންފީޒުކުރުމަށްޓަކައި އާ އުންމީދަކާއެކު، 2015 ވަނަ އަހަރތުގެ ދިރާސީ އާ އަހަރު ފަށަނީ އެވެ. މި ތާރީޚީ މުނާސަބަތުގައި ދިވެހިރާއްޖޭގެ ލޮބުވެތި ހުރިހާ ދަރިވަރުންނަށާއި ޚިދުމަތްތެރި މުދައްރިސުންނަށާއި ހީވާގި ބެލެނިވެރީންނަށް ތަހުނިޔާ އާއި މުބާރުކުބާދި ފޮނުވަމެވެ.\nލިޔުންތެރިންގެ ގުޅުން، ހ. އާމުލީގެ، މާލެ، ދިވެހިރާއްޖެ - info@liyuntherin.org


މި އިޢުލާންވަނީ 24 ޖުލައި 2019 0900 ގައި ބާތިލް ކުރެވިފައެވެ.\nމި މަރުކަޒުގެ ގުދަނުގެ ފުރާޅު އަމިއްލަ ތަކެތީގައި މަރާމާތުކޮށްދޭނެ ފަރާތެއް ހޯދަންކުރި (IUL)A06-HC/2019/03 ނަންބަރު އިޢުލާނާއި ގުޅިގެން މަޢުލޫމާތު ސާފުކުރުމަށް ދުރުވެފައިވަނީ އެންމެ ފަރާތެއް ކަމުން އެއިޢުލާން ބާޠިލްކޮށް އަލުން މިމަސައްކަތަށް އިޢުލާން ކުރީމެވެ.\n2019 ޖުލައި 08 ވާ ހޯމަ ދުވަހުގެ ހެނދުނު 10:00 ގައި\n2019 ޖުލައި 15 ވާ ހޯމަ ދުވަހުގެ މެންދުރުފަހު 13:00 ގައި\nސުންގަޑި: 08 ޖުލައި 2019 1000\n- Iulaan Soft Copy


Bali meehunnaamdhu amalu kuranee janavaarunnah vurenves nikamethikoh: India Supreme Court - vNews.mv\nއިންޑިއާގެ ސުޕްރީމް ކޯޓު:\nބަލިމީހުންނާމެދު ކަންތައްކުރަނީ ޖަނަވާރުންނަށް ވުރެންވެސް ދަށުދަރަޖައިގައި: އިންޑިއާ ސުޕްރީމް ކޯޓު\nސައިފް އަޒްހަރު 12 June 2020, 21:36\nކޮވިޑް-19 ބަލިޖެހޭ މީހުންނާމެދު އިންޑިއާގެ ހޮސްޕިޓަލްތަކާއި، ކަމާބެހޭ އެހެން އިދާރާތަކުން ކަންތައްކުރާ ގޮތާމެދު އިންޑިއާގެ ސުޕްރީމް ކޯޓުން ވަރަށް ބޮޑަށް ނުރުހުން ފާޅުކޮށްފިއެވެ.\nމިމައްސަލާގައި އިންޑިއާގެ ސުޕްރީމް ކޯޓުން މިއަދުވަނީ އިންޑިއާގެ ސަރަހައްދީ ސަރުކާރުތަކަށާއި، މައި ސަރުކާރަށް އިންޒާރުގެ ނޯޓިސް ފޮނުވާފައެވެ.\nސުޕްރީމް ކޯޓުން ބުނެފައިވަނީ، ކޮވިޑް-19 ބަލިޖެހޭ މީހުންނާމެދު އިދާރާތަކުން އަމަލުކުރަނީ ޖަނަވާރުންނާމެދު ކަންތައްކުރާ ވަރަށް ވުރެންވެސް ދަށު ދަރަޖައިގައި ކަމަށެވެ.\n"އެއް ހާދިސާއެއްގައި މަރުވެފައިވާ މީހެއްގެ ހަށިގަނޑު ފެނުނީ ކުނިލޮރީއެއްގެ ތެރެއިން. ބަލިމީހުންތައް ދަނީ މަރުވަމުން. އެމީހުންނަށް އެހީތެރިވާނެ މީހަކުވެސް ނުހުރޭ"\nސުޕްރީމް ކޯޓުން މި އިޝާރާތްކުރީ، ބަލްރާމްޕޫރުގެ ސަރުކާރު އޮފީހެއްގެ ކުރިމައްޗަށް މަރުވެގެން ވެއްޓުނު މީހަކާމެދު އަމަލުކުރި ގޮތް ސޯޝަލް މީޑިއާގައި އަމަލުކުރި އިހާނެތި ގޮތަށެވެ.\nއުމުރުން 42 އަހަރުގެ މުހަންމަދު އަންވަރު ނަމަކަށްކިޔާ އެމީހާ މަރުވެގެން ވެއްޓުމުން އެތަނުގައި ތިބި މީހުން އޭނާގެ ހަށިގަނޑު ނަގައި އެއްލާލީ ކުނިލޮރީއެއްގެ ތެރެއަށެވެ. އެކަންކުރިއިރު ފުލުހުން ކައިރީގައި ބަލަންވެސް ތިއްބެވެ.\nވޭތުވެދިޔަ 24 ގަޑިއިރުގެ ތެރޭގައި އެކަނިވެސް އިންޑިއާއިންވަނީ 10،956 މީހުން އަލަށް ޕޮޒިޓިވްވެފައެވެ. އަދި 396 މީހުން މަރުވެފައި ވެއެވެ. މިއީ، އެއް ދުވަހެއްގައި އެންމެ ގިނަމީހުން މަރުވި އަދި އެންމެ ގިނަމީހުން ޕޮޒިޓިވްވި ދުވަހެވެ.\nއިނގިރޭސިވިލާތް ފަހަނައަޅައި، ބަލީގެ ހާލަތު އެންމެގޯސް ލިސްޓުގެ ހަތަރުވަނައަށް އިންޑިއާ އެރިއިރު، އެގައުމުން ބަލި ޖެހުނު މީހުންގެ އަދަދު މިހާރުވަނީ 297،535 އަށް އަރާފައެވެ. މިބަލީގައި މިހާތަނަށް 8،498 މީހުން މަރުވެފައިވާ ކަމަށް އިންޑިއާ ސަރުކާރުގެ މިނިސްޓްރީ އޮފް ހެލްތު އެންޑް ފެމިލީ ވެލްފެއަރއިން ބުނެފައިވެއެވެ.\nމިއީ، އިންޑިއާގެ ރަސްމީ އިދާރާތަކަށް އެނގިފައިވާ އަދަދުތައް ކަމަށް މީޑިއާއިން ބުނެއެވެ.\nދުނިޔޭގެ އެހެން ގައުމުތަކެކޭ އެއްފަދައިން އިންޑިއާގައިވެސް ކޮވިޑް-19 ބަލި ޖެހިފައިވާ މީހުންގެ އަސްލު އަދަދު އެތައްގުނަ އިތުރުވާނޭ ކަމަށް މުހައްލިލުން ވިދާޅުވެއެވެ. އަސްލު އަދަދު ނޭނގޭ ސަބަބުތަކުގެ ތެރެއިން އެއް ސަބަބަކީ އެކަށީގެންވާ މިންވަރަށް ޓެސްޓް ނުކުރެވޭތީ ކަމަށްވެސް ވިދާޅުވެއެވެ.\nބަލިޖެހޭ މީހުން ގިނަވެ، އިންޑިއާގެ ހޮސްޕިޓަލްތައް ފުރި ބަންޑުންވަމުންދާ ކަމަށް މީޑިއާއިން ރިޕޯޓް ކޮށްފައި ވެއެވެ.\nބަލީގެ ހާލަތު އެންމެ ގޯސްވެފައިވަނީ ވެރިރަށް ނިއުދިއްލީ ކަމަށާއި، ނިއުދިއްލީ މިހާރުއޮތީ ބަލީގެހާލަތު "ފަޅައިގެންދާ" ހާލަތުގައި ކަމަށް ކަމާބެހޭ ފަރާތްތަކުން ބުނެއެވެ.\nނިއުދިއްލީ ސްޓޭޓް ސަރުކާރުގެ ޗީފް މިނިސްޓަރުގެ ނައިބް މަނީޝް ސިސޯޑިއާ ވިދާޅުވީ، ޖުލައިމަސް ނިމޭއިރު ނިއުދިއްލީން ބަލިޖެހޭ މީހުންގެ އަދަދު 550،000 އަށް އަރާނޭ ކަމަށް އަންދާޒާ ކުރެވިފައިވާ ކަމަށެވެ.


Midhiya Mahu Kudakudhinnah Jinsee Goanee Kurumuge 36 Massala Eh - Vaguthu\nމިދިޔަ މަހުގެ ތެރޭގައި ކުޑަކުދިންނަށް ޖިންސީ ގޯނާ ކުރުމުގެ 36 މައްސަލައެއް ރިޕޯޓް ކޮށްފައިވާ ކަމަށް ޖެންޑަ މިނިސްޓްރީން ވިދާޅުވެއްޖެއެވެ.\nޖެންޑަ މިނިސްޓްރީން މިއަދު އާންމު ކުރި ތަފާސް ހިސާބުތަކަށް ބަލާ އިރު، އޮގަސްޓް މަހުގެ ތެރޭގައި އެ މިނިސްޓްރީ އަށް 184 މައްސަލައެއް ވަނީ ރިޕޯޓް ކޮށްފައެވެ.\nއޭގެ ތެރޭގައި ކުޑަކުދިންނަށް ކުރާ އެކި ބާވަތުގެ އަނިޔާއާ ގުޅޭ 103 މައްސަލައެއް ރިޕޯޓް ކޮށްފައިވާ ކަމަށް ޖެންޑަ މިނިސްޓްރީން ވިދާޅުވިއެވެ. ޖެންޑަ މިނިސްޓްރީން ވިދާޅުވީ މި ބާވަތުގެ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ ޖިންސީ ހާނިކައިގެ މައްސަލަތަކެވެ. އެ ގޮތުން މި ބާވަތުގެ 36 މައްސަލަ ރިޕޯޓުކޮށްފައިވާ ކަން މިނިސްޓްރީން ވަނީ ފާހަގަ ކޮށްފައެވެ.\nމި ބާވަތުގެ މައްސަލަތަކުގެ އިތުރުން އިހުމާލުވުމުގެ 24 މައްސަލަ، ޖިސްމާނީ ހާނިކައިގެ 20 މައްސަލަ، ނަފްސާނީ ހާނިއްކައިގެ އަށް މައްސަލަ، ފުރައްސާރައިގެ ޝިކާރައަކަށްވުމުގެ ފަސް މައްސަލަ، ގެވެށި އަނިޔާގެ އަމަލެއް ކުރާތަން ކުއްޖަކަށް ދެއްކުން ނުވަތަ ފެނުމުގެ ހަތް މައްސަލަ އަދި އެހެން ކުދިންގެ ފަރާތުން އިންޓަނެޓް މެދުވެރިކޮށް ގަނާ ލިބުމުގެ ތިން މައްސަލަ ހިމެނޭ ކަމަށް ވެސް މިނިސްޓްރީން ވިދާޅުވިއެވެ.\nޖެންޑަ މިނިސްޓްރީން ވިދާޅުވީ ވަކި ޖިންސަކަށް ވީތީ ކުރާ އަނިޔާ އަދި ގެވެށި އަނިޔާގެ 28 މައްސަލަ ވެސް މިދިޔަ މަހު އެ މިނިސްޓްރީއަށް ހުށަހަޅާފައިވާ ކަމަށެވެ. މިފަދަ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ ނަފްސާނީ އަނިޔާކުރުން ނުވަތަ އަނގަބަހުން ކުރެވޭ އަނިޔާގެ 10 މައްސަލައަކާއި ޖިސްމާނީ އަނިޔާކުރުމުގެ 10 މައްސަލައެވެ.\nމީގެ އިތުރުން ރޭޕްކުރުމާ ގުޅޭ ތިން މައްސަލަ، ޖިންސީ ހާނިކަ ކުރުމުގެ ދެ މައްސަލަ، މުދާ ހިފެހެއްޓުމާއި މުދަލަށް ގެއްލުންދިނުމުގެ އެއް މައްސަލަ، މާލީ/އިގްތިސާދީ ފުދުންތެރިކަން ފޯރުކޮށްދިނުމުގައި ހުރަސް އެޅުމުގެ އެއް މައްސަލަ އަދި އިހުމާލުވުމުގެ އެއް މައްސަލަ ހިމެނޭ ކަމަށްވެސް މިނިސްޓްރީން ވަނީ ވިދާޅުވެފައެވެ.\nމިިދިޔަ މަހު އާއިލީ 16 މައްސަލަ، ނުކުޅެދުންތެރިކަން ހުންނަ ފަރާތްތަކާއި އުމުރުން ދުވަސްވީ މީހުނަށް އަޅައިލުމާއި އެހީތެރިކަން ބޭނުންވެގެން 13 މައްސަލަ، އަމިއްލަ ނަފުސަށް ގެއްލުންދިނުމާ ގުޅޭ ނުވަ މައްސަލައެއް، އެކި ބާވަތުގެ ކުށްކުރާ ކުޑަކުދިންގެ އަދި ކުޑަކުދިންގެ އަހުލާގާ ގުޅުން ހުރި ނުވަ މައްސަލައިގެ އިތުރުން ހައްގުތަކުން ކުޑަކުދިން މަހްރޫމު ކުރުމުގެ ދެ މައްސަލައެއް ވެސް މިދިޔަ މަހު ހުށަހަޅާފައިވާ ކަމަށް އެ މިނިސްޓްރީން ވިދާޅުވިއެވެ.\nސެޕްޓެމްބަރު 15, 2020 16:18\nމުސްތަގްބަލުގެ ދިވެހިން ރައްކާނުކުރެވޭ މި ޒަމާނުގެ ދިވެހިން،، އަޅުގަނޑުމެން މީ ކީއްކުރާބައެއް؟ ކޮން ހާ ހައްގަކާއި، އިންސާފެއްގެ ވާހަކައެއް ދައްކާކަށް! ކޮން ހާލަތެއްގެ ޑިމޮކްރަސީއެއްގެ ވާހަކަ؟ އައު ރައީސަކަސް، ބައު ރައީސަކަސް އަދި ދޮށީ ރައީސަކަސް، ދިވެހިންނަކަސް ދަރިް ހިމާޔަތް ނުކުރެވެންޔާ ކޮންވާހަކައެއް ތޯ؟ އަޅުގަނޑުވެސް ހިމެނޭހެން މި ބުނީ މިހެން! އެންމެން ﷲ ގަންދީ ހުވާ ކުރަނީ ރައްޔިތުން ރައްކާތެރި ކުރަން! މ


ގޭގޭގެ ނަންބޯޑު ހެދުމާއިބެހޭ - R. Fainu Council\nގޭގޭގެ ނަންބޯޑު ހެދުމާއިބެހޭ\nއާމިނަތު ވަސީމާ 10:03 PM\nމިނިސްޓްރީ އޮފް ނޭޝަނަލް ޕްލޭނިންގ، ހައުސިންގެ އެންޑް އިންފްރަސްޓްރަކްޗަރ އިން މިއަހަރުގެ ބޯހިމެނުމުގެ މަސައްކަތް ފެށުމުގެ ގޮތުން މުޅި ރާއްޖޭގައި ހުރި ތަންތަނުގެ ލިސްޓިންގ އެއް 13،14 ސެޕްޓެމްބަރގައި ނެގުމަށް ހަމަޖެހިފައިވާތީ، ހުރިހާ ގޭގޭގެ ނަންބޯޑު ހަރުކުރެވިފައި ބެހެއްޓުމަށް އެމިނިސްޓްރީއިން އެދިލައްވައެވެ.\nވީމާ، ނަން ބޯޑު ހަރުކުރެވިފައިނުވާ ގޭގޭގެ ނަންބޯޑު ސެޕްޓެމްބަރމަހުގެ 12 ގެ ކުރިން ހަރުކޮށް ބެހެއްޓެވުން އެދެމެވެ.\nތާރީޚް ހ: 07 ޝައްވާލް 1443 ތާރީޚް މ: 08 މެއި 2022\nގޭގޭގެ ނަންބޯޑު ހެދުމާއިބެހޭ Reviewed by އާމިނަތު ވަސީމާ on 10:03 PM Rating: 5


CSC ah Amira ayyan kuran majileehun faas koffi | Mihaaru\nފާތުމަތު އާމިރާ. އޭނާ އަކީ ސީއެޗްއެސްސީގެ ކުރީގެ ޕްރިންސިޕަލް.\nސީއެސްސީ އަށް އާމިރާ އައްޔަންކުރަން މަޖިލީހުން ފާސްކޮށްފި\n29 ނޮވެމްބަރ 2018 - 09:304comments\nސިވިލް ސާވިސް ކޮމިޝަން (ސީއެސްސީ) ގެ މެމްބަރު ކަމަށް ސީއެޗްއެސްއީގެ ކުރީގެ ޕްރިންސިޕަލް ފާތިމަތު އާމިރާ އައްޔަން ކުރުމަށް ރައްޔިތުންގެ މަޖިލީހުން ރޭ ފާސްކޮށްފި އެވެ.\nސީއެސްސީގެ މެމްބަރު ކަމަށް ކުރިމަތިލި 13 މީހެއްގެ ނަން މިނިވަން މުއައްސަސާތަކުގެ ކޮމިޓީން ދިރާސާކުރިއިރު، އެންމެ މަތިން މާކްސް ލިބިވަޑައިގަތީ އާމިރާއަށެވެ. އެ ކޮމިޓީގެ މެމްބަރުން އާމިރާ އަށް ދެއްވީ 89 ޕަސަންޓު މާކްސް އެވެ.\nމަޖިލީހުގެ ރޭ ޖަލްސާގައި ސީއެސްސީގެ މެމްބަރު ކަމަށް އާމިރާ އައްޔަން ކުރަން ފެންނަ ކަމަށް ވޯޓުގައި ބައިވެރިވެވަޑައިގެންނެވި 71 މެމްބަރުންގެ އިއްތިފާގުންނެވެ.\nސީއެސްއީ އަށް އައްޔަން ކުރުމަށް ގާބިލް މީހެއް ކަމަށް ކަނޑައަޅަނީ ކޮމިޓީން ކަނޑައަޅާފައިވާ މިންގަނޑުން މާކްސް ދިނުމުން އެވްރެޖް 75 ޕަސެންޓަށް ވުރެ މަތިން މާކްސް ލިބުމުންނެވެ. އާމިރާއާ އެކު އިތުރު ދެ މީހަކަށް ވެސް 75 އަށް ވުރެ މަތިން މާކްސް ލިބުނެވެ. އެކަމަކު، މަޖިލީހުގައި ނެގި ވޯޓުގައި އާމިރާގެ ނަން ފާސްވެފައި ވާތީ ދެން މަޖިލީހުގެ ތަޅުމަށް ހުށަހެޅި ދެ މެމްބަރުންގެ ނަމަށް ވޯޓަށް ނާހަ އެވެ.\nތައުލީމީ ދާއިރާ އަށް ގިނަ ހިދުމަތްތަކެއް ކުރެއްވި އާމިރާ ވަނީ ސީއެޗްއެސްއީގެ ޕްރިންސިޕަލްކަމުގެ އިތުރުން އެ ސްކޫލްގެ ޓީޗަރުކަމާއި އެޑިއުކޭޝަން މިނިސްޓްރީގެ އެކި މަގާމުތައް ވަނީ ފުރުއްވައިފަ އެވެ. ކުރީގެ ޗީފް އޮފް ޑިފެންސް ފޯސް މޭޖަ ޖެނެރަލް މުހައްމަދު ޒާހިރު (ޓޫޓޫ ޒާހިރު)ގެ އަނބިކަނބަލުން އާމިރާ އެންމެ ފަހުން ހުންނެވީ އެޑިއުކޭޝަން މިނިސްޓްރީގެ ޑިރެކްޓަރު ޖެނެރަލްގެ މަގާމުގަ އެވެ.\nސީއެސްސީއަށް އާމިރާ އައްޔަން ކުރަން މަޖިލީހުން ފާސް ކުރީ އެ ކޮމިޝަންގެ މެމްބަރަކަށް މިހާރު ހުންނެވި ފާތުމަތު ރީނީ އަބްދުއްސައްތާރުގެ މުއްދަތު މި މަހު ފަހުކޮޅު ހަމަވާތީ އެވެ.\nއެހެން މިނިވަން މުއައްސަސާތަކާ ތަފާތުކޮށް، ސީއެސްސީ އަށް އައްޔަން ކުރާނެ ބޭފުޅުން ކަނޑައެޅުމުގައި ރައީސްގެ ދައުރެއް ނޯވެ އެވެ. ސީއެސްސީ އަށް މެމްބަރުން އައްޔަން ކުރާނީ މަޖިލީހުންނެވެ. ރައީސަށް އޮތް ހަމައެކަނި ދައުރަކީ ކޮމިޝަނަށް މަޖިލީހުން ރުހުން ލިބޭ މެމްބަރުންނަށް މަގާމުގެ ފަތްކޮޅު ދެއްވުމެވެ.\nއިތުރު ލިޔުންތައް ރައްޔިތުންގެ މަޖިލިސް ސިވިލް ސާވިސް ކޮމިޝަން މަޖިލީހުގެ މެމްބަރުން މިނިވަން މުއައްސަސާތައް މިނިވަން މުއައްސަސާތަކުގެ ކޮމިޓީ


Geyga oiy nama jinsee goanaa nuvaane! | ThePress\nގޭގަ އޮތްނަމަ ޖިންސީ ގޯނާ ނުވާނެ!\n20 April 2019, 00:25\nއަންހެނަކަށް އަނިޔާކޮށްފައި / ފޮޓޯ: ޕިންޓެރެސްޓް\n"ގޭގަ އޮތްނަމަ ނުވާނެ!" މި ބަހަކީ މިހާރު ޒަމާނީ ހަރުބަހަކަށް ވެފައިވާ ބަހެކެވެ. ގޭގަ އޮތް ނަމަ ކޮންކަމެއް ނުވާ ވާހަކަ ހެއްޔެވެ؟ މިދައްކަނީ ރޭޕްގެ ވާހަކައެވެ. އަނިޔާގެ ވާހަކައެވެ. ދުނިޔޭގެ ކޮންމެ ހިސާބަކުންވެސް އަންހެން ކުއްޖަކު ރޭޕް ކުރި ވާހަކަ އަޑު އިވިއްޖެނަމަ އެންމެ ފުރަތަމަވެސް ބައެއް މީހުންގެ ދުލަށް އަންނަ ސުވާލަކީ "ގޭގަ އޮއްވާތަ ކުރީ؟" ނޭނގި ނަމަވެސް ކުށްވެރި މިކުރެވެނީ އަންހެން ކުއްޖާއެވެ. އަނިޔާ ލިބުނު ކުއްޖާއެވެ. އަނިޔާ ލިބުނީ އެކުއްޖާ ބޭރަށް ދިޔައީތީއެވެ. މި ބުނެވެނީ އަންހެނުންނަކީ ނުވަތަ އަންހެން ކުދިންނަކީ ގޭގައި ތިބެންޖެހޭ ބައެއް ކަމަށެވެ. ލާން ޖެހެނީ ވަކި ކަހަލަ ހެދުމެއް ކަމަށެވެ. ދައްކަން ޖެހެނީ ވަކި ކަހަލަ ވާހަކަ އެއް ކަމަށެވެ. އަމިއްލަ ހިޔާލު ފާޅު ކުރުމުގެ މިނިވަންކަން ނެތް ކަމަށެވެ. އޭނައަށް ލިބުނު އަނިޔާ އަކީ އޭނާ ކުރި ކުށަކުން ލިބުނު އަނިޔާ ކަމަށެވެ. އަންހެން ކުއްޖާ ލާރި ހޯދަން ކުރިކަމެކޭ ވެސް ބުނާ މީހުން މަދެއް ނޫނެވެ. މިއީ ރަނގަޅު ވިސްނުމެއްތޯއެވެ؟ ނުވަތަ ބަދަލު ކުރަން ޖެހިފައި އޮތް އަޅުގަނޑުމެންގެ މުޖުތަމައުގެ ހާލަތުތޯއެވެ؟\nރޭޕްގެ މައްސަލަތައް އަދި ޖިންސީ ފުރައްސާރައަކީ އަޅުގަނޑުމެންގެ މުޖުތަމައުގައި އާންމުވެފައިވާ ކަމެކެވެ. މިސާލު ނެގޭނެ ކިތަންމެ މައްސަލައެއް އެބަހުއްޓެވެ. އަސަރާ އެކު ކިޔައިދޭނެ އެތައް ވާހަކައެއް އެބަ ހުއްޓެވެ. އަޑުއަހާނެ މީހެއް، އެހީތެރިކަމުގެ އަތެއް ފޯރުކޮށްދޭނެ އެއްވެސް މީހެއް ނެތި، އެކަނިމާ އެކަނި މިފަދަ އަނިޔާ ތަހައްމަލު ކުރާ އެތައްބައެއް އަޅުގަނޑުމެންގެ މި ދިވެހި މުޖުތަމައުގައި އެބައުޅެއެވެ. ނަމަވެސް މިއީ ކަން ހިނގަން ޖެހޭ ގޮތްތޯއެވެ؟ މިކުޑަކުޑަ ރާއްޖޭގައި ފަސް ލައްކައާ ގާތްކުރާ އާބާދީގެ ތަފާސް ހިސާބުތަކުން ދައްކާގޮތުން ކޮންމެ ތިން އަންހެނެއްގެ ތެރެއިން އެކަކީ ކޮންމެވެސް ކަހަލަ އަނިޔާއެއް ތަހައްމަލު ކުރާ މީހެކެވެ. އެއީ ގެވެށި އަނިޔާއަށް ވިޔަސްއެވެ.\nއެކަމަކު، ގޭގަ އޮތްނަމަ ހަމަ ނުވާނެހެއްޔެވެ؟ ނޫނެކެވެ. ގޭގަ އޮތަސް ވާނެކަމެއް ވާނެއެވެ. މައްސަލައަކީ އަނިޔާ ލިބޭ މީހާއެއް ނޫނެވެ. މައްސަލައަކީ މުޖުތަމައުގެ ވިސްނުމެވެ. ރޭޕް ފަދަ އަމަލުތައް ހުއްޓުވުމަށް މުޖުތަމައުން އެއްބާރުލުން ނުދިނުމެވެ. މިފަދަ މައްސަލައެއް ފެންމަތިވާ ކޮންމެ ފަހަރަކު ސޯޝަލް މީޑިއާގައި އަޑުގަދަ ކޮށް އެއީ ކޮށްގެން ނުވާނެ ކަމެކޭ ބުނެ ހަފްތާއަކުން އެވާހަކަ ހަނދާން ނައްތާލުމުން އަދި ހުރިހާ ކަމެއް ހަމަވީއެއް ނޫނެވެ. ބަދަލުކުރަންވީ މުޖުތަމައުގެ ވިސްނުމެވެ. ކުއްޖާ ހެދުން އަޅާ ގޮތެއް ނޫނެވެ. އެއްބާރުލުން ދޭންވީ މިފަދަ ކަންތައް ހުއްޓުވުމަށެވެ. ކުށްވެރިޔާގެ އަދަބު ކުޑަކުރުމަކަށް ނޫނެވެ. ހޯދައި ދޭންވީ އަންހެނުންގެ ހައްގެވެ. އެކަނި ބޭރަށް ނިކުމެ، މަޖާކޮށް އުޅެވޭނެ މުޖުތަމައެއް ބިނާކުރުމެވެ. ގޭގަ އޮތްނަމަ ނުވާނެ އޭ ބުނާ ބުނުން ވީ ނައްތާލާށެވެ.\nގޭގަ އޮތްނަމަ ނުވާނެ ނަމަ ގެވެށި އަނިޔާ ލިބެނީ ކީއްވެ؟\nގެވެށި އަނިޔާއަކީ ކޮންމެ ފަސް އަނެހެނަކުން އެކަކު ކުރިމަތިލާ ކަމެކެވެ. އަޅުގަނޑުމެންގެ މި ކުޑަކުޑަ އާބާދީގައި މިހާ ގިނަ މީހުން ގެވެށި އަނިޔާ ތަހައްމަލު ކުރާ އިރު، އަޅުގަނޑުމެންނަށް މިކަން ހުއްޓުވުމަށް މި ކުރެވެނީ ކޮންކަމެއްތޯއެވެ. ބުނެވެނީ ރައްޓެހި ވެގެން އުޅޭ ކުއްޖާ، ފިރިމީހާ ނުވަތަ ކުރިން އިނދެގެން އުޅުނު މީހާގެ ފަރާތުން މިފަދަ އަނިޔާތައް ލިބެން ފެށުމުން ދުރުވާށޭއެވެ. ހަމަ ބުނެލާ ބަހެއް ފަދަ ފަސޭހަކަމެއް ކަމަށް ހީކޮށެވެ. މީ ހަމަ އެހާ ފަސޭހަ ކަމެއްތޯއެވެ. އަނިޔާއެއް ތަހައްމަލު ކޮށްފައި ހުރި މީހަކަށް އެނގޭނެއެވެ. ކިތަންމެ ހިތްވަރުގަދަ މީހަކަސް ހަމަ ބުނެލާ ބަހެއް ފަދައިން މީހަކާ ދުރެއް ނުވެވޭނެއެވެ. ތަފާސް ހިސާބުތަކުން ދައްކާގޮތުން، ގެވެށި އަނިޔާ ތަހައްމަލު ކުރާ މީހަކަށް އަނިޔާއާ ދުރަށް ދެވެނީ ހިތްވަރު އެލުވާ ނުލާ މަދުވެގެން ހަތްފަހަރު މަސައްކަތް ކޮށްގެންނެވެ. އަނިޔާއޭ މިބުނަނީ ހަމައެކަނި ޖިސްމާނީ ގޮތުން ދޭ އަނިޔާއަކަށް ނޫނެވެ. ނަފްސާނީ ގޮތުން ދޭ އަނިޔާއަކީ އޭގެ ޒާތުގައި މާބޮޑު އަނިޔާއެކެވެ. މީހާގެ ހަށިގަނޑުން އަނިޔާ ފެންނަން ނެތަސް، ނަފްސާނީ ގޮތުން ދޭ އަނިޔާއަކީ މާ ގިނަ ދުވަހަށް އޭގެ އަސަރު ހުންނާނެ އެއްޗެކެވެ. އޭގެ ސަބަބުން ތިބާގެ މުޅި ދިރިއުޅުން ހަލާކުކޮށްލާނެ ފަދަ އެއްޗެކެވެ.\nއަނިޔާ ލިބެނީ ކީއްވެ؟ އަދި ކުރިން ދެނެގަންނާނީ ކިހިނެތް؟\nގިނަފަހަރު ތިމާގެ ސަބަބުން މީހަކަށް އަނިޔާއެއް ދެވެނީވެސް ތިމާ އަމިއްލައަށް މިފަދަ އަނިޔާއެއް ތަހައްމަލު ކުރީތީއެވެ. ނަފްސާނީ ގޮތުން ތިމާގެ ސިކުނޑީގައި ތިމާ އެހެން މީހަކަށް އަނިޔާ ނުކޮށް، އެމީހަކު ކޮންޓްރޯލް ނުކޮށް އުޅެން އުޅެފިނަމަ އެމީހަކު ތިމާ ދޫކޮށް އެކަނިކޮށް ދޫކޮށްލާފައި ހިނގައިދާނެ ކަމަށް ހީވުމުންނެވެ. އާންމު ގޮތެއްގައި އަނިޔާކުރާ މީހުން އަމަލު ކުރަނީ އެއްގޮތަކަށެވެ. ނުވަތަ އެއް 'ސައިކަލް' އެއްގައެވެ. އެއީ އޭނަގެ އަންހެނުންނަށް، ނުވަތަ ރައްޓެހިވެގެން އުޅޭ ކުއްޖާއަށް ނުވަތަ އެހެން މީހަކަށް އަނިޔާ ކުރުމަށް ފަހު އެކަމާ ދެރަވެ ހިތާމަކުރާ ކަމަށް ދައްކައި، އެކަން ފޮރުވުމަށް އަނިޔާ ލިބޭ މީހާ ހިތް ރުހޭހާ ކަމެއް ކޮށްގެނެވެ. އެމީހުން އަބަދުވެސް އަނިޔާލިބޭ މީހާގެ ފަރާތުން ކުށެއް ފެނޭތޯ ބަލާނެއެވެ. އެހެން މީހުން ކަންތައް ކުރަން ޖެހޭނީ އެމީހުން ބޭނުންވާ ގޮތަށެވެ. ހުރިހާ ކަމެއް އެމީހުންގެ ބާރުގެ ދަށަށް ނުވަތަ ކޮންޓްރޯލްގެ ދަށަށް ގެންނަން އެމީހުން މަސައްކަތް ކުރާނެއެވެ. އެމީހުންގެ އެދުންތައް ނުފުއްދޭ ހިސާބަކީ އަނިޔާ ދިނުމަށް ފަށާ ހިސާބެވެ. ތިބާ އިނދެގެން މިއުޅެނީ، ރައްޓެހިވެގެން މިއުޅެނީ އަނިޔާ ވެރިއެއްކަން ކުރިން ދެނެގަންނާނެ ގޮތްތައް ވެއެވެ. އެގޮތުން، މީހުންގެ ކުރިމަތީގައި ތިބާގެ އަގު ވައްޓާލައި، ތިބާއަކީ އެއްވެސް އަގެއް ނެތް މީހެއްގެ ގޮތުގައި ދެއްކުމަކީ އޭނާ ހިތްހަމަ ޖެހޭ ކަމަކަށް ވާނެއެވެ. ތިބާގެ އުފާތަކާއި ހިތްހަމަޖެހުން އަދި ކުރިއެރުން ތަކަށް ހުރަސް އެޅުމަކީ އޭނާ ކޮންމެހެންވެސް ކުރަންޖެހޭ ކަމެކެވެ. ތިބާގެ އިހުސާސްތައް އެއްވެސް މީހަކަށް ހިއްސާ ނުކުރުމަށް އޭނާ ބިރު ދައްކާނެއެވެ. އަދި ތިބާއަކީ އެކަނިވެރިއަކަށް ހަދާނެއެވެ. އަދި އޭނާ އަކީ އެންމެ މާތް މީހާ ކަމަށް ހެދި، އޭނާ ހިތް ރުހޭހާ ގޮތަކަށް ތިބާގެ އަމަލުތައް ބަހައްޓަން މަޖުބޫރު ކުރުވާނެއެވެ.


UN ah nudhevunee Raajje hama magah alhuvan jehumun: Raees Yameen\nއދ އަށް ނުދެވުނީ ރާއްޖެ ހަމަމަގަށް އަޅުވަން ޖެހުމުން: ރައީސް ޔާމީން\nވެރިކަމުގެ ފަސް އަހަރު ދުވަހުގެ ތެރޭ އދ. ގެ އާންމު މަޖިލީހުގައި ތަގުރީރު ކުރައްވަން ވަޑައިނުގެންނެވުނީ ރާއްޖެ ހަމަ މަގަށް އެޅުވުން އެއީ އެންމެ އިސްކަން ދެއްވާ މަސައްކަތަށް ވުމުން ކަމަށް ކުރީގެ ރައީސް އަބްދުﷲ ޔާމީން ވިދާޅުވެއްޖެ އެވެ.\nމިދިޔަ ހަ އަހަރު ދުވަހުގެ ތެރޭގައި ރާއްޖެއިން އދ. ގައި ތަގުރީރު ކުރައްވާފައި ވަނީ މުޅިން ވެސް އޭރުގެ ރައީސް އަބްދުﷲ ޔާމީން ކަނޑައެޅުއްވެވި މަންދޫބެން ނެވެ. އދ. ގައި ރައީސް ޔާމީން ތަގުރީރު ކުރައްވާފައި ނުވާތީ އެމަނިކުފާނުގެ ވާދަވެރިން ވަރަށް ބޮޑަށް ފާޑުކިޔަ އެވެ.\nއެކަމަށް މިހާތަނަށް ރައީސް ޔާމީން ޖަވާބެއް ދެއްވާފައެއް ނުވެއެވެ. ނަމަވެސް މާލެ އަތޮޅަށް ކުރެއްވި ދަތުރުގެ ތެރެއިން އެ އަތޮޅުގެ ހުރާގެ ރައްޔިތުންނާއި ބައްދަލު ކުރައްވާ ރައީސް ޔާމީން ވަނީ އދ. ގައި ތަގުރީރު ކުރައްވަން ވަޑައިނުގެންނެވި ސަބަބު ވިދާޅުވެ ދެއްވާފަ އެވެ.\n"އަޅުގަނޑު ތަގުރީރު ކުރަން ނުދިޔައީ ދިވެހި ބަހުން ތަގުރީރު ނުކުރެވޭނެތީއެއް ވެސް ނޫން. އަދި އިނގިރޭސި ބަހުން ތަގުރީރު ނުކުރެވޭނެތީ އެއްވެސް ނޫން. އަޅުގަނޑަށް ފުރުސަތު ނުލިބޭނެތީއެއް ވެސް ނޫން،"\nރައީސް ޔާމީން ވިދާޅުވީ އދ. ގެ އާންމު މަޖިލީހަކީ ހުރިހާ ގަައުމުތަކުގެ އެންމެ އިސްވެރިންނާއެކު ކޮނޑު ޖައްސާލަން ލިބޭ ފުރުސަތެއް ކަމަށާއި އެއީ ވަރަށް ހައިބަތު ވެސް ބޮޑު ޖަލްސާއެއް ކަމަށެވެ. ނަމަވެސް އެމަނިކުފާނުގެ ވެރިކަމުގެ ފަސް އަހަރުގެ ތެރޭގައި އދ. ގެ އާންމު މަޖިލީހަށް ވަޑައިނުގެންނެވުނީ ސަބަބުތަކެއް މެދުވެރިވެގެން ކަމަށެވެ.\nދެހާސް ސާދަ ވަނަ އަހަރު އާންމު މަޖިލީސް އޮތީ ހައްޖު މޫސުމުގެ ދުވަސްވަރު ކަމަށާ އެމަނިކުފާނަށް އެ އަހަރު އިސްކަން ދެވުނީ ހައްޖަށް ދިއުމަށް ކަމަށް ވިދާޅުވިއެވެ. އަދި 2015 ވަނަ އަހަރު އާންމު މަޖިލީސް އޮތީ މޭޑޭގެ މުޒާހަރާއާ ގުޅިގެން ރާއްޖޭގެ ހާލަތު ވަރަށް ބޮޑަށް ގޯސްވެފައިވާ ވަގުތެއްގައި ކަމަށެވެ. އެހެންކަމުން ދާޚިލީ ބޮޑެތި ކަންތައްތަކެއް ހިނގައިގެން ދިޔައީމަ "ރަށު ބަންދު" ގައި ހުންނަވަން އެމަނިކުފާނަށް މަޖުބޫރުވެ ވަޑައިގަތީކަމަށް ވިދާޅުވި އެވެ.\n"ހަގީގަތުގައި އަޅުުގަނޑާއެކު ތިއްބެވި ބޭފުޅުންވެސް އަދި އިދިކޮޅު ފަރާތްތަކުން ވެސް، ހިތްފަސޭހަ ކަމާއެކު ރައްޔިތުންނަށް ޚިދުމަތް ކުރުމުގެ ފުުރުސަތެއް އަޅުގަނޑަކަށް ނުދޭ، ދަތި އުނދަގޫ ކަންކަން ކުރިމަތި ކުރުވަމުން ގެންދެވީ." ރައީސް ޔާމީން ވިދާޅުވި އެވެ.\nރައީސް ޔާމީން ވިދާޅުވީ އެމަނިކުފާނުގެ ވެރިކަމުގެ ދުވަސްވަރު އދ. އަށް ވަޑައިގަތުމުގެ ދައުވަތު ނުލިބުނީ ކަމަށް ބަޔަކަށް ހީފުޅުވާ ނަމަ އެއީ ކުށް ހީއެއް ކަމަށެވެ.\n"އދ. އަށް ދިއުމަކީ އަޅުގަނޑަށް ދެވަނައަށް ކުރަންޖެހޭ ކަމެއް ކަމަށް އަޅުގަނޑު ދުށީ. އަޅުގަނޑަށް ފުރަތަމަ މުހިންމުވީ ރާއްޖެ ހަމަޔަކަށް އެޅުވުމާ، ރައްޔިތުން ކައިރި ހުރެގެން ރައްޔިތުންނަށް ބޭނުންވާ ކަންކަން ފުރިހަމަ ކޮށްދިނުން."\nރައީސް ޔާމީން ވިދާޅުވީ ޗައިނާގައި އޮތް ބައްދަލުވުމެއްގައި އދ. ސެކްރެޓަރީ ޖެނެރަލާ ބައްދަލުކުރެއްވި ކަމަށާއި އދ. ގެ އާންމު މަޖިލީހުގެ ތަގުރީރު ދޭން ގޮސްގެން ނުދެއްކޭނެ ކިތަންމެ ވާހަކަ އެއް "ވަން ޓޫ ވަން" ކޮށް ދެކެވުނު ކަމަށް ވިދާޅުވިއެވެ.\nއދ. އަށް ދިއުމަކީ އަޅުގަނޑަށް ދެވަނައަށް ކުރަންޖެހޭ ކަމެއް ކަމަށް އަޅުގަނޑު ދުށީ. އަޅުގަނޑަށް ފުރަތަމަ މުހިންމުވީ ރާއްޖެ ހަމަޔަކަށް އެޅުވުމާ، ރައްޔިތުން ކައިރި ހުރެގެން ރައްޔިތުންނަށް ބޭނުންވާ ކަންކަން ފުރިހަމަ ކޮށްދިނުން\nރައީސް ސޯލިހު މިއަހަރު ވަނީ އދ. ގެ އާންމު މަޖިލީހުގަިއ ތަގުރީރު ކުރައްވާފަ އެވެ. އޭގެ ކުރިން އދ. ގެ އާންމު މަޖިލީހުގައި ރާއްޖޭގެ ރައީސުލްޖުމްހޫރިއްޔާ ތަގުރީރު ކުރެއްވީ 2014 ވަނަ އަހަރުގަ އެވެ. އެއީ ރައީސް އަބްދުﷲ ޔާމީންގެ މަންދޫބެއްގެ ގޮތުގައި ވަޑައިގެންނެވި ކުރީގެ ރަައީސް ޑރ. މުހައްމަދު ވަހީދު ހަސަން މަނިކެވެ. ރައީސް ވަހީދުގެ ވެރިކަމުގައި އެމަނިކުފާނު ވެސް އދ. ގައި ތަގުރީރު ކުރެއްވި އެވެ. އެއީ 2012 ވަނަ އަހަރު އެވެ. ޖެހިގެން އައި އަހަރު އެ މަނިކުފާނު ވަޑައި ނުގެން އެ މަޖިލީހުގައި އެ މަނިކުފާނުގެ މަންދޫބެއްގެ ގޮތުން ވަޑައިގެންނެވީ އޭރުގެ އެކްޓިން ފޮރިން މިނިސްޓަރު ޑރ. މަރިޔަމް ޝަކީލާ އެވެ.\nރައީސް އަބްދުﷲ ޔާމީން ޔޫއެން ޕޮލިޓިކްސް


ޖެކްލީން ކޮވިޑަށް ނެގެޓިވް\nދެ މެންބަރުން ފިޔަވާ އެންމެންގެ ނަތީޖާވެސް ނެގެޓިވް\nޖެކްލީން އެންމެ ފަހުން ކުޅެފައިވަނީ ސީރިއަލް ކިލާރ\n3 ސެޕްޓެންބަރ 2020 | ބުރާސްފަތި 20:57\nބޮލީވުޑްގެ ތަރި ޖެކްލިން ފެނާންޑޭޒް ކޮވިޑް-19 އަށް ހެދި ޓެސްޓްގެ ނަތީޖާ ނެގެޓިވްކަމަށް އޭނާ ބުނެފިއެވެ.\nޖެކްލިން ކޮވިޑަށް ޓެސްޓްކޮށްފައި އޭނާ މިހާރު ކުރިއަށް ގެންދާ ޝޫޓިންގައި ހިމެނޭ ދެ ކްރޫއިން ކޮވިޑަށް ޕޮޒިޓިވް ވުމާއި ގުޅިގެންނެވެ.\nޖެކުލިން އޭނާގެ އިސްންޓަގްރާމްގައި ހިއްސާކޮށްފައިވާ ނޯޓެއްގައި ބުނެފައިވަނީ ނިއު ނޯމަލްގައި ބްރޭންޑް ޝޫޓް ފަށަން ތައްޔާރުވަމުން ދިޔައީ ރައްކައުތެރިވުމަށް އަޅަންޖެހޭ ހުރިހާ ފިޔަވަޅެއް އަޅައިގެން ކަމަށެވެ. އެގޮތުން ޓީމުގައި ހިމެނޭ ހުރިހާ މެންބަރުން ޓެސްޓްކުރި ކަމަށާއި އޭގެތެރެއިން ދެމީހަކު ކޮވިޑަށް ޕޮޒިޓިވް ވެފައިވާ ކަަމަށެވެ. ނަމަވެސް އޭނާ އާއި އިތުރު މެންބަރުންގެ ނަތީޖާ ނެގެޓިވް ކަމަށް ޖެކްލިން ވަނީ ބުނެފައެވެ.\nއެންމެންގެ ރައްކައުތެރިކަމަށްޓަކައި ޝޫޓިންތައް ފަސްކޮށްފައިވާ ކަމަށްވެސް އޭނާ ބުންޏެވެ.\nޕޮޒިޓިވްވި މީހުން ތިބީ ސެލްފް އައިސޮލޭޝަންގައި ކަމަށާއި އެމީހުންގެ ފަރުވާ ކުރިއަށްދާ ކަމަށް ޖެކުލީން ވަނީ ބުނެފައެވެ.\nޖެކުލީން ދެން އެންމެ އަވަހަށް ފެނިގެންދާނީ ސައިފް އަލީ ޚާން އާއި ޔާމީ ގޯތަމް އާ އެކު "ބޫތް ޕޮލިސް" އިންނެވެ. ފިލްމްގެ ޑައިރެކްޓަރ ޕަވަން ކިރުޕަލާނީ ބުނެފައިވަނީ މި ފިލްމަކީ މި ޓީމާއި އެކު އޭނާ މަސައްކަތް ކުރާ ފުރަތަމަ ފިލްމް ކަމަށެވެ.\nމީގެ އިތުރުން ޖެކްލީން ވަނީ ސަލްމާން އާއިއެކު "ކިކް2" ކުޅުމަށް ސޮއިކޮށްފައެވެ. އެކަން ހާމަކޮށްފައިވަނީ މިދިޔަ މަހު އޭނާގެ އުފަންދުވަހު ފިލްމްގެ ޕްރޮޑިއުސަރ ސާޖިދު ނިދިއާވާލާއެވެ.\nޖެކްލީން އެންމެ ފަހުން ފެނިގެން ގޮސްފައިވަނީ ނެޓްޕްލިކްސް އިން ދެއްކި "ސީރިއަލް ކިލާ" އިންނެވެ. މީގެ އިތުރުން ލޮކްޑައުންގައި ސަލްމާން އާއިއެކު ޕާންވެލްގައި ހުންނަ ސަލްމާންގެ ފާމްހައުސްގައި ޝޫޓްކޮށްފއިވާ ލަވައަކުން ޖެކުލީން ވަނީ ފެނިގެން ގޮސްފައެވެ.


Mi photo, aa hedhi meehun rulhi athuvejje!\nމި ފޮޓޯއާ ހެދި މީހުން ރުޅިއަތުވެއްޖެ!\nއިންޑިއާ ދެ މީހުން ކަމަށް ބުނާ ދެ މީހުން ހެންވޭރު އިބްރާހިމް މިސްކިތް ބޭރުގައި ތިބެގެން މެންދުރު ކަނީ\nއިއްޔެއާ ރޭ ވެސް އެންމެ ވައިރަލް ފޮޓޯއަކީ މިއީ އެވެ. މި ފޮޓޯ ހަމަ އެކަނި ފެތުރިގަތީއެއް ނޫނެވެ. މި ދެގަނޑު ފޮޓޯ ފެނިގެން ހުރިހާ ދިވެހިންހެން ވަނީ ރުޅިވެސް ގަދަ ވެފަ އެވެ. އަދި އެކި މީހުން އެކި ޝުއޫރާއި ވާހަކަތައް ވެސް މި ދެ ފޮޓޯއާއެކު ހިއްސާކުރަމުން އެބަދެ އެވެ.\nފޮޓޯގައި ފެންނަނީ ހެންވޭރު އިބްރާހިމް މިސްކިތުގެ ގޯތިތެރޭގައި އިންޑިއާގެ ދެ މީހަކު ކަމަށް ބުނާ ދެ މީހަކު އިށީނދެ ރަނގަޅަށް ހަމަޖެހިލައިގެން ތިބެ ކަނިކޮށެވެ. އަންހެނަކާއި ފިރިހެނެކެވެ. މީހުން ބުނާ ގޮތުން ފެންނަ ފެނުމަށް އެއީ ދެމަފިރިންހެން ހީވެ އެވެ. އެއީ މައްސަލައެއް ނޫނެވެ.\nމައްސަލައަކަށްވީ މިސްކިތަށް ވަންނަ ދޮރުމަތީގައި އިށީނދެގެން ކާން ތިބުމެވެ. ކާރޫބާރު ބޮޑު މަޖީދީމަގާއި ސޯސަން މަގު ކުޅޭ ހަތަރުއަނގޮޅި ކަންމަތީގައި ހުންނަ އެ މިސްކިތުގައި ބޭރު ފެންޑާގެ ތަޅުމުގައި އެގޮތަށް ބަޔަކު މީހުން ކާން ތިބޭ މަންޒަރެއް އަދި ފެނިފައެއް ނުވެއެވެ.\nއިންޑިއާގެ އެ ދެ މީހުން ދެފައި ވައްކޮށްލައި މިސްކިތުގެ އިމުގައި ކާން ތިބިއިރު އެ މީހުން ގެންގުޅޭ ދަބަސްތަކާއި އެހެނިހެން ސާމާނު ވެސް އަތުރާފައި ހުއްޓެވެެ. ސޯޝަލް މީޑިއާގައި މި ފޮޓޯ ހިއްސާކޮށް ބައެއް ދިވެހިން ވަނީ އެ މީހުންގެ ހިތްހަމަ ނުޖެހުމުގެ އުދާސްތައް ބޭރުކޮށްފަ އެވެ. ގިނަ މީހުން ރުޅި އައި ސަބަބަކީ އިންޑިއާގެ ދެ މީހަކު އެގޮތަށް މިސްކިތުގައި ކާން ހަދައި ކެއި މައްސަލަ އެވެ.\nފޮޓޯއާ ގުޅޭގޮތުން ވާހަކަ ދެއްކި ބައެއް މީހުން އެއީ ކޮންބައެއްތޯ ސުވާލު ކުރި އެވެ. އަދި ވެރިރަށުގެ އެންމެ ކާރުބާރު ބޮޑު މަގުގައި އަދި މިސްކިތަކަށް ވަންނަ ދޮރުތެރޭގައި ކާން ހަދައިގެން އެ މީހުން ކާން ތިބީ ކޮން ސަބަބަކާއި ގުޅިގެންތޯ ވެސް ސުވާލު ކުރެ އެވެ.\n"މިސްކިތަށް ދޭންޖެހޭ ގަދަރުވެސް ނުދީ އަދި ދިވެހިންގެ އާދަކާޔާއި އުސޫލުތަކާއި ވެސް ހިލާފު ކަމެއް، މިއީ ކޮން ބައެއް؟ މިހާ ހަަމަޖެހިގެން މި ތިބީ ކޮން ސަބަބެއް އޮވެގެން؟" މީހަކު ސުވާލު ކޮށްފައި ވެއެވެ.\nމި ފޮޓޯއާއެކު އަނެއްކާވެސް "އިންޑިއާ އައުޓް" ކެންޕެއިން އިތުރަށް ގަދަކޮށްފައި ވެސް ވެއެވެ. އެ ގޮތަށް ވާހަކަ ދައްކާ މީހުން ބުނީ އެއީ އިންޑިއާގެ ދެ މީހުން ކަމަށެވެ. އަދި އެ މީހުން މިހާރު ރާއްޖެ ދެކެނީ އެ މީހުންގެ ތަނެއްގެ ގޮތުގައި ކަމަށެވެ. މި ފޮޓޯއިން ބުނެދެނީ އެ ވާހަކަ ކަމަށްވެސް އެ މީހުން ބުނެ އެވެ.\n"ޔަގީން ދިވެއްސަކަށް ވެސް އެހެން އިންނާކަށް ނުކެރޭނެ. ދިވެއްސަކު ވެސް މަގުމަތީގައި ކައިފާނެ. އެކަމަކު މިސްކިތެއްގެ ދޮރުމަތީ އެހެން ނުތިބޭނެ،" މީހަކު ޓްވިޓާގައި ލިޔެފައި ވެއެވެ.\nއިންޑިއާ ދެ މީހުން ކާންތިބީ އިބްރާހިމް މިސްކިތަށް ވަންނަން ހަދާފައިވާ ދޮރުމަތީގައި — އަވަސް ފޮޓޯ\nއެ ފޮޓޯ ހިއްސާކުރި މީހުން ބުނެފައިވާ ގޮތުގައި އިންޑިއާ މީހަކަށް ވިޔަސް ރާއްޖޭގައި އުޅެން ޖެހޭނީ ދިވެހިންގެ އާދަކާދައާ އެއްގޮތަށެވެ. އަދި ދިވެހިންގެ އިސްލާމީ ދިނާއީ މިސްކިތްތަކާއި އިސްލާމީ ބިނާތަކަށް އިހުތިރާމް ކުރަން ޖެހޭނެ އެވެ. މިސްކިތަކީ މުސްލިމުން ވަދެ އުޅޭ ތަންތަނެވެ. ބަނޑުހައިވެފައި ތިބި ބަޔަކު ނަމަަވެސް މިސްކިތުގެ ގޯތިތެރޭގައި ކާން ތިބެގެން ނުވާނެ އެވެ.\n"ކުރީ ރޭ އިންޑިއާ މީހަކު މަސްތުވެގެން މާލެ މަގުމަތީގައި އެ މީހާ ހިތު ހުރި ގޮތަކަށް މާތްﷲ އަށް ފުރައްސާރަކޮށް ދީނަށް ހަޖޫޖެހިއިރު ވެސް ފުލުހުން ތިބީ ބަލަހައްޓައިގެން. ހައްޔަރުކުރުމާ ކޯޓުން ދޫކޮށްލުމާ އެކުއެކީ ދިޔައީ. މިއަދު މިސްކިތެއްގެ ގޯތިތެރޭ އިންޑިއާ މީހުން ކާން. މިދެން ބޮޑުވަރު،" އެހެން މީހަކު ބުންޏެވެ.\nބައެއް މީހުން ވަނީ އެ ފޮޓޯގައި ފެންނަ ކަންކަން ދިފާއުކޮށް ވެސް ވާހަކަ ދައްކާފައެވެ. އެ މީހުން ބުނާ ގޮތުން ބަނޑުހައިވެފައިވާ ބަޔަކަށް ކޮންމެ ތަނެއްގައިވެސް ކެވިދާނެ އެވެ.\nދެން ނުކުމެވޭނީ އުނދަގޫ ޖޮބް މާކެޓަކަށް!\nމައުލޫމާތު ދޭ ގޮތަކުން ލޯނު ދަތިވެދާނެ!


LAEC Gai Mudharrisunge Dhuvas Faahagakoffi | Laamu Live\nލ.އަތޮޅު ތަޢުލީމީ މަރުކަޒުގައި މުދައްރިސުންގެ ދުވަސް ފާހަގަކޮށްފި\nތާރީޚު:4އޮކްޓޯބަރ 2018\nލ.އަތޮޅު ތަޢުލީމީ މަރުކަޒުގައި ބޭއްވި ޚާއްޞަ އެސެމްބުލީގެ ތެރެއިން | ފޮޓޯ: ލާމު ލައިވް\n(ލ.ފޮނަދޫ |4އޮކްޓޫބަރ 2018) – ލ.އަތޮޅު ތަޢުލީމީ މަރުކަޒުގައި މުދައްރިސުންގެ ދުވަސް ކުލަގަދަކޮށް ފާހަގަކޮށްފިއެވެ. އެހެން އަހަރުތަކެކޭވެސް އެއްފަދައިން މުދައްރިސުންގެ ދުވަސް ފާހަގަ ކުރުމުގެ ގޮތުން ވަނީ ތަފާތު ހަރަކާތްތަކެއް ބާއްވާފައެވެ.\nއެގޮތުން މުދައްރިސުންގެ ދުވަހުގެ ހަރަކާތްތައް ފެށުމުގެ ގޮތުން އެންމެ ފުރަތަމަ ވަނީ މަރުކަޒުގެ ހުރިހާ ދަރިވަނުން ހުރިހާ މުދައްރިސުންނަށް މަރުހަބާ ކިޔާފައެވެ. އަދި އެއަށްފަހު ދުވަހަށް ޙާއްޞަކޮށްގެން އެސެމްބްލީއެއް ވަނީ ބާއްވާފައެވެ.\nމީގެ އިތުރުން ދަރިވަރުން ވަކީން ކޮންމެ ކުލާހެއް އެކުލާހެއްގެ މުދައްރިސުންނަށް ޝުކުރު ދެންނެވުންވެސް އޮންނާނެކކަމަށް ލ.އަތޮޅު ތަޢުލީމީ މަރުކަޒުން މަޢުލޫމާތު ދެއެވެ.\nއިރުތަށް މަޢުލޫމާތު ދެމުން ލ.އަތޮޅު ތަޢުލީމީ މަރުކަޒުން ބުނީ މިމަހުގެ6ވަނަ ދުވަހަކީ ބެލެނިވެރިންގެ ދުވަސް ކަމަށްވުުމާއެެކު ދެދުވަސް އެކުގައި ފާހަގަކުރަން ރާވާފައި ވާކަމަށެވެ. އެގޮތުން ބެލެނިވެރިންގެ ތެރެއިންނާއި މުދައްރިސުންގެ ތެރެއިން ޓީމު ނަގައިގެން ހޭންޑްބޯލް މުބާރާތެއް ބޭއްވުމަށް ވަނީ ހަމަޖެހިފައި ކަމަށެވެ.\nލ.އަތޮޅު ތަޢުލީމީ މަރުކަޒުގެ އިތުރުން އިހައްދޫ ސުކޫލުގައިވެސް ވަނީ މުދައްރިސުންގެ ދުވަސް ފާހަގަކުރުމުގެ ގޮތުން ތަފާތު ހަރަކާތްތަކެއް ބޭއްވުމަށް ހަމަޖެހިފައެވެ. އެގޮތުން މިއަދު ހެނދުނު ވަނީ މުދައްރިސުންގެ ދުވަހުގެ ޚާއްޞަ އެސެމްބްލީއެއްވެސް ބާއްވާފައެވެ.\nްއިހައްދޫ ސުކޫލުގައި ބޭއްވި ޚާއްޞަ އެސެމްބުލީގެ ތެރެއިން | ފޮޓޯ: އިހައްދޫ ސުކޫލ\nއޭގެ އިތުރުން އިހައްދޫ ސުކޫލުގައިވެސް މިއަދު ހަވީރު ކުޅިވަރުގެ ހަރަކާތްތައް ބޭއްވުމަށް ވަނީ ހަމަޖެހިފައެވެ. އެގޮތުން މުދައްރިސުންގެ މެދުގައި ހޭންޑްބޯޅަ މުބާރާތެއް ބޭއްވުމަށް ވަނީ ހަމަޖެހިފައެވެ.\nރާއްޖޭގެ ހުރިހާ ސުކޫލެއްގައިވެސް މިހަފްތާ ތެރޭގައި މުދައްރިސުންގެ ދުވަސް ފާހަގަކުރަމުން ދާއިރު ބައެއް ސުކުލުތަކުގައި ހުރިހާ ކުދިން ހަމަހަމަ ކުރުމަށް ކަމަށްބުނެ ދަރިވަރުން މުދައްރިސުންނަށް ހަދިޔާ ދިނުން ވަނީ މަނާކޮށްފައެވެ.\nއިހައްދޫ ސުކޫލްމުދައްރިސުންގެ ދުވަސްލ.އަތޮޅު ތަޢުލީމީ މަރުކަޒު


އޮސްޓްރޭލިޔާ ސަރުކާރުން ރާއްޖެއަށް އެހީދެއްވާ މިންވަރު އެތައް ތަނެއް އިތުރުކޮށްދެއްވާނެ ކަމަށް އޮސްޓްރޭލިޔާ ސަރުކާރުން ވަޢުދުވެވަޑައިގެންފައިވާ ކަމުގައި ރައީސުލްޖުމްހޫރިއްޔާ މުޙަންމަދު ނަޝީދު ވިދާޅުވެއްޖެ – Maldivian Democratic Party\nއޮސްޓްރޭލިޔާ ސަރުކާރުން ރާއްޖެއަށް އެހީދެއްވާ މިންވަރު އެތައް ތަނެއް އިތުރުކޮށްދެއްވާނެ ކަމަށް އޮސްޓްރޭލިޔާ ސަރުކާރުން ވަޢުދުވެވަޑައިގެންފައިވާ ކަމުގައި ރައީސުލްޖުމްހޫރިއްޔާ މުޙަންމަދު ނަޝީދު ވިދާޅުވެއްޖެ\nއޮސްޓްރޭލިޔާ ސަރުކާރުން ރާއްޖެއަށް އެހީދެއްވާ މިންވަރު، އެތައް ތަނެއް އިތުރުކޮށްދެއްވާނެ ކަމަށް އޮސްޓްރޭލިޔާ ސަރުކާރުން ވަޢުދުވެވަޑައިގެންފައިވާ ކަމުގައި ރައީސުލްޖުމްހޫރިއްޔާ މުޙަންމަދު ނަޝީދު ވިދާޅުވެއްޖެއެވެ. ރައީސުލްޖުމްހޫރިއްޔާ މިހެން ވިދާޅުވީ، އެމަނިކުފާނު މިއަދު ދެއްވި 51 ވަނަ ރޭޑިޔޯ ޚިޠާބުގައި، އޮސްޓްރޭލިޔާއަށް މިހާރު ކުރައްވަމުން ގެންދަވާ ދަތުރުފުޅުގެ މައްޗަށް ބައްލަވައިލައްވައި ވާހަކަފުޅު ދައްކަވަމުންނެވެ. މިދަތުރުފުޅަކީ، އޮސްޓްރޭލިޔާ ސަރުކާރުގެ ރަސްމީ ދަޢްވަތަކަށް ކުރައްވާ ދަތުރުފުޅެއް ކަމަށާއި، ރާއްޖެއަށް އެހީތެރިވެދެވޭނެ މަގުތަކާ ގުޅޭގޮތުން އޮސްޓްރޭލިޔާ ސަރުކާރާ އެކުގައި މިދަތުރުފުޅުގައި ވަރަށް ފުންކޮށް މަޝްވަރާ ކުރެއްވި ކަމުގައި ރައީސުލްޖުމްހޫރިއްޔާ ވިދާޅުވިއެވެ.\nއޮސްޓްރޭލިއާ އިން ރާއްޖެއަށް ދޭނެކަމަށް އެގައުމުގެ ބޮޑު ވަޒީރު އިޢުލާންކޮށްފައިވާ އެހީތަކުގެ ތެރޭގައި މޫސުމަށް އަންނަމުންދާ ނޭދެވޭ ބަދަލުތައް ހުއްޓުވުމަށާއި އެކަމަށް އަހުލުވެރިވުމަށްޓަކައި 500,000 (ފަސްލައްކަ) އޮސްޓްރޭލިއަން ޑޮލަރާއި، އ.ދ.ގެ ތަރައްޤީގެ ޕްރޮގްރާމްތަކާ ގުޅިގެން ރާއްޖޭގެ މަދަނީ ޖަމްޢިއްޔާތައް ތަރައްޤީކުރުމަށް އެހީތެރިވުމުގެ ގޮތުން 300,000 (ތިން ލައްކަ) އޮސްޓްރޭލިއަން ޑޮލަރާއި، ރާއްޖޭގެ ޤައުމީ ސަނަދުތަކުގެ އޮނިގަނޑު ހަރުދަނާކުރުމަށް އެހީތެރިވުމަށް 230,000 (ދެލައްކަ ތިރީސްހާސް )އޮސްޓްރޭލިއަން ޑޮލަރާއި، އޮސްޓްރޭލިއާގެ އެހީގައި ރާއްޖެއަށް 2011 ވަނަ އަހަރަށް 25 ސްކޮލަރޝިޕް ދެއްވުން. ހިމެނެއެވެ. މިއީ 2010ވަނަ އަހަރަށްވުރެ7ސްކޮލަރޝިޕް އިތުރު އަދަދެކެވެ.\nމީގެ އިތުރުން ޓީޗަރުން ތަމްރީންކުރުމުގައި އެހީތެރިވުމަށް6ވޮލަންޓިއަރުން ފޮނުއްވައިދިނުމާއި، ރާއްޖޭގެ ތަޢުލީމާއި، ތިމާވެށްޓާއި، ސައެންސާއި، ޞިއްޙަތާއި، ސަރުކާރު ހިންގުން ހަރުދަނާކުރުމުގެ ދާއިރާގައި ރާއްޖޭގެ އިންސާނީ ވަސީލަތްތައް ހަރުދަނާކޮށް އިތުރުކުރުމަށް އެހީތެރިވެދިނުމާއި،\nރާއްޖޭގެ މިނިވަން މުއައްސަސާތައް އިތުރަށް ހަރުދަނާ ކުރެއްވުމަށް ދެއްވެން އޮތް އެހީތެރިކަމަކާއި އެއްބާރުލުންދިނުން ހިމެނެއެވެ.\nރައީސުލްޖުމްހޫރިއްޔާ އޮސްޓްރޭލިއަށް ކުރައްވަމުން މިގެންދަވާ ފުރަމާނަ ދަތުރުފުޅުގައި އެގައުމުގެ ބައެއް ވަޒިރުންނާއި، އިދކޮޅު ސިޔާސީ ޕާޓީގެ ޑެޕިއުޓީ ލީޑަރުގެ އިތުރުން އޮސްޓްރޭލިއާގައި ކިޔާވާ ދިވެހި ކިޔަވާކުދިންނާ ބައްދަލުކުރައްވައި އެކުދިންގެ ހާލުބައްލަވާލެއްވިއެވެ.


މާލޭ ބައިނަލް އަޤްވާމީ ވައިގެ ބަނދަރު އިންޑިއާގެ ޖީ.އެމް.އާރު ކުންފުންޏާއި އަދި މެލޭޝިޔާ އެއަރޕޯޓްސް ހޯލްޑިންގއާ ޙަވާލުކުރެއްވުމުގެ އެއްބަސްވުމުގައި މިއަދު ސޮއިކުރައްވައިފި – Maldivian Democratic Party\nމާލޭ ބައިނަލް އަޤްވާމީ ވައިގެ ބަނދަރު އިންޑިއާގެ ޖީ.އެމް.އާރު ކުންފުންޏާއި އަދި މެލޭޝިޔާ އެއަރޕޯޓްސް ހޯލްޑިންގއާ ޙަވާލުކުރެއްވުމުގެ އެއްބަސްވުމުގައި މިއަދު ސޮއިކުރައްވައިފި\nމާލޭ ބައިނަލްއަޤްވާމީ ވައިގެ ބަނދަރު ތަރައްޤީކޮށް ހިންގުން އިންޑިއާގެ ޖީ.އެމް.އާރު ކުންފުންޏާއި އަދި މެލޭޝިޔާ އެއަރޕޯޓްސް ހޯލްޑިންގއާ ޙަވާލުކުރެއްވުމުގެ އެއްބަސްވުމުގައި މިއަދު ސޮއިކުރައްވައިފިއެވެ.\nމިއަދު ހަވީރު5ޖެހި އިރު ރައީސުލްޖުމްހޫރިއްޔާގެ އޮފީހުގައި އޮތް މިރަސްމިއްޔާތުގައި ދިވެހި ސަރުކާރުގެ ފަރާތުން މިއެއްބަސްވުމުގައި ސޮއިކުރެއްވީ ފިނޭންސް މިނިސްޓަރ ޢަލީ ހާޝިމެވެ. މޯލްޑިވްސް އެއަރޕޯޓްސް ކޮމްޕެނީ ލިމިޓެޑުގެ ފަރާތުން ސޮއިކުރެއްވީ، އެކޮމްޕެނީގެ ޗެއަރމަން ބަންދު އިބްރާހީމް ސަލީމެވެ. އިންޑިޔާގެ ޖީ.އެމް.އާރު.ގެ ފަރާތުން ސޮއިކުރެއްވީ ސީ.އީ.އޯ މިސްޓަރ ޕީ.ސިރުޕަތީ އެވެ. މެލޭޝިޔާ އެއަރޕޯޓްސް ހޯލްޑިންގގެ ފަރާތުން ސޮއިކުރެއްވީ، މެނޭޖިންގ ޑިރެކްޓަރ ޓާން ސްރީ ބަޝީރު އަޙްމަދެވެ.\nމި އެއްބަސްވުމުގައި ސޮއިކުރުމަށްފަހު ޕްރައިވަޓައިޒޭޝަން ކޮމިޓީގެ ޗެއަރމަން މަޙްމޫދު ރާޒީއާއި، ރައީސުލްޖުމްހޫރިއްޔާގެ އިކޮނޮމިކް އެޑްވައިޒަރ ޢަލީ ޝިޔާމާއި، މިނިސްޓަރ އޮފް އިކޮނޮމިކް ޑިވެލޮޕްމަންޓްގެ ނައިބު އަޙްމަދު އިނާޒާއި، އެޑްވައިޒަރ އޮން އިންވެސްޓްމަންޓް މިފްޒާލް އަޙްމަދާއި، އެޓަރނީޖެނެރަލްގެ އޮފީހުގެ ސޮލިސިޓަރ ޖެނެރަލް ޢަބްދުﷲ މުޢިއްޒު ނޫސްވެރިންނާ ބައްދަލުކުރެއްވިއެވެ.\nނޫސްވެރިންނާ ބައްދަލުކުރައްވައި، ޕްރައިވަޓައިޒޭޝަން ކޮމިޓީގެ ޗެއަރމަން މަޙްމޫދު ރާޒީ ދެއްކެވި ވާހަކަފުޅުގައި މިމަސައްކަތް ހިނގާދިޔައީ ދެފުށް ފެންނަ އަދި ވަރަށް ހާމަކަންބޮޑު ގޮތެއްގައި ކަމަށް ވިދާޅުވެ، މިމަސައްކަތް ފެށިގެން އައި ގޮތް ނޫސްވެރިންނަށް ވަރަށް ތަފްޞީލުކޮށް ހާމަކޮށްދެއްވިއެވެ. އަދި މިމަސައްކަތުގެ ކޮންމެ މަރްޙަލާއެއްގައިވެސް އިންޓަރނޭޝަނަލް ފައިނޭންސް ކޯޕަރޭޝަންގެ ލަފައާއި މަޝްވަރާ ހޯއްދަވާފައިވާ ކަމުގައި ވިދާޅުވިއެވެ.\nމިރަސްމިއްޔާތުގައި ޖީ.އެމް.އާރު.ގެ ސީ.އީ.އޯ މިސްޓަރ ސިރުޕަތީ އާއި މެލޭޝިޔާ އެއަރޕޯޓްސް ހޯލްޑިންގގެ މެނޭޖިންގ ޑިރެކްޓަރ ބަޝީރު އަޙްމަދު ވެސް ވާހަކަފުޅު ދެއްކެވިއެވެ.


Dhauvaa kurumeh nethi media thakah bodethi adhabu dhee, joorimanaa kurumuge baaru dhenee! | Mihaaru\nމީޑިއާ އަށް ހުރި ހުރަސްތައް ނައްތާލަން ގޮވާލައި މިދިޔަ އޭޕްރީލް މަހު ނޫސްވެރިން އިހުތިޖާޖު ކުރަނީ. އަބުރާ ބެހޭ ބިލުގެ ސަބަބުން ނޫސްވެރިކަން ކުރުމަށް ބޮޑެތި ހުރަސްތަކެއް ކުރިމަތިވާނެ -- ފޮޓޯ: އޭއެފްޕީ\nދައުވާކުރުމެއް ނެތި މީޑިއާތަކަށް ބޮޑެތި އަދަބު ދީ ޖޫރިމަނާ ކުރުމުގެ ބާރު ދެނީ!\n24 ޖުލައި 2016 - 14:10 11 comments\nދައުވާ ކުރުމެއް ނެތި މީޑިއާތަކަށާއި ނޫސްވެރިންނަށް ބޮޑެތި އަދަބުތައް ދިނުމުގެ ބާރު ކަމާ ބެހޭ މުއައްސަސާތަކަށް ލިބިގެންދާ ގޮތަށް، އަބުރު ރައްކާތެރިކޮށްދިނުމާއި ހިޔާލުފާޅުކުރުމުގެ މިނިވަންކަމުގެ ބިލުގައި ހިމަނައިފި އެވެ. އޭގެ ސަބަބުން އެއްވެސް ތަހުގީގެއް ނުކޮށް، ބްރޯޑްކާސްޓިން ކޮމިޝަނަށް ނުވަތަ މޯލްޑިވްސް މީޑިއާ ކައުންސިލަށް ނޫސްތަކާއި، ޓީވީތަކާއި ރޭޑިއޯތަކަށް ހަރުކަށި ފިޔަވަޅު އަޅައި ނޫސްވެރިން ދެ މިލިއަނާ ހަމައަށް ޖޫރިމަނާ ކުރުމުގެ ފުރުސަތު ލިބިގެންދާނެ އެވެ.\nއުނގޫފާރު ދާއިރާގެ މެމްބަރު ޖައުފަރު ދާއޫދު ހުށަހެޅުއްވި ބިލުގައިވާ ގޮތުން ރަޖިސްޓްރީކޮށްގެން ހިންގާ މީޑިއާއަކުން ކަމަށްވާ ނަމަ، މީޑިއާގެ ކަންތައްތައް ބަލަހައްޓާ ދައުލަތުގެ މުއައްސަސާ އަށް އެކަމެއްގެ ޝަކުވާ ހުށަހެޅުމުން ނުވަތަ އެ މުއައްސަސާއެއްގެ އަމިއްލަ އިސް ނެގުމަށް އެކަން ބަލައި ގާނޫނާ ހިލާފު މީޑިއާއަށް އެކަން އަންގައި މީޑީއާތަކަށް ފިޔަވަޅު އެޅިދާނެ އެވެ.\nޮއޮންލައިން ނޫސް، ސީއެންއެމް ހުއްޓާލަން ޖެހުނު މައްސަލައިގައި އެމްއެމްސީ ކައިރިއަށް އެއްވި ބައެއް ނޫސްވެރިން އަތުގުޅާލަނީ: ނިމުމެއް ނެތް ކަމެއް -- ފޮޓޯ: މުހަންމަދު ޝަރުހާން/ މިހާރު\nބިލުގައި މީޑިއާގެ ކަންކަން ބަލަހައްޓާ މުއައްސަސާ ކަމަށް ބުނެފައި އެވަނީ މޯލްޑިވްސް ބްރޯޑްކާސްޓިން ކޮމިޝަން (އެމްބީސީ) އާއި މޯލްޑިވްސް މީޑިއާ ކައުންސިލް (އެމްއެމްސީ) އެވެ.\nމިދިޔަ މާޗް މަހު ވިލިމާލެ ދާއިރާގެ މެމްބަރު ނިހާނު ހުށަހެޅުއްވި އަބުރު ރައްކާތެރިކޮށްދިނުމާއި ހިޔާލުފާޅުކުރުމުގެ މިނިވަންކަމުގެ ބިލުގައި މީޑިއާއަކުން އަބުރާ ބެހެފިނަމަ، އެ މައްސަލައެއް ފުލުހުން ބަލައި ޕްރޮސެކިއުޓާ ޖެނެރަލް (ޕީޖީ) އޮފީހަށް ފޮނުވަން ވާނެ އެވެ. އަދި ޕީޖީން އެ މައްސަލަ ކޯޓަށް ފޮނުވުމުން، މީޑިއާއެއް ނުވަތަ ނޫސްވެރިއެއް ޖޫރިމަނާ ކުރާނެ އަދަދަކާއި ޖަލަށްލެވޭނެ މުއްދަތެއް ކަނޑައަޅާނީ ކޯޓުންނެވެ.\nސަރުކާރުގެ ފަރާތުން މަޖިލީހަށް މިހާރު ހުށަހަޅާފައިވާ ބިލުގައިވާ ގޮތުން ހިޔާލުފާޅުކުރުމުގެ ހަމަތަކާ ހިލާފަށް މީޑިއާއަކުން އަމަލުކޮށްފިނަމަ، އެ މީޑިއާއަށް އިންޒާރުދީ، އެ ދިން އިންޒާރެއް އާންމު ކުރަން ޖެހޭނެ އެވެ. އަދި ގާނޫނާ ހިލާފަށް ޝާއިއުކުރާ ލިޔުމެއް ނުވަތަ މަންޒަރެއް އަނބުރާ ގެނެސް ބަޔާނެއް އާންމުކޮށް މައާފްކުރަން ޖެހޭނެ އެވެ.\nމީޑިއާ އަށް ހުރި ހުރަސްތައް ނައްތާލަން ގޮވާލައި މިދިޔަ އޭޕްރީލް މަހު ނޫސްވެރިން އިހުތިޖާޖު ކުރަނީ.-- ފޮޓޯ: އޭއެފްޕީ\nހަމައެއާއެކު ތަކުރާރުކޮށް ގާނޫނާ ހިލާފުވާ މީޑިއާ، ވަކި މުއްދަތެއް ވަންދެން ސަސްޕެންޑްކުރުމަށް ނުވަތަ ޕްރޮގްރާމް ޝެޑިއުލް ވަކި މުއްދަތެއް ވަންދެން މެދުކަނޑާލަން އެ މުއައްސަސާއަކަށް އެންގިދާނެ އެވެ.\nމީގެ އިތުރުން އަބުރާ ބެހެނުކަން ސާބިތުވާ މީޑިއާއެއް ބައިލައްކަ އާއި ދެ މިލިއަން ރުފިޔާއާ ދެމެދުގެ އަދަދަކުން ޖޫރިމަނާކުރުމުގެ ބާރު ވެސް މުއައްސަސާއަށް ވަނީ ދީފަ އެވެ.\nޖޫރިމަނާ ފައިސާ ކަނޑައެޅިފައިވާ މުއްދަތުގެ ތެރޭގައި ނުދައްކައިފިނަމަ، މީޑިއާގެ ކަންތައްތައް ބަލަހައްޓާ މުއައްސަސާއިން އެ މައްސަލަ ފުލުހުންނަށް ހުށަހަޅަން ޖެހެ އެވެ. އަދި އެ މައްސަލަ ފުލުހުން ތަހުގީގު ކުރުމަށްފަހު، ދައުވާ ކުރުމަށް ޕީޖީއަށް ފޮނުވަން ވާނެ އެވެ.\nމި ބިލުގައި ޖޫރިމަނާއެއް ކޯޓެއްގައި އިސްތިއުނާފް ކުރުމުގެ ހައްގު ޖޫރިމަނާ ކުރާ މީހަކަށް ލިބިގެންވެ އެވެ. ނަމަވެސް މައްސަލަ އިސްތިއުނާފަށް ހުށަހެޅޭނީ ޖޫރިމަނާ ފައިސާ ދެއްކުމަށްފަހު އެވެ. އަދި އިސްތިއުނާފް ކުރާ މީހަކާ އެއްކޮޅަށް މައްސަލަ ނިމިއްޖެނަމަ، ޖޫރިމަނާއަށް ދެއްކި ފައިސާ ދައުލަތުގެ މުއައްސަސާއިން އަނބުރާ ރީފަންޑު ކުރެވޭނެ ކަމަށް ވެސް ބިލުގައިވެ އެވެ.\nރައްޔިތުންގެ މަޖިލީހުގެ ޖަލްސާއެއްގައި މެމްބަރުން ބައިވެރިވެވަޑައިގަންނަވަނީ. އަބުރު ރައްކާތެރިކުރުމާއި ހިޔާލުފާޅުކުރުމުގެ މިނިވަންކަމުގެ ބިލުގެ ފުރަތަމަ ކިޔުން ވަނީ އިއްވާފައި. - ފޮޓޯ: މަޖިލިސް\nއަބުރާ ބެހުން ބިލްގައި މާނަކޮށްފައިވާ ކަންތައްތަކުގެ ތެރޭގައި ދައްކާ ވާހަކައެއް، ނުވަތަ ބުނާ ބަސްތަކެއް، ލިޔާ ލިޔުމެއް، ދައްކާ ކުރެހުމެއް، ތަސްވީރެއް، ކުރާ އިޝާރާތެއް، ކުރާ ހަރަކާތެއް ހިމެނެ އެވެ. މިއީ ނިހާން ކުރިން ހުށަހެޅުއްވި ބިލުން ވެސް އުނިކުރަން މީޑިއާ ކައުންސިލުން ވެސް އެދިފައިވާ ބައިތަކެކެވެ.\nއިތުރު ލިޔުންތައް ނޫސްވެރިކަން މޯލްޑިވްސް ބްރޯޑްކާސްޓިން ކޮމިޝަން މޯލްޑިވްސް މީޑިއާ ކައުންސިލް ނޫސްވެރިން ނޫސްވެރިކަމުގެ މިނިވަންކަން ޚިޔާލުފާޅުކުރުމުގެ މިނިވަންކަން އަބުރާ ބެހުން


މާލޭ މޭޔަރަށް ސާބަސް! ޝުކުރިއްޔާ ޑރ. މުއިއްޒު! ދިރާގުގެ ކިބައިން ސަލާމަތްވެއްޖެ |\nލިބެންވީ: މާލޭ ސިޓީގެ މޭޔަރ ޑރ. މުހައްމަދު މުއިއްޒަށް\nފޮނުވީ: އަހުމަދު ޝަރީފު\nގުޅޭ: މަގުމަތީގައި ދިރާގުން ޕެލެޓް އަތުރައިގެން ޕާކިން ޒޯނެއް ހިސޯރުކޮށްގެން އުޅޭ މައްސަލަ ހައްލުކޮށްދެއްވީތީ ޝުކުރިއްޔާ\nރާއްޖޭގެ އެންމެ ބޮޑު ދެ ހޮސްޕިޓަލް ކަމަށްވާ ދަރުމަވަންތަ ހޮސްޕިޓަލާއި އައި.ޖީ.އެޗަށް ސައިކަލްގައި ދާ މީހުން ޕާކުކުރަން ދިރާގު ބިލްޑިންގުގެ އިރުމަތީ ފަރާތުގައި އޮންނަ ޕާކިން ޒޯނުގައި، ދިރާގުގެ ފަރާތުން 20 ޕެލެޓް އަތުރައިގެން އެތަން ހިސޯރުކޮށްގެން އުޅޭ މައްސަލައިގައި، އެކަމަށް އަވަސް ހައްލެއް ގެނެސްދެއްވުން އެދި 26 ސެޕްޓެމްބަރު 2021 ގައި މަނިކުފާނަށް ފޮނުވި ސިޓީއާ ހަވާލާދީ ދަންނަވަމެވެ.\nދިރާގު ބިލްޑިންގުގެ އިރުމަތީ ފަރާތުގައި އޮންނަ ޕާކިން ޒޯނުގައި، ދިރާގުގެ ފަރާތުން 20 ޕެލެޓް އަތުރައިފައި (ކުރިން އޮތް ގޮތް)\nފޮޓޯތަކާއެކު މަނިކުފާނަށް އަޅުގަނޑު އެ ސިޓީ ފޮނުވުމާ ގުޅިގެން، ލަސްތަކެއް ނުކުރައްވައި، ދިރާގުގެ ޕެލެޓްތައް އެތަނުން ނަގައި ސިޓީ ކައުންސިލްގެ ފަރާތުން އެތަން ސާފުކޮށްދެއްވައި ޕާކިން އަށް ޖާގަ ތަނަވަސްކޮށްދެއްވީތީ ވަރަށް ބޮޑަށް ޝުކުރު ދަންނަވަމެވެ.\nއަޅުގަނޑު އެންމެ އުފާވަނީ މާލޭގައި އުޅޭ ރައްޔިތުންނަށް ކުރިމަތިވެފައިވާ މިފަދަ ތުރާލަކުން ރައްޔިތުން ސަލާމަތްކޮށްދެއްވުމަށް އެހާ އަވަސް މަސައްކަތެއް މަނިކުފާނު ކޮށްދެއްވީތީއެވެ. އެ މައްސަލައާ ގުޅިގެން މަނިކުފާނަށް ސިޓީ ފޮނުވިތާ 24 ގަޑިއިރު ވެސް ނުވަނީސް ސިޓީ ކައުންސިލްގެ ވެހިކަލްތަކާއެކު މީހުން ގޮސް، އެ ޕެލެޓްތައް ނަގައި އުކާލިކަން އެއީ، ރައްޔިތުންގެ މިފަދަ ތަކުލީފުތަކަށް މޭޔަރެއްގެ ހައިސިއްޔަތުން މަނިކުފާނު ވަރަށް ބޮޑު އިސްކަމެއް ދެއްވާ ކަމެއް ކަމުގައި އަޅުގަނޑަށް ފާހަގަވިއެވެ.\nދިރާގުގެ ފަރާތުން އަތުރައިފައި ހުރި ޕެލެޓްތައް ސިޓީ ކައުންސިލުން ނަގައި ތަން ސާފުކުރަނީ (26 ސެޕްޓެމްބަރު)\nހަމަ ޔަގީނުން ވެސް އަޅުގަނޑުގެ "ޝަކުވާ"ގެ ސިޓީ މަނިކުފާނަށް ލިބިވަޑައިގަންނަވާނީ އިއްޔެގެ ހެނދުނުގެ ވަގުތެއްގައެވެ. ކަން ދިމާކުރި ގޮތުން އިއްޔެ އަކީ ވިއްސާރަވެ، ވައިގަދަވުމުގެ ސަބަބުން މާލޭގެ އެކި ސަރަހައްދުތަކުގެ މަގުތައްމައްޗަށް ގަސްތައް ވެއްޓި ފަތްތަކާއި އޮފިތައް ފައިބައިގެން، އެ ތަންތަން ސާފުކުރުމަށް ސިޓީ ކައުންސިލްގެ މުވައްޒަފުން ވަރަށް ބުރަކޮށް މަސައްކަތްކުރި ދުވަހެއްކަން އަޅުގަނޑުގެ ލޮލުން ދުށީމެވެ. މީސްމީޑިއާގައި އޭގެ ފޮޓޯތައް ވެސް ހުއްޓެވެ. ނަމަވެސް ސިޓީ ކައުންސިލްގެ ވެހިކަލްތައް އެ ސަރަހައްދަށް ގޮސް، ދިރާގުގެ ޕެލެޓްތައް ލޮރީއަށް އަރުވައިގެން ގެންގޮސް ރޭ ހަތެއް ޖެހުމުގެ ކުރީން އެތަން ސާފުކޮށްލިތަން ފެނިފައި އަޅުގަނޑު ވަރަށް އުފާވިއެވެ.\nމިކަމުގައި މަނިކުފާނު އެޅުއްވި އަވަސް ފިޔަވަޅުގެ ސަބަބުން، މާލެތެރޭގައި ހުރި މިކަހަލަ ކުދިކުދި، އެހެނަސް، ބޮޑެތި އުނދަގޫތައް ކުރިމަތިވާ ކަންކަން ހައްލުކޮށްދެއްވުމަށް އެދި މަނިކުފާނަށް ދަންނަވައިލުމަށް އިތުރު ފޯރިއަކާއި ހިތްވަރެއް ލިބިގެން ހިނގައްޖެއެވެ. ރައްޔިތުންގެ ޝަކުވާގެ އަޑު މަނިކުފާނު އައްސަވާކަން ވަރަށް ރަނގަޅަށް އެނގި، ސާބިތުވެއްޖެއެވެ. ދިރާގުން ހިސޯރުކޮށްގެން އުޅުނު ސަރަހައްދު ސާފުކޮށްލުމުން ދިރާގުގެ ވެރިން އެކަމާ ކިތަންމެ ހިތްހަމަނުޖެހުނަސް، މަނިކުފާނު އަބަދުވެސް އިސްކުރައްވާނީ ރައްޔިތުންގެ މަސްލަހަތުކަންވެސް އެނގިގެން ހިނގައްޖެއެވެ.\nމި ސިޓީގައި މަނިކުފާނު އަރިހުގައި އެއްވެސް އިތުރު ޝަކުވާއެއް ކުރާކަށް އަޅުގަނޑު ބޭނުމެއް ނޫނެވެ. އެކަމަކު މަނިކުފާނުގެ ވިސްނުންފުޅު ބަހައްޓަވާން ރަނގަޅު ކަމަށް ފެންނަ ނުކުތާއެއް މި ފުރުސަތުގައި ފާހަގަކޮށްލަން ބޭނުންވެއެވެ.\nކުރިން ވެސް ދެންނެވި ފަދައިން، ރާއްޖޭގެ އެންމެ ބޮޑު ދެ ހޮސްޕިޓަލް ކަމަށްވާ ދަރުމަވަންތަ ހޮސްޕިޓަލާއި އައި.ޖީ.އެމް.އެޗްގެ އިތުރަށް އެންމެ ގިނަ ބޭސްފިހަރާތައް ވެސް ހުރީ އެ ސަރަހައްދުގައި ކަމަށް ވުމުން ހަގީގަތުގައި އެ ސަރަހައްދަކީ މާލޭގެ "މެޑިކަލްސިޓީ"އެވެ. ސިއްހީ އެކި ކަހަލަ ބޭނުންތަކުގައި ރާއްޖޭގެ އެތައް ސަތޭކަ ބަޔަކު ކޮންމެ ދުވަހަކުވެސް އެ ސަރަހައްދަށް ދާއިރު، އެންމެ ކުޑަވެގެން ސައިކަލްތައް ޕާކުކޮށްލާނެ އެކަށީގެންވާ ޖާގައެއް އެ ސަރަހައްދަކު މިހާރަކު ނެތެވެ. ކާރެއް ޕާކުކުރެވޭނެ އެއްވެސް ތަނެއް ނެތެވެ. އައި.ޖީ.އެޗުގެ ހުޅަނގު ފަރާތުގައި (އަތިރިމަތީ މަގުގައި) ކުރިން ކާރާއި ސައިކަލްތައް ޕާކުކުރެވުނު ނަމަވެސް، މިހާރު އެ ތަނުގައި ޕާކުކުރުން އޮންނަނީ މަނާކޮށްފައެވެ. އެހެންވެ އެ ސަރަހައްދުގައި ޕާކިންގެ މައްސަލަ މިހާރު ވަނީ އިންތިހާއަށް ބޮޑުވެފައެވެ. ފުލުހުން އަބަދު ތިބެނީ ނުބައިތަނެއްގައި ޕާކުކުރޭތޯ ބަލަބަލައެވެ. ކޮންމެ ސްޓިކާއަކަށް 750ރ. ޗާޖުކޮށް، ދައުލަތުގެ އާމްދަނީ ރަނގަޅުކޮށްދޭން ފުލުހުން ވެސް ބުރަ މަސައްކަތެއް ރެއާއިދުވާލު ދަނީ ކުރަމުންނެވެ. އެހެންކަމުން އެ ސަރަހައްދުގައި އެހުރި ފިއުލް ސަޕްލައިސްގެ ޕެޓްރޯލް ޝެޑް އެތަނުން ނަގައި، އެ ޖާގަވެސް ޕާކިންއަށް ހާއްސަކޮށްލުމަކީ ވަރަށް މުހިންމު ކަމެއް ކަމުގައި އަޅުގަނޑު ދެކެމެވެ.\nމިހެން މި ދެންނެވީ އެހާ ކާރޫބޮޑު ސަރަހައްދެއްގައި ޕެޓްރޯލް ޝެޑެއް ކޮންމެހެން ނެތަސް، ޕެޓްރޯލް ޝެޑަށް އެހެން ދިމާލަކުން ރަނގަޅު ޖާގައެއް ހަމަޖެއްސިދާނެ ކަމަށް އަޅުގަނޑަށް ފެނެއެވެ. އެ ޕެޓްރޯލް ޝެޑް ނޫނަސް، ފިއުލް ސަޕްލައިސްގެ އިތުރު ތިން ޕެޓްރޯލް ޝެޑެއް މާލޭގައި އެބަހުއްޓެވެ. އިންޑަސްޓްރިއަލް ޒޯނުގައި ވެސް ފިއުލް ސަޕްލައިސް އާއި ވިލާ ހަކަތައިގެ ފަރާތުން ދާދި ފަހަކުން ވަނީ ދެ ޕެޓްރޯލް ޝެޑް ހުޅުވައިފައެވެ. އަދި އެ ތަންތަނަކީ އެކަށީގެންވާ ޖާގަ ވެސް އޮތް ތަންތަނެވެ. ވީމާ، މާލޭގައި ހުރި އެންމެ ކުޑަ ޕެޓްރޯލް ޝެޑް އެތަނުން ނަގައި، "މެޑިކަލްސިޓީ"ގެ ޕާކިން އަށް އެތަން ހުސްކުރުމަކީ މިވަގުތަށް ވަރަށް މުހިންމު ކަމެއް ކަމުގައި އަޅުގަނޑަށް ފެނެއެވެ.\nމި ކަމުގައި، ކަމާ ބެހޭ ފަރާތްތަކާއެކު މަޝްވަރާ ކުރައްވައި، އެކަށީގެންވާ ހައްލެއް ގެނެސްދެއްވާނެ ކަމަށް އުންމީދުކުރަމުން މި ސިޓީ ކުރުކޮށްލަމެވެ. ނިންމާލަމުން ވެސް މަނިކުފާނަށް ޝުކުރާއި އައްސަރިބަހާއި ސާބަސް ދެންނެވުމަކީ އަޅުގަނޑަށް ލިބޭ ނުހަނު ބޮޑު އުފަލެކެވެ.\nކުރީގެ ސިޓީ: މަގުމަތީގައި ދިރާގުން ޕެލެޓް އަތުރައިގެން ޕާކިން ޒޯނެއް ހިސޯރުކޮށްގެން އުޅޭ މައްސަލަ ހައްލުކުރުން


ބަދަލު އައީ ޢަދާލަތު ޕާޓީއަކަށް ނޫނެވެ! – Shafeeu Abdullah\nބަދަލު އައީ ޢަދާލަތު ޕާޓީއަކަށް ނޫނެވެ!\nJune 30, 2012 ޝަފީޢު ޢަބްދުﷲ\nދިވެހިރާއްޖެއަށް ޕާޓީ ނިޒާމު ތަޢާރަފް ވުމާއެކު ޙިކްމަތްތެރި ދިވެހި ޢިލްމުވެރިންކޮޅެއް ފާޅުވިއެވެ. އިސްލާމްދީނާއި ދިވެހި މުސްލިމުންނަށް ދިމާވެދާނޭ ދަތިތަކަށް ވިސްނެވުމަށްފަހުއެވެ. އިސްލާމީ އުއްމަތުގެ ތާރީޚުން އެބޭކަލުންނަށް ވަނީ ފިލާވަޅުތަކެއް ލިބިފައިކަން ކަށަވަރެވެ.\nއެހެނީ ޒަމާނީ ޑިމޮކްރަސީއޭ ކިޔައިގެން އިސްލާމީ ދަޢުލަތަކަށް އެނިޒާމު ވަދެއްޖެ ކޮންމެ ތަނަކުން ވަނީ އިސްލާމްދީނަށާއި މުސްލިމުންނަށް އެތަކެއް ގޯނާތަކެއް ކޮށްފައެވެ. އިސްލާމީ ޝަރީޢަތުގެ ބާރު ކަޑުވާލައި، ހަވާ ނަފްސަށް އުޅެވޭ ކަހަލަ މުޖުތަމަޢަކަށް އެތަންތަން ވަނީ ވެގެން ގޮސްފައެވެ.\nޢަދާލަތު ޕާޓީ އުފެދިގެން އައީ ދިވެހިރާއްޖޭގައި މި ދެންނެވި ފަދަ މުޖުތަމަޢެއް އުފެދިދާނޭ ކަމުގެ ބިރުގައެވެ. އިސްލާމްދީން ނޫން އެހެން ދީންތަކަށް ފާޅުގައި ގޮވާލައި، އެހެން ދީންތަކަށް ދިވެހި ފަސްގަނޑުން ޖާގަ ލިބިގެން ހިނގައިދާނެތީއެވެ.\nއެ ޢިލްމުވެރިންގެ ހިތުގައި މި ނުތަނަވަސްކަން އުފެދިގެން ދިޔައީ ސަބަބުތަކެއް ނެތިއެއް ނޫނެވެ. އެންމެ ބޮޑު އެއް ސަބަބަކީ، އޭރު ލިބަރަލް ޑިމޮކްރަސީއަކަށް ދަޢުވާކޮށް އެންމެ ފުރަތަމަ ސިޔާސީ ޕާޓީއެއް އުފެއްދި މީހުންގެ ފަތްފުށްތައް ރަނގަޅަށް އެނގޭތީއެވެ. އެބައިމީހުންގެ ފަހަތުން އައިސް ދިވެހި ޤައުމަށް ފޭދިގެން ހިނގައިދާނެ ލާދީނީ ފިކުރުތަކަކާ ހެދިއެވެ. އެހެންކަމުން، ޢަދާލަތު ޕާޓީ އުފެދިގެން އައީ މިދެންނެވި ފަރާތުން ދީނަށް ކުރިމަތިވެދާނޭ ނުރައްކާތެރިކަން މަތަކުރުމަށޭވެސް ބުނެވިދާނެއެވެ. ޢަދާލަތު ޕާޓީގެ އަލަތު ދުވަސްކޮޅުގެ ޖަލްސާތަކުން މިކަން ފާހަގަކުރެވިގެން ގޮސްފައިވެއެވެ.\nރިޔާސީ އިންތިހާބުގައި ޖުމްހޫރީ ޕާޓީގެ ކެނޑިޑޭޓަށް ޢަދާލަތުން ތާޢީދުކުރީވެސް، އެމްޑީޕީއާއި ޑީއާރުޕީގެ ފަރާތުން ހެވެއް ފެންނަން ނެތްތާނގައި އެދެބައިމީހުންގެ ފަރާތުން ދީނަށް ކުރިމަތިވެދާނޭ ގޮންޖެހުމަކަށް ވިސްނާފައިކަމަށް ބުނެވިދާނެއެވެ. ނަމަވެސް، ރިޔާސީ އިންތިހާބުގެ ފުރަތަމަ ބުރުން ޤާސިމް އިބްރާހީމް ފެއިލުވުމުން، ޢަދާލަތު ޕާޓީއަށް، ދޭތިން އެކަތީގައި ހިފަން މަޖުބޫރުވި ކަހަލައެވެ. ރިޔާސީ އިންތިހާބުގެ ދެވަނަ ބުރަށް ޢަދާލަތުން އެމްޑީޕީއާ ކޯލިޝަން ހެދީ، ގިނަގުނަ މަޝްވަރާތަކަކަށްފަހުއެވެ. އެ މަޝްވަރާތަކުން، ޢަދާލަތަށް ދީނީ ކަންކަމުގައި ފުރިހަމަ އިޚްތިޔާރު ލިބޭނެކަމަށް އެމްޑީޕީން ޔަޤީންކަން ދިނުމަކީ ޢަދާލަތަށް އެމްޑީޕީއަށް ތާއީދުކުރަން ލިބުނު ކާފީ ހިތްވަރެކެވެ. އަދި މިއީ ކުރިން އެމްޑީޕީއާ މެދު ދެކެމުން އައި ގޮތް ބަދަލުކުރަން ޢަދާލަތަށް ޖެހުނު ސަބަބެކޭވެސް ދެންނެވިދާނެއެވެ.\nއަންނިއަށް ރިޔާސީ އިންތިހާބު ކާމިޔާބު ކުރެވުމުން، އެއްބަސްވެފައިވާ ގޮތުގެ މަތިން ޢަދާލަތަށް އިސްލާމީ މިނިސްޓްރީ ލިބުނެވެ. ނަމަވެސް މިނިސްޓްރީއެއް ލިބުނީ ހަމައެކަނި ހުކުރު ޚުޠުބާ ތައްޔާރު ކުރުމާއި، މިސްކިތްތަކަށް އިމާމުން ލުމާއި، ޒަކާތް ނެގުމާއި ބެހުމާއި، މިހެން ގޮސް އަރިމަތީ ބައެއް ކަންކަން ކުރުމަށެވެ. ދީނީ ގޮތުން، ވެރިކަމުގެ ފަރާތުން އަޅަން ޖެހޭ ފިޔަވަޅެއް އެޅުމުގައި އިސްލާމީ މިނިސްޓަރު ދެއްވާ ބަސްފުޅެއް، ރައުޔެއް ވިކޭގޮތެއް ނުވިއެވެ. ވެރިކަމުގައި ހުރެ އަންނި ދިޔައީ އޭނައަށް ކުރަން ފެނުނު ކޮންމެ ކަމެއް ކުރަމުންނެވެ. ދީނާ ޚިލާފުކަމެއް ވިޔަސް މެއެވެ.\nވެރިކަމުގެ ކުރިން އޭނާ ދަޢުވާ ކުރަމުން އައި ލިބަރަލް ޑިމޮކްރަސީ (ދިވެހި ޤާނޫނު އަސާސީންވެސް ތަންނުދޭ ކުފުރުގެ ޑިމޮކްރަސީ) ތަންފީޒުކުރަން ރެއާއި ދުވާލު އޭނާ ދިޔައީ މަސައްކަތް ކުރަމުންނެވެ. ނަތީޖާއެއްގެ ގޮތުން، މަޢުހަދާއި ޢަރަބިއްޔާއަށް ދަތިކުރަން ފެށިއެވެ. އިސްލާމް މާއްދާއަކީ އިޚްތިޔާރީ މާއްދާއަކަށް ހަދަން މަސައްކަތްކުރިއެވެ. މަތި އޮމާން ކުރުމުގެ ގޮތުން، ދިވެހި މާއްދާވެސް އޭގެ ތެރޭގައި ހިމެނިއެވެ. ބޭރު ދުނިޔެއަށް ދިވެހިރާއްޖެއަކީ ލިބަރަލް ޑިމޮކްރަސީއެއް ކަމުގައި ދައްކަން އިޒްރާއިލާ ގުޅުން ޤާއިމުކުރަން ޖެހުނެއެވެ.\nޢަދާލަތު ޕާޓީގެ ބާރުއޮތް އިސްލާމީ މިނިސްޓްރީން މިހުރިހާ ކަމަކާ ދެކޮޅު ހަދަމުން ދިޔައީ ކެއްތެރިކަމާއެކުގައެވެ. ބައެއް ފަހަރު، މިނިސްޓަރާއި ސްޓޭޓް މިނިސްޓަރު އިދިކޮޅު ފަރާތްތަކާއެކު މަގުމަތީގައި މިކަންކަމާ ދެކޮޅަށް މުޒާހަރާ ކުރައްވާފައި އެބަހުއްޓެވެ. މިއީ މެންދުރުގެ އިރު ފެންނަ ފަދައިން ސާފު މައްސަލައެކެވެ. މިނިސްޓްރީއަކަށް، ޢަދާލަތަކަށް ދީނީ ކަންކަމުގައި ބާރެއް ނެތެވެ. އޭގެ ބަދަލުގައި ކުރިން ޢަދާލަތުން އެމްޑީޕީއާއި މެދު ދެކެމުން އައި ނަޒަރުގެ ޞައްޙަކަން ފާޅުވެގެން ދިޔައީއެވެ.\nއެއްވެސް ކުރިއެރުމެއް ނުލިބުމުން ޢަދާލަތުން އެމްޑީޕީއާއެކު ހަދާފައިވާ ކޯލިޝަން ރޫޅާލީވެސް ދީނަށްޓަކައޭ ބުނެވިދާނެއެވެ. މި މަރުހަލާގައި ޢަދާލަތުގެ ބައެއް އިސްވެރިންގެ ޚިޔާލު ތަފާތުވެގެން ގޮސްފައިވީ ނަމަވެސް ޙަޤީޤަތަކީ ޢަދާލަތަށް އަންނިގެ ލާދީނީ ސިޔާސަތުތަކަށް ކެތްނުކުރެވުނީއެވެ.\nބަދަލު އައީ ޢަދާލަތު ޕާޓީއަކަށް ނޫނެވެ. ބަދަލު އައީ ދިވެހި މުސްލިމް ރައްޔިތުންނަށް ދަޅަތަކެއް ދެއްކުމަށްފަހު ތަހުތަށް އިސްވި ޕާޓީގެ އިސްވެރިންނަށެވެ. އަދި އެބައިމީހުން ޖެހިހާ ލަވަޔަކަށް ނަށަމުން މުޅި ރަށު ތެރޭގައި ހިނގާ އެބައިމީހުންގެ ސަޕޯޓަރުންނަށެވެ. ދިވެހި ތާރީޚް ދުށް ޙަޤީޤަތަކީ،7ފެބްރުއަރީ 2012 ގައި އެބައިމީހުންގެ ވެރިކަން ވެއްޓިގެން ދިޔައީ އަމިއްލައިން ހެދުނު ބޮޑެތި ގޯސްތަކެއްގެ ސަބަބުން ކަމެވެ.\nޢަދާލަތު ޕާޓީ ވުޖޫދަށް އައީ އިސްލާމްދީނަަށްޓަކައެވެ. އަދި މިހާރުވެސް ޢަދާލަތު އޮތީ އެގޮތުގައެވެ. އެހެންކަމުން، ބަދަލު އައީ ޢަދާލަތަކަށް ނޫނެވެ. ބަދަލު އައީ އިސްލާމުންގެ ނަމުގައި ދިވެހި ފަސްގަނޑުގައި އުޅޭ ބައެއް ދިވެހިންނަށެވެ. މާތް ﷲ ގެ ޝަރީޢަތަށް ކުޑައިމީސް ބަސްބުނެ އުޅުނު މީހާއަށް ތާޢީދުކޮށް އޭނާގެ ދިފާޢުގައި ވަކާލާތު ކުރާ މުސްލިމުންގެ ނަމުގައި ތިބި ބައެއް ދިވެހިންނަށެވެ.


ރައީސުލްޖުމްހޫރިއްޔާ އަލްއުސްތާޛު މައުމޫން ޢަބްދުލްޤައްޔޫމް، ސިންގަޕޫރަށް ކުރެއްވި ފުރަމާނަ ދަތުރުފުޅުގައި، ޓެލެވިޜަން މޯލްޑިވްސް އަށް ދެއްވި ބަސްދީގަތުން - The President's Office\nރައީސުލްޖުމްހޫރިއްޔާ އަލްއުސްތާޛު މައުމޫން ޢަބްދުލްޤައްޔޫމް، ސިންގަޕޫރަށް ކުރެއްވި ފުރަމާނަ ދަތުރުފުޅުގައި، ޓެލެވިޜަން މޯލްޑިވްސް އަށް ދެއްވި ބަސްދީގަތުން\n18 ޖަނަވަރީ 2007، ރިފަރެންސް: PPS/2007/2\n1.\tސުވާލު: އިބްރާހީމް އިޤްބާލް\nކޮންކޮން ކަންތައްތަކަކަށްތޯ މިދަތުރުފުޅުގައި ސިންގަޕޫރުން ރާއްޖެއަށް އެހީތައް ބޮޑަށް ލިބިގެންދާނީ؟\nރައީސުލްޖުމްހޫރިއްޔާ އަލްއުސްތާޛު މައުމޫން ޢަބްދުލްޤައްޔޫމް:\nއަޅުގަނޑު މި ދަތުރު މި ކުރަނީ، ސިންގަޕޫރުގެ ރައީސް ދެއްވި ދަޢުވަތަކަށް ކުރާ ރަސްމީ ދަތުރެއްގެ ގޮތުގައި. މީގެކުރިން ރަސްމީ ދަތުރެއް ސިންގަޕޫރަށް ކުރީ، މީގެ 26 އަހަރު ކުރިން 1981 ގައި. ދެން ފަހަކަށްއައިސް އަޅުގަނޑު ބައެއް އަމިއްލަ ދަތުރުތައް ކުރަމުންދިޔަ ދިޔުމުގައި، މިހާރުގެ ރައީސާ އެތައް ފަހަރެއްގެ މަތިން ވަނީ ބައްދަލުވެފައި. ދެން އޭނާ މިދިޔަ އަހަރު ވިދާޅުވި، ތިމަންނާ ދަޢުވަތު އެބަ ފޮނުއްވަމޭ، އަޅުގަނޑު އަނެއްކާވެސް ސިންގަޕޫރަށް ރަސްމީ ދަތުރެއް ކުރުމަށްޓަކައި. އެގޮތުން ފޮނުއްވި ދަޢުވަތެއް ޤަބޫލުކޮށްގެން، އަޅުގަނޑު މި ދަތުރު މި ކުރަނީ.\nދެން މި ދަތުރުގެ ބޭނުމަކީ، ހަމަ ދެ ޤައުމުގެ ގުޅުން، ހުރިހާ ދާއިރާއެއްގައިވެސް ބަދަހިކުރުން. ވަރަށް ކުރިއްސުރެ ދިވެހިރާއްޖެއާއި ސިންގަޕޫރަކީ، ވަރަށް ބޮޑަށް ގުޅުން ބަދަހިވަމުން އަންނަ ދެ ޤައުމު. އަދި އަޅުގަނޑުމެންގެ ދޭތެރޭގައި ވަރަށްގިނަ ތަފާތު ފެންވަރުތަކުގެ ގުޅުން އެބަހުރި. އޭގެތެރޭގައި، ވިޔަފާރިއާއި އަދި ތަޢުލީމީ ކަންތައްތަކާއި، އެނޫން ކަންތައްތައްވެސް އެބަހުރި.\nދެން މި ދަތުރުގައި، މިފަހަރު އެންމެބޮޑަށް އަޅުގަނޑު މި މަސައްކަތް ކުރަނީ، ސިންގަޕޫރުގެ ވިޔަފާރިވެރިންނާއި، އެކިއެކި އިޤްތިޞާދީ މަސައްކަތްކުރާ މީހުން ރާއްޖޭގައި އިންވެސްޓް ކުރުމަށް ޝައުޤުވެރިކަން އުފެއްދޭތޯ. އެހެންވީމާ، މާދަމާ ހެނދުނު އެބަ ބާއްވަން ބިޒްނަސް ސިމްޕޯޒިއަމެއް. އެއީ ފުރަތަމަފަހަރަށް އަޅުގަނޑުމެން ސިންގަޕޫރުގައި ބާއްވާ މިކަހަލަ ކަންތައް. އޭގައި އަޅުގަނޑުވެސް ވާހަކަ ދައްކާނަން. އަދި ދިވެހިރާއްޖޭގެ ފަރާތުން ޕްރެޒެންޓޭޝަނެއްވެސް ހުށަހަޅާނަން. އޭގައި އަޅުގަނޑުމެން ބަޔާންކޮށްދޭނީ، ރާއްޖޭގައި ކޮންކަހަލަ ފުރްޞަތުތަކެއްތޯ ހުޅުވިފައި އޮތީ ބޭރުގެ އިންވެސްޓްމަންޓަށް. އަޅުގަނޑު ހީކުރާގޮތުގައި، ސިންގަޕޫރު މީހުން އިންވެސްޓް ކުރަން ޝައުޤުވެރިކަން ހުރިކަމަށްވަންޏާ، އޭގެ ސަބަބުން އަޅުގަނޑުމެންގެ އިޤްތިޞާދަށް ވަރަށް ބޮޑަށް ފައިދާ ކުރާނެ. އަޅުގަނޑުމެންގެ ރައްޔިތުންގެ ވަރަށްގިނަ ބަޔަކަށް ވަޒީފާގެ ފުރްޞަތުވެސް ލިބިގެންދާނެ. އެއީ، ދެން މި ދަތުރުގައި އަޅުގަނޑު އެންމެ ބޮޑަށް ކުރަން ޤަޞްދުކުރާ މަސައްކަތަކީ.\nދެން އެހެން ނޫނަސް، މިހާރުވެސް ދިވެހިރާއްޖެއާއި ސިންގަޕޫރާ ދޭތެރޭގައި، އެކިއެކި ދާއިރާތަކުގައި ގުޅުން ޤާއިމުވެފައިވާތީ، އެ ކަންތައްތައް އިތުރަށް ބަދަހިކޮށް، ރާއްޖެއާއި ސިންގަޕޫރާ ދޭތެރޭގައި އޮންނަ ގުޅުން ދެ ޤައުމުގެ ފައިދާއަށްޓަކައި، މިހާރަށްވުރެ ބޮޑަށް ބޭނުންކުރެވޭނީ ކިހިނެއްތޯ ބަލައި، އެކަންތައް ކުރުން، ދެން އޮތް މަޤްޞަދަކީ.\n2.\tސުވާލު: އިބްރާހީމް އިޤްބާލް\nމިއަދު ރައީސް ފުރަތަމަ ބައްދަލުކުރެއްވީ، ސިންގަޕޫރުގެ ރައީސާ. ދެން ބޮޑުވަޒީރާ. މި ދެ ބައްދަލުވުމުގައި ވަކި ޚާއްޞަ ކަމަކާ ބެހޭގޮތުން ވާހަކަ ދެކެވިފައިވާނެތޯ؟\nނޫން. ޖުމްލަކޮށް، ދެ ޤައުމުގެ ގުޅުމާ ބެހޭގޮތުން ވާހަކަ ދެކެވުނީ. ހުރިހާ ދާއިރާތަކަކާ ބެހޭގޮތުންވެސް. މިހާރު މިސާލަކަށް، ތަޢުލީމީ ދާއިރާގައި ދެ ޤައުމުގެ އެއްބާރުލުން މިހާރަށްވުރެ އިތުރުކުރުން. އެނގިވަޑައިގަންނަވާނެ، މިހާރު ސިންގަޕޫރު ސަރުކާރުގެ ޚަރަދުގައި ހުޅުމާލޭގައި އެބަ އިމާރާތް ކުރެވޭ ސްކޫލެއް. އަދި ވަރަށްގިނަ ޢަދަދަކަށް ދިވެހި ކުދިން، ދިވެހި ދަރިވަރުން ސިންގަޕޫރަށް އައިސް އެބަ ތަޢުލީމު ޙާޞިލުކުރޭ. އެހެންވީމާ، ދިވެހިންނަށް ތަޢުލީމު ޙާޞިލު ކުރުމުގެ އިތުރު ފުރްޞަތުތައް، ސިންގަޕޫރުގެ ޔުނިވަރސިޓީތަކުންނާއި ނުވަތަ އެނޫން އެކަހަލަ ތަޢުލީމީ މުއައްސަސާތަކުން ލިބޭތޯ ބެލުމުގެ ގޮތުން، އެ ވާހަކަވެސް ދެއްކިން. އަދި އެހެން ދާއިރާތަކުގެ ދެމެދުގައިވެސް. މިސާލަކަށް، ވިޔަފާރި، ޓޫރިޒަމް. ސިންގަޕޫރު މީހުން އިންވެސްޓްކޮށްގެން އެބައުޅޭ ރާއްޖޭގެ ޓޫރިޒަމްގައި. އަދި އަޅުގަނޑުމެންގެ އިންފްލައިޓް ކޭޓަރިންގ އެއީވެސް، ސިންގަޕޫރު ސަރުކާރުގެ ފަރާތަކާއި ދިވެހި ސަރުކާރުގެ ފަރާތަކާ ދެމެދު އޮތް ކަމެއް. ސިވިލްއޭވިއޭޝަން ދާއިރާއިންވެސް ގުޅުން ބަދަހިކުރެވޭތޯ އަދި ޞިއްޙަތާބެހޭ ދާއިރާއިންވެސް ދެ ޤައުމުގެ ގުޅުން ބަދަހިކުރެވޭތޯ. އެމީހުން ނުދޭ އަނެއްކަހަލަ ސީދާ އެހީއެއް. އެހެން ނަމަވެސް، އަޅުގަނޑުމެންނަށް މިތާނގައި ދިވެހިން ތަމްރީނު ކުރުމުގެ ފުރުޞަތާއި އަދި ސިންގަޕޫރުގެ އެކިއެކި ތަޖުރިބާކާރުންގެ ތަޖުރިބާ އަޅުގަނޑުމެންނަށް ލިބޭގޮތް ހަދައިދިނުމާއި، މިކަހަލަ ކަންތައްތައް މި އޮންނަނީ. އެއީ ފަންނީ އެހީ. އެގޮތްގޮތުން އަޅުގަނޑު މިއަދުވެސް ވާހަކަ ދެއްކީ. ދެން ޢާންމުކޮށް، ދުނިޔޭގެ ކަންތައްތައް ހުރިނެތްގޮތާއި، ސަރަޙައްދީ މައްސަލަތަކާ ބެހޭގޮތުންވެސް ވާހަކަ ދެކެވުނު.


vnews - Champions League ge squad gai Ibrahimovic ge nan himanaifi\nމެންޗެސްޓާ ޔުނައިޓެޑްގެ ޗެމްޕިއަންސް ލީގު ސްކޮޑުގައި އިބްރަހިމޮވިޗްގެ ނަން ހިމަނައިފި\nއިނގިރޭސި ކްލަބު މެންޗެސްޓާ ޔުނައިޓެޑްގެ ޗެމްޕިއަންސް ލީގު ސްކޮޑުގައި ޒްލަޓާން އިބްރަހިމޮވިޗްގެ ނަން ހިމަނައިފިއެވެ.\nމިއީ 35 އަހަރުގެ އިބްރަހިމޮވިޗަށް އޭޕްރީލް މަހު ލިބުނު ބޮޑު އަނިޔާއަށް ފަހު ޔުނައިޓެޑްގެ ސްކޮޑުގައި ހިމަނާފައިވާ ފުރަތަމަ ފަހަރެވެ. ގިނަ ދުވަސްތަކެއް ކުޅުމާއި ދުރުގައި ހުރުމަށްފަހު ޒްލަޓާން އިބްރަހިމޮވިޗް ވަނީ މި ޓްރާންސްފާ ބާޒާރުގެ ފަހު ކޮޅު މެންޗެސްޓާ ޔުނައިޓެޑާއެކު އައު އެއްބަސްވުމެއްގައި ސޮއި ކޮށްފައެވެ.\nމިދިޔަ އަހަރުގެ ހޫނު މޫސުމުގައި އިބްރަހިމޮވިޗް ޔުނައިޓެޑާއި ގުޅުނީ އެއް އަހަރު ދުވަހުގެ އެއްބަސްވުމެއްގެ ދަށުންނެވެ. އެ އެއްބަސްވުމުގެ މުއްދަތު މިދިޔަ ޖޫން މަހުގެ 30 ވަނަ ދުވަހު ވަނީ ހަމަވެފައެވެ. އަލަށް ސޮއިކުރި އެއްބަސްވުމާއެކު އިބްރަހިމޮވިޗް ޔުނައިޓެޑުގައި އިތުރު އެއް ސީޒަން ފުރިހަމަ ކުރާނެއެވެ.\nޗެމްޕިއަންސް ލީގު ސްކޮޑުގައި އިބްރަހިމޮވިޗްގެ ނަން ހިމެނި ނަމަވެސް ޔުނައިޓެޑްގެ ކޯޗު ހޯސޭ މޮރީނިއޯ ބުނީ އޭނާ އަދިވެސް ކުޅެން ތައްޔާރު ނޫން ކަމަށާއި އޭނާ ފެންނާނެ ކަމަށް ބެލެވެނީ ޖެނުއަރީ މަހު ކަމަށެވެ.\nއެކަމަކު އޮކްޓޯބަރު މަހު 28 ވަނަ ދުވަހުގެ ފެށޭ ޗެމްޕިއަންސް ލީގުގެ މެޗުތަކަަށް ޔުނައިޓެޑުން ފޮނުވި ސްކޮޑުގައި އޭނާގެ ނަން ހިމެނުމާއެކު، އިބްރަހިމޮވިޗް ކުރިން ހީކުރެވުނު ވަރަށްވުރެ އަވަހަށް އަނިޔާއިން ސަލާމަތްވެ ކުޅުމަށް އަންނަން ތައްޔާރުވެފައިވާ ކަމަށް ރިޕޯޓުތައް ބުނެއެވެ.\nއިބްރަހިމޮވިޗް ވަނީ ޔުނައިޓެޑަށް މިދިޔަ ސީޒަނުގައި ކުޅެދިން 46 މެޗުގައި 28 ގޯލު ކާމިޔާބުކޮށްދީ، އެ ކްލަބާއެކު ޔޫރޮޕާ ލީގު އަދި އިނގިރޭސި ލީގު ކަޕް ކާމިޔާބުކޮށްފައެވެ.


Fainu himeneyhen 32 rashehga Outdoor jim qaaim kurumajkurumah havaalkoffi | Fainu Online\nފައިނު ހިމެނޭހެން 32 ރަށެއްގައި އައުޓްޑޯރ ޖިމް އިންސްޓޯލްކުރުމަށް ޙަވާލުކޮށްފި\nއިބްރާހިމް ފަހީމް9ނޮވެމްބަރު 2020, ހޯމަ, 16:02\nފައިނު ހިމެނޭހެން ރ. އަތޮޅުގެ 8 ރަށެއްގައި އައުޓްޑޯރ ޖިމް އިންސްޓޯލް ކުރުމަށް ބަޔަކާއި ހަވާލު ކޮށްފިއެވެ.\nއިންޑިއާ ސަރުކާރުގެ ހިލޭ އެހީގެ ދަށުން ރާއްޖޭގެ 61 ރަށުގައި ގާއިމްކުރާ އައުޓްޑޯރ ޖިމްތަކުގެ ތެރެއިން 32 ރަށެއްގެ އައުޓްޑޯރ ޖިމްގެ ތަކެތި ރަށްރަށަށް ގެންގޮސް އިންސްޓޯލް ކުރުމަށް ހަވާލު ކޮށްފައިވަނީ، ސިނާން ގްރޫޕް ޕްރައިވެޓް ލިމިޓެޑާއެވެ. މި މަސައްކަތް އެ ކުންފުންޏާއި ހަވާލުކޮށްފައިވަނީ 4،101،134.17 ރުފިޔާއަށެވެ. އެގޮތުން އެއްބަސްވުމުގައި ސޮއިކުރާތާ 14 ދުވަހުގެ ތެރޭގައި މަސައްކަތް ފަށަން ޖެހޭއިރު 56 ދުވަހުގެ ތެރޭގައި މަސައްކަތް ނިންމަން ޖެހެއެވެ. މި އެއްބަސްވުމުގެ ދަށުން އައުޓްޑޯރ ޖިމް ގާއިމްކުރެވިގެންދާނެ ރަށްތަކަކީ؛\nބާރަށް، ތަކަންދޫ އަދި މުރައިދޫ\nކުޅުދުއްފުށި، ނޭކުރެންދޫ، ކުމުންދޫ އަދި ވައިކަރަދޫ\nފޯކައިދޫ އަދި ކަނޑިތީމު\nހެނބަދޫ، މާޅެންދޫ، ވެލިދޫ، ކުޑަފަރި، މާފަރު އަދި މަނަދޫ\nމަޑުއްވަރީ، އުނގޫފާރު، ރަސްގެތީމު، ހުޅުދުއްފާރު، އިނގުރައިދޫ، އިންނަމާދޫ، މީދޫ އަދި ފައިނު\nއޭދަފުށި، ކަމަދޫ އަދި ގޮއިދޫ\nހިންމަފުށި، މާފުށި، ދިއްފުށި، ވިލިމާލެ އަދި ތުލުސްދޫ\n4 ކޮމެންޓް ކެންސަލް\nޞޯލިހް3weeks ago\nއަނެއްކާ ތިވެސް ސަބު ކޮށް ހަވާލުވާނީ މަނިކު ކޮމްޕެނީ އާ ކަންނޭގެ. އޭރުން 50 ދުވަސް ދެ އަހަރަށް ބަދަލުވީ\nޢުމަރު3weeks ago\nމިކަން ކުރަންވިތާ މާބޮޑަށް ލަސްވެއްޖެ\nޖިމްބެ3weeks ago\nކިނޮޅަހަށްވެސް ޖިމެއް ބޭނުން\nސަރުކާރު3weeks ago


ސ. ހުޅުދޫގެ ރައްޔިތުންނާ ބައްދަލުކުރައްވައި، ރައީސުލްޖުމްހޫރިއްޔާ އަލްއުސްތާޛު މައުމޫން ޢަބްދުލްޤައްޔޫމް ދެއްކެވި ވާހަކަފުޅު - The President's Office\nސ. ހުޅުދޫގެ ރައްޔިތުންނާ ބައްދަލުކުރައްވައި، ރައީސުލްޖުމްހޫރިއްޔާ އަލްއުސްތާޛު މައުމޫން ޢަބްދުލްޤައްޔޫމް ދެއްކެވި ވާހަކަފުޅު\n14 މާރިޗު 1980، ރިފަރެންސް: MAG/1980/14\nالحمـد للّه ربّ العـالمـين، الصّـلاة والسّـلام عـلى أشـرف المرسـلين، سيّدنا محـمَّدٍ، وعلى آلـه وصحبـه أجمعـين.\nއާދެ، ދެންމެ މިނިސްޓަރ އޮފް ޕްރޮވިންޝަލް އެފެއާޒްގެ ނައިބު އެ ވިދާޅުވި ފަދައިން، މިރަށަކީ އަޅުގަނޑު އައްޑުއަތޮޅަށް މިކުރާ ޒިޔާރަތުގެ ޕްރޮގްރާމްގައި ހަމަޖެހިފައިވާ އެންމެފަހު ރަށް. އެހެންނަމަވެސް، ހުޅުދޫއަކީ އެއްވެސް ހައިސިއްޔަތަކުން ބަލާއިރު އައްޑުއަތޮޅުގެ އެންމެފަހު ރަށެކޭ އަޅުގަނޑު ނުދަންނަވާނަން. މިކަން ހަމަޖެހިފައި މިވަނީ އަޅުގަނޑު ދެކޭގޮތުގައި [وختامه مسك] އެހެން އެބުނާ އުޞޫލުގެ މަތިން. އާދެ، "ނިންމާލެވެނީ ހުވަނދުންނޭ". މިގޮތުން އަޅުގަނޑު ދެކެނީ، މިރަށަށް ވަރަށް ޚާއްޞަ ގޮތެއް ބެހެއްޓިއްޖެ ކަމަށް، އެންމެފަހު ރަށަކަށްވީތީ. ކޮންމެއަކަސް މިރަށަށް އައިސް މިރަށުގެ ރައްޔިތުންނާ ބައްދަލުކޮށްލުމުގެ ފުރްޞަތު އަޅުގަނޑަށް ލިބުނު ކަމަށްޓަކައި މާތްﷲގެ ކިބަޔަށް ޙަމްދާއި ޝުކުރުކުރަން.\nއާދެ، އަޅުގަނޑަކީ މިރަށަށް އަދި އައްޑުއަތޮޅަށް މުޅިން އާ މީހެއް ނޫން. މީގެކުރިން ދެފަހަރެއްގެ މަތިން އައްޑުއަތޮޅަށް ޒިޔާރަތް ކުރުމުގެ ފުރްޞަތު އަޅުގަނޑަށް ވަނީ ލިބިފައި. އެންމެފުރަތަމަ އަޅުގަނޑު މިއަތޮޅަށް އައީ 1974 ވަނަ އަހަރުގެ ޑިސެމްބަރު މަހުގެ ތެރޭގައި. އެފަހަރު އައީ އޭރުގެ ވަޒީރުލްއައުޡަމްގެ ޚާއްޞަ ވަކީލެއްގެ ގޮތުން، ސަރުކާރުން ފޮނުއްވީމާ. އެފަހަރު އައިސްވެސް ތިޔަބޭކަލުންނާއި ބޭކަނބަލުންނާ މުޚާޠަބު ކުރުމުގެ އުފާ އަޅުގަނޑަށް ލިބުނު. އަދި އެއްރޭ މިރަށުގައި ހުރުމުގެ އުފާވެސް އަޅުގަނޑަށް އެދުވަހުވަނީ ލިބިފައި. އޭގެފަހުން އަޅުގަނޑަށް، މިއަތޮޅަށް ކުރެވުނު ޒިޔާރަތަކީ ގަމަށް އައި ފްލައިޓަކުން މިދިޔަ އަހަރުގެ ކުރީކޮޅުގައި އަޅުގަނޑަށް އާދެވުނު ދުވަހަކު އަޅުގަނޑަށް ލިބުނު އުފަލެއް. އެދުވަހު ހަމައެކަނި އާދެވުނީ ގަމަށް. ދެން ގަމުން އެއްގަމު މަގުން ހިތަދުއާ ހަމައަށް ދިޔައިން. އެދުވަހު މިރަށަށް އައުމުގެ ފުރްޞަތެއް އަޅުގަނޑަކަށް ނުލިބޭ. އެހެންނަމަވެސް މީގެކުރިންވެސް ތިޔަބޭކަލުންނާ އަޅުގަނޑު ވަނީ ބައްދަލުވެފައި. މިއަދުވެސް އަޅުގަނޑު މިއައީ ދައުލަތުގެ ޚިދުމަތުގައި. އަދި ރައްޔިތުންގެ ޚިދުމަތުގައި. މީގެ ފަސްއަހަރު ދުވަހުގެ ކުރިން އަޅުގަނޑު މިރަށަށް އައީވެސް ދައުލަތުގެ ޚިދުމަތުގައި އަދި ރައްޔިތުންގެ ޚިދުމަތުގައި.\nއާދެ، އަޅުގަނޑު އައްޑުއަތޮޅަށް މިކުރި ޒިޔާރަތަކީ ވަރަށް ޚާއްޞަ ގޮތެއްގައި އަޅުގަނޑަށް ފާހަގަކުރެވޭ ޒިޔާރަތެއް. މިދަތުރުގެ ހަނދާންތައް އަޅުގަނޑުގެ ހިތަކުން ދުވަހަކުވެސް ފިލައިގެނެއް ނުދާނެ. މިއަތޮޅުގައި މިހޭދަކުރި ވަގުތުތަކަކީ އަޅުގަނޑުގެ ޙަޔާތުގައި އަޅުގަނޑަށް ކުރިމަތިވި ވަރަށް އުފާވެރި ވަގުތުތަކެއް ކަމަށް އަޅުގަނޑު މިދަންނަވަނީ ތެދުވެރިކަމާއެކު. އާދެ، ކަންދިމާވިގޮތުން އަތޮޅުގެ ރަށްރަށުގެ ޢަދަދުގެ ނިސްބަތުން ބަލާއިރު، މިއަތޮޅުގައި އަޅުގަނޑަށް ރާއްޖޭގެ އެހެނިހެން އަތޮޅުތަކުގައި ހޭދަކުރަން ދިމާވެފައިވާ ވަގުތުތަކަށްވުރެ ގިނަވަގުތުތައް ހޭދަކުރެވޭގޮތަށް ވަނީ ދިމާވެފައި. ދެދުވަހާ ތިންރޭ މިއަތޮޅުގައި އަޅުގަނޑު އެބަ ހޭދަކުރަން. އެކަން އެގޮތަށް ހަމަޖެހުނުކަން އެއީވެސް އަޅުގަނޑު ދެކޭގޮތުގައި ވަރަށް ރަނގަޅަށް ދިމާވި ކަމެއް. ވަރަށްގިނަ ގޮތްގޮތުން ބަލާއިރު، މިއަތޮޅަކީ ޚާއްޞަ އަތޮޅެއް. މީގެކުރިންވެސް މިއަތޮޅުގެ އެހެނިހެން ރަށްތަކުގެ ރައްޔިތުންނަށް އަޅުގަނޑު މިގޮތުން މުޚާޠަބުކޮށް ދެއްކި ވާހަކަތަކުގައި އިޝާރާތްކުރި ފަދައިން، ތަޢުލީމީ ގޮތުންނާއި އަދި ރަށްވެހިކަމުގެ ގޮތުން އައްޑުއަތޮޅަކީ ރާއްޖޭގެ އެހެނިހެން އަތޮޅުތަކަށް ބަލާއިރު، ވަރަށްމަތީ މަޤާމެއް ހޯދައިފައިވާ އަތޮޅެއް. އަދި އެކަމަށްޓަކައި އަޅުގަނޑު ދެކެނީ، އައްޑުއަތޮޅަކީ ރާއްޖެއަށް ލިބިފައިވާ ފަޚްރެއް ކަމަށް.\nއާދެ، އަޅުގަނޑު ރާއްޖެތެރެއަށް މިކުރާ ދަތުރުތަކުގެ ބޭނުމަކީ ހަމަ އެންމެ ކަމެއް. އެއީ ދައުލަތުގެ ހެޔޮއެދުމާއި އިޚްލާޞްތެރިކަން ރާއްޖޭގެ ރައްޔިތުންނާ އެކުގައިވާކަން ރާއްޖޭގެ ރައްޔިތުންނަށް ހާމަކޮށްދިނުން. މީގެކުރިން އަޅުގަނޑު ވަނީ އެންމެ އުތުރުގެ ދެއަތޮޅަށް ޒިޔާރަތްކޮށްފައި. ހއ. އަތޮޅަށާއި ހދ. އަތޮޅަށް. އޭގެކުރީގައި މާލެއަތޮޅުގެ ބައެއް ރަށްރަށަށް ޒިޔާރަތްކުރުމުގެ ފުރްޞަތުވެސް އަޅުގަނޑަށް ވަނީ ލިބިފައި. މިހާރު އަޅުގަނޑު މިއުޅެނީ ރާއްޖޭގެ އެންމެ ދެކުނުގެ އަތޮޅުގައި އާދެ، އައްޑުއަތޮޅުގައި. މިދަތުރުތަކުގެ ބޭނުމަކީ އަޅުގަނޑު މިދެންނެވި ފަދައިން، ސަރުކާރުގެ އިޚްލާޞްތެރި ހެޔޮއެދުންތައް ވަނީ ރައްޔިތުންނާ އެކުގައިކަން ރައްޔިތުންނަށް ހާމަކޮށްދިނުން. އަދި ހަމައެއާއެކު ރާއްޖޭގެ ރައްޔިތުންނާ ބައްދަލުކޮށް، ރާއްޖޭގެ ރައްޔިތުންނަށް ކުރިމަތިވާ އެކިއެކި ދަތިތައް އޮޅުންފިލުވައި، އެކަންތައްތައް ހަމަޖެހުމަކަށް ގެނައުމުގައި ސަރުކާރަށް ވެވެން އޮންނާނީ ކޮންކޮން ކަންތައްތަކެއްތޯ އޮޅުންފިލުވުން. އެއީ މިދަތުރުގެ އެންމެބޮޑު މަޤްޞަދު. އަޅުގަނޑު މީގެކުރިން މާލެއިން އުތުރުގެ އަތޮޅުތަކަށް ކުރި ޒިޔާރަތުން ލިބިފައިވާ މަޢުލޫމާތުގެ މައްޗަށާއި އަދި އޭގެފަހުން މިނިސްޓަރ އޮފް ޕްރޮވިންޝަލް އެފެއާޒްގެ ނައިބު ރާއްޖެތެރޭގެ ބައެއް އަތޮޅުތަކަށް ކުރެއްވި ދަތުރުފުޅުތަކުގެ ސަބަބުން ލިބިފައިވާ މަޢުލޫމާތުގެ މައްޗަށް ބިނާކޮށް މިހާރުވަނީ ރާއްޖެތެރޭގެ ކަންތައްތައް އިޞްލާޙުކޮށް ތަރައްޤީ ކުރުމަށްޓަކައި މަޝްރޫޢެއް ރޭވިފައި. އެ މަޝްރޫޢުގެ ވާހަކަ ތިޔަ އެންމެ ކަލުންނާއި ކަނބަލުންވާނީ އައްސަވާފައި. އެ މަޝްރޫޢުގެ އެކިއެކި ނުކުތާތަކަށް ވިސްނާއިރު، އެއީ މިވަގުތު ކޮންމެހެން ކުރަން ޖެހިފައިވާ ކަންތައްތަކެއް. ރާއްޖެތެރެ ތަރައްޤީ ކުރުމުގެ ގޮތުން، ރާއްޖެތެރެ އިޞްލާޙު ކުރުމުގެ ގޮތުން، ރާއްޖެތެރޭގެ ކަންތައްތަކުގެ ފެންވަރު މަތިކުރުމުގެ ގޮތުން.\nއާދެ، ތިޔަ އެންމެ ކަލުންނަށާއި ކަނބަލުންނަށް އަޅުގަނޑަށްވުރެވެސް ރަނގަޅަށް އެނގިލައްވާނެ ފަދައިން، ރާއްޖެތެރޭގެ ކަންތައްތައް ވަނީ ވަރަށް ނޭދެވޭ ކަހަލަ ގޮތަކަށް. މީގެކުރިން ރާއްޖެތެރޭގެ ކަންތައްތަކަށް އެއްވެސްކަހަލަ ޢިނާޔަތްތެރިކަމެއް ސަރުކާރުން ދެއްވިފައެއް ނެތް. އެކަމުގެ ސަބަބުން ރާއްޖެތެރޭގެ ހުރިހާ ކަމެއްވަނީ ވަރަށް ހިތާމަކުރަންޖެހޭފަދަ ދަރަޖައަކަށް ދަށަށް ގޮސްފައި. ރާއްޖެތެރޭގައި ތަޢުލީމު ޙާޞިލު ކުރެވޭނެ މަގެއް ތަނަވަސްވެފައެއް ނެތް. އަޅުގަނޑު މިދެންނެވީ ފަހަރެއްގައިވެސް ރަށްރަށުގެ ރައްޔިތުން، އެމީހުން އަމިއްލައަށް މަކްތަބްތަކާއި މަދަރުސާތައް ހުޅުވައިގެން އެމީހުންގެ ދަރިންނަށް ތަޢުލީމު ޙާޞިލު ކުރުމުގެ ފުރްޞަތު ތަނަވަސްކޮށްނުދެއެކޭ ނޫން. އަޅުގަނޑު މިދެންނެވީ ސަރުކާރުގެ ޚަރަދުގައި ސަރުކާރުން ހިންގަވާ ސްކޫލެއް މީގެކުރީގައި ރާއްޖެތެރޭގައި ނެތް ވާހަކަ.\nއާދެ، އެއީ އަޅުގަނޑު ދެކޭގޮތުގައި ވަރަށްބޮޑު އުނިކަމެއް. ތަޢުލީމަކީ ހަމަ ކޮންމެ ފަރުދެއްގެވެސް ޙައްޤު. ރާއްޖޭގެ ކޮންމެ ދަރިއެއްގެވެސް ޙައްޤު. އެހެންކަމުން ތަޢުލީމު ރާއްޖެތެރޭގެ ދަރިންނަށް ލިބޭނެ މަގުތައް ތަނަވަސްކޮށްދިނުމަކީ އަޅުގަނޑު ދެކޭގޮތުގައި ސަރުކާރުގެ މަސްއޫލިއްޔަތެއް. ވުމާއެކު މިހާރު އަޅުގަނޑު މިދެންނެވި މަޝްރޫޢުގައި ރާއްޖެތެރޭގެ ތަޢުލީމަށް ޚިދުމަތް ކުރުން ހިމެނިފައިވޭ. ކޮންމެ އަތޮޅެއްގައިވެސް ސަރުކާރުގެ ޚަރަދުގައި ހިންގާ އެއް މަދަރުސާ ހުޅުވުން ހިމެނިފައިވޭ. އަދި އަޅުގަނޑު ވަރަށް އުފަލާއެކު ދަންނަވަން، މިހާރު އަޅުގަނޑު މިވާހަކަ ދައްކާއިރު، ރާއްޖޭގެ 19 އަތޮޅުންކުރެ ކޮންމެ އަތޮޅެއްގައިވެސް ސަރުކާރުގެ ޚަރަދުގައި ހިނގާ ސްކޫލެއް މިހާރު ހިނގަމުންދާ ވާހަކަ. މިއީ މީގެކުރިން، މީގެ އަށެއްކަ މަސްދުވަސް ކުރިން އެއްގޮތަކަށްވެސް ނެތްކަމެއް. އޭރު ކަންތައްތައް ހުރިގޮތުން، ތަޢުލީމު ޙާޞިލުކުރުމުގެ ފުރުޞަތުވެސް ވަނީ ހަމައެކަނި ވަކިބަޔަކަށް ލިބޭގޮތަށް. އެއީ މާލޭގެ މީހުން. މާލޭގެ މީހުންގެ ދަރިންނަށް. ހަމައެކަނި ސަރުކާރުގެ ތަޢުލީމު ލިބޭގޮތް ހަމަޖެހިފައި އޮތީ، ރާއްޖެތެރޭގެ މީހުންގެ ތެރެއިން އެމީހުންގެ އަމިއްލަ ތަނަވަސްކަންހުރި މިންވަރަކުން މާލެއަށް އެމީހުންގެ ދަރިން ފޮނުވައިގެން، އެކުދިންނަށް ތަޢުލީމު ޙާޞިލުކޮށްދެވޭވަރުގެ ފެންވަރުހުރި މީހުންނަށް. ރާއްޖެތެރޭގެ އާދައިގެ މީހުން، ރާއްޖެތެރޭގެ ޢާންމު ރައްޔިތުންނަށް ތަޢުލީމު ލިބޭކަހަލަގޮތަކަށް އެއްވެސްކަމެއް އޭރު ހަމަޖެހިފައެއްނުވޭ. އެއާޚިލާފަށް މިހާރު ރާއްޖޭގެ ކޮންމެ އަތޮޅެއްގައިވެސް ސަރުކާރުގެ ޚަރަދުގައި ހިނގާ އެއް ސްކޫލް އެބަހުރި. އެއީ ޕްރައިމަރީ ސްކޫލެއް. މިއަތޮޅުގައި އެ މަދަރުސާ ހުރީ ހިތަދޫގައި. އޭގެއިތުރަށް މެދުކެނޑުމެއްނެތި 10 އަހަރު ވަންދެން މިހާތަނަށް ހިނގަމުން އައިސްފައިވާ މަކްތަބްތަކަށާއި މަދަރުސާތަކަށާއި ނުވަތަ ސްކޫލްތަކަށް ސަރުކާރުން އެހީވެދެއްވާގޮތަށް މިހާރުވަނީ މި މަޝްރޫޢުގައި ހަމަޖެހިފައި.\nމިކަމާ ގުޅިގެން އަޅުގަނޑު ވަރަށް ޚާއްޞަ އުފަލަކާއެކު ދަންނަވަން. މިރަށުގެ ނަޞްރިއްޔާ ސްކޫލަށް ސަރުކާރުން އެހީވެދޭގޮތަށް މިހާރުވަނީ ހަމަޖެހިފައި. އަޅުގަނޑު ދެންމެ މިރަށަށް ފޭބިއިރުވެސް ނަޞްރިއްޔާ ސްކޫލުގެ ކުދިންކޮޅަކާ ދިމާވި. އެސްކޫލުގެ ކެޑެޓުންނާއި އަދި އެހެން ކުދިން. އެކުދިންގެ ހުރިހާ ކަމެއްވެސް އަޅުގަނޑަށް ފެނުނުގޮތުގައި ވަރަށް ރަނގަޅު. ވަރަށް ފުރިހަމަގޮތަކަށް އެކުދިންގެ ތަޢުލީމާއި އަދި އެހެނިހެން ކަންތައްތައްވެސް ދާކަމަށް އަޅުގަނޑަށް ފެނުނު. އެކަމަށްޓަކައި އަޅުގަނޑު ވަރަށް ބޮޑަށް އުފާކުރަން. އަދި އަޅުގަނޑު ހިތުން މިހާރު މިހަމަޖެހުނު ގޮތުން އެ ސްކޫލް ހިންގުމަށް އިތުރު ހަމަޖެހުމެއް ލިބޭނެ. އަދި ސްކޫލް ތަޢުލީމުގެ މަގުގައި އެ އަދާކުރާ ޚިދުމަތްތަކަށް އިތުރު ތަރައްޤީއެއް ލިބޭނެ. ތިޔަބޭކަލުންގެ ތެރެއިން ވަރަށްގިނަ ބޭކަލުން ސުވާލުކުރެއްވުން އެކަށީގެންވޭ، ސަރުކާރުގެ ޚަރަދުގައި ކޮންމެ އަތޮޅެއްގައިވެސް އެއް މަދަރުސާ ހުރެގެން ފުދޭނެހޭ؟ އޭގެ ޖަވާބުގައި ދަންނަވަންޖެހެނީ، އެއް މަދަރުސާއަކުން ނުފުދޭނެއޭ. އެހެންނަމަވެސް މިވަގުތު އަދި ކަންތައްތައް ހުރިގޮތުން އެއްވެސް އަތޮޅެއްގައި ސަރުކާރުން ހިންގާ އެއް މަދަރުސާއަށްވުރެ ގިނަ މަދަރުސާ ހިންގޭކަށެއް ނެތް. ސަބަބަކީ އެކަމަށް ބޭނުންވާ ފައިސާގެ ޢަދަދުގެ ގިނަކަން. އަޅުގަނޑުމެންނަކީ ވަރަށް ކުޑަކުޑަ ޤައުމެއް. އަޅުގަނޑުމެންގެ ޤައުމަށް ލިބޭ އާމްދަނީއަކީވެސް ވަރަށް ކުޑަކުޑަ އެއްޗެއް. އަޅުގަނޑުމެންނަށް ލިބޭ އާމްދަނީ އިތުރުކުރެވިގެން ނޫނީ އަޅުގަނޑުމެންނަށް ޚަރަދު އެހާ މަތީ ޢަދަދަކަށް ހިންގޭކަށް ނޯންނާނެ.\nއެހެންނަމަވެސް، އަޅުގަނޑު ޔަޤީންކޮށް އަރުވަނީ، މިއީ ހަމައެކަނި ފަށައިގަތުމެއް ކަމަށް. މިހާރު ސަރުކާރުގެ ޚަރަދުގައި ކޮންމެ އަތޮޅެއްގައިވެސް އެއް މަދަރުސާ ހިންގާގޮތަށް އޮތް ނަމަވެސް، ގަސްދުކުރެވިފައިވަނީ ސަރުކާރުގެ ތަނަވަސްކަން އިތުރުވީ މިންވަރަކުން އަތޮޅުތަކުގައި ސަރުކާރުގެ ޚަރަދުގައި އިތުރު މަދަރުސާވެސް ހިންގުމަށް. އަދި އެހެންގޮސް އަޅުގަނޑު ހިތުން ކޮންމެވެސް ދުވަހެއްގައި ރާއްޖޭގެ މީހުން އުޅޭ ކޮންމެ ރަށެއްގައިވެސް ސަރުކާރުގެ ޚަރަދުގައި ހިނގާ ސްކޫލެއް ހުންނާނެ.\nތަޢުލީމުގެ އިތުރަށް އަޅުގަނޑު މިދެންނެވި މަޝްރޫޢުގައި، އެހެން ވަރަށްގިނަ ކަންތައްތައްވެސް ހިމެނިފައިވޭ. އޭގެތެރޭގައި ބައެއް ރަށްރަށުގެ ފަޅުތެރެ ފުންކުރުން، ނެރުކެނޑުން، ބައެއް ރަށްރަށުގެ އޮފީސް ޢިމާރާތް މަރާމާތުކުރުން. ނުވަތަ އަލުން އޮފީސް ހެދުން. ބައެއް ރަށްރަށުގެ މިސްކިތްތައް މަރާމާތުކުރުން. ވަރަށްގިނަ ރަށްރަށުގެ މިސްކިތްތައް މަރާމާތުކުރުން ހިމެނޭ. އަދި ބައެއް ރަށްރަށުގައި މުޅިން އަލުން މިސްކިތް އެޅުންވެސް ހިމެނޭ. އަދި އަތޮޅުގެ ކޮންމެ ރަށެއްގައި ރަށުކޯޓެއް އުފެއްދުމުގެ ޚަރަދުވެސް ހިމެނޭ. މިހެންގޮސް ވަރަށްގިނަ ކަންތައްތައް މި މަޝްރޫޢުގައިވޭ. އެހެންނަމަވެސް އަޅުގަނޑު ކުރިންވެސް ދެންނެވި ފަދައިން، މި މަޝްރޫޢަކީ އަދި ފެށުމެއް. މި މަޝްރޫޢަކީ ތިން އަހަރު ދުވަހަށް ހެދިފައިވާ މަޝްރޫޢެއް. އޭގެއިތުރަށް އެހެނިހެން ކިތަންމެ މަޝްރޫޢުތަކެއް ހެދިގެން، އެ މަޝްރޫޢުތަކަށް ޢަމަލުކުރެވިގެން ނޫނީ، އަޅުގަނޑުމެންގެ ރާއްޖެތެރޭގެ ކަންތައްތައް އަޅުގަނޑުމެން އެދޭ ފެންވަރަކަށް ކުރިއަކަށް ނުގެންދެވޭނެ.\nއާދެ، މިރަށާ ބެހޭގޮތުން މި މަޝްރޫޢުގައި އަދި ހިމެނިފައިވަނީ އެންމެ ކަމެއް. އެއީ މިރަށުގެ ނެރު، ޑައިނަމައިޓް އަޅައިގެން ގޮއްވާލުން، ނެރުކެނޑުން އެއީ އަޅުގަނޑު ހިތުން މިރަށަށް ވަރަށް ބޭނުންވެފައިވާ ކަމެއް. ރަނގަޅު ނެރެއް ނެތުމުގެ ސަބަބުން މިރަށު މީހުންނަށް ވަރަށްގިނަ ގޮތްގޮތުން ދަތިވެފައިވާކަން އަޅުގަނޑަށް އެނގޭ. އާދެ، ނެރާ ބެހޭގޮތުން އެއްޗެއް ދަންނަވާލުމާ ގުޅިގެން، އަޅުގަނޑު ދަންނަވާލަން ބޭނުންވާ އެހެން ވާހަކައެއްވެސް އެބައޮތް. އެއީ މިރަށަށް އަޅުގަނޑު އައިއިރު މިރަށު ފަޅުތެރޭގައި ވަރަށްގިނަ ބޯޓްފަހަރު އަޅާފައި އޮތްތަން އަޅުގަނޑު ދުށިން. މިރަށަކީ އަޅުގަނޑަށް ހީވާގޮތުގައި ވަރަށްގިނަ ބޯޓްފަހަރު ދުއްވާ ރަށެއް. އެއީ މިއަތޮޅަށް، މިރަށުގެ އެ ބޯޓްފަހަރު ދުއްވާ ބަޔަކު ކުރާ ވަރަށް މަތިވެރި ޚިދުމަތެއް ކަމުގައި އަޅުގަނޑު ދެކެން. މިއަތޮޅަށާއި މިއަތޮޅުގެ މީހުންނަށާއި، މިއަތޮޅުގެ ތަރައްޤީއަށް އެބޯޓްފަހަރު ދުއްވުމުގެ ސަބަބުން ވަރަށްމަތީ ޚިދުމަތްތަކެއް ލިބެމުންދާކަމާމެދަކު ޝައްކެއްނެތް. އެހެންނަމަވެސް، އަޅުގަނޑުމެން ވިސްނާލަންޖެހޭ ނުކުތާއަކީ، ބޯޓްފަހަރު ދުއްވުމުގައިވެސް އެއް އުޞޫލެއް ގެންގުޅެންޖެހޭނެކަން. ތިޔަބޭކަލުންނާއި ބޭކަނބަލުން އައްސަވާނެ، ވަރަށްގިނަފަހަރަށް ދިމާވާ ހިތާމަވެރި ހާދިސާތަކުގެ ވާހަކަ. ބައެއް ބޯޓް، ދިމާވާ ސަބަބުތަކާހުރެ، ބެހިގެން އެބަދޭ. އިންޖީނު ހަލާކުވެ ނުވަތަ އެހެނިހެން ނުރައްކާތައް މެދުވެރިވޭ. މޫސުމް ނުބައިވުމުގެ ސަބަބުން ނުވަތަ އިންޖީނު ހަލާކުވުމުގެ ސަބަބުން ބޯޓްފަހަރުން ގެންދާ ފަސިންޖަރުންގެ ފުރާނައަށް ނުރައްކާވާތަން އެބައާދޭ. ބޯޓްފަހަރުން ގެންދާ މުދާ މުޅިން ހަލާކުވެ ގެއްލިގެންދާތަން އެބައާދޭ. ބޯޓްފަހަރު ބެހިގެން ރާއްޖެއިން ބޭރަށް ގޮސް ވަރަށްގިނަ ޚަރަދުތަކެއް ކޮށްގެން ނޫނީ އެބޯޓްފަހަރުގެ ފަސިންޖަރުންވެސް ސަލާމަތްނުކުރެވޭތަނާއި އަދި އަމުދުން ބޯޓްފަހަރު ނުގެނެވޭތަންވެސް އެބައާދޭ.\nވީމާ، އަޅުގަނޑުމެން ވިސްނަންވީ އަޅުގަނޑުމެންގެ ކޮންމެ ކަމެއްވެސް ތަރައްޤީކުރަންޖެހޭނެ ފަދައިން، އަދި ކޮންމެ ކަމެއްވެސް ވާނީ ކަނޑައެޅިގެން ވަކި ޚާއްޞަ އުޞޫލުތަކެއްގެ މަތިން ކަމުގައިވާފަދައިން، ބޯޓްފަހަރުވެސް ދުއްވަންވާނީ އެފަދަ ހަރުދަނާ އުޞޫލެއްގެ މަތިންކަން. ދުނިޔޭގެ ކޮންމެ ޤައުމެއްގައިވެސް ބޯޓްފަހަރު ދުއްވުމާބެހޭ ޤާނޫނެއް އޮވޭ. އަދި ރާއްޖޭގެ ކަންތައް ހުރިގޮތުން އެފަދަ ޤާނޫނެއް ހެދިފައިނެތީ. އެހެންނަމަވެސް، ރާއްޖޭގައި އެއްގަމުގައި ދުއްވާ އެއްޗެތީގެ ޤާނޫނެއް އެބައޮތް. އިންޖީނުލީ އެއްޗެތީގެ ޤާނޫނެއްވެސް އެބައޮތް. އިންޖީނު ނުލާ އެއްޗެތީގެ ޤާނޫނެއްވެސް އެބައޮތް. އެހެންވުމާއެކު، ކަނޑުގައި ދަތުރުފަތުރުކުރާ އުޅަނދުތަކުގެ ޤާނޫނެއްވެސް ވަރަށް އަވަހަށް ހެދޭނެ. އެކަމުގެ ފުރަތަމަ ބޭނުންވާ މަޢުލޫމާތުތައް މިހާރުވަނީ އެއްކުރެވިފައި. އަދި ޤާނޫނެއްގެ ޑްރާފްޓްވެސް ވަނީ ތައްޔާރުކުރެވިފައި. އެއީ ވަރަށްބޮޑު ޤާނޫނެއް. އެ ތައްޔާރުކުރެވިފައިވަނީ ދުނިޔޭގެ ކަނޑުދަތުރުތަކާބެހޭ ޖަމްޢިއްޔާގެ އެހީގައި. އެއީ "އިމްކޯ" ގެ އެހީގައި ތައްޔާރުކުރެވުނު ޤާނޫނެއް. އެއީ އަޅުގަނޑު މިނިސްޓަރ އޮފް ޓްރާންސްޕޯޓްގެ މަޤާމުގައި ހުރިއިރު، "އިމްކޯ" ގެ ވެރިންނާ މަޝްވަރާކޮށްގެން "އިމްކޯ" ގެ އެހީގައި މާލެ ދުރުވި އެޑްވައިޒަރުންގެ ލަފާގެމަތިން. އަދި އެބޭކަލުން ތައްޔާރުކޮށްދެއްވި ޤާނޫނެއްގެ ޑްރާފްޓް މިދެންނެވީ. އެއީ ވަރަށްބޮޑު އެއްޗަކަށްވާތީ، އަދި ދިވެހިބަހަށް ތަރުޖަމާ ނުކުރެވިއޮތީ. ދިވެހިބަހަށް ތަރުޖަމާ ކުރެވިގެން، އެ ޤާނޫނު ރައްޔިތުންގެ މަޖިލީހުން ފާސްވާންޖެހޭނެ. އެކަމަށް އަޅުގަނޑު ހިތުން ވަރަށްގިނަ ދުވަސްތަކެއް އަދި ބޭނުންވާނެ.\nއެހެންވުމާއެކު، މިހާރު ގަސްދުކުރެވިފައިވަނީ މިދެންނެވި ޤާނޫނު ދިވެހިބަހަށް ތަރުޖަމާކުރެވި، ރައްޔިތުންގެ މަޖިލީހަށް ހުށަހެޅުމުގެ ކުރިންވެސް އަޅުގަނޑުމެންގެ ކަނޑުދަތުރުތަކުގެ ކަންތައްތައް، ވަކި އުޞޫލެއްގެ މަތިން ހަމަޖެހިފައި އޮންނަންޖެހޭނެތީ، އެކަމާބެހޭ ގަވާއިދެއް ސަރުކާރުން ހައްދަވަނީ. އަޅުގަނޑަށް ހީވާގޮތުގައި ކުރިއަށް އޮތް މަހެއްހާ ދުވަހުގެ ތެރޭގައި ނުވަތަ އެއަށްވުރެވެސް އަވަސް ފުރްޞަތެއްގައި މި ގަވާއިދު ހަމަޖެހޭނެ. އެއީ ކަނޑުދަތުރުކުރާ މީހުންގެ ފުރާނަ ސަލާމަތްކޮށްދިނުން، އެއީވެސް ސަރުކާރުގެ މަސްއޫލިއްޔަތަކަށްވާންވާނެ. އަދި އެ ދަތުރުކުރާ އުޅަނދުތައް ވަކިގޮތެއްގެ މަތިން ބެލެހެއްޓި، އެ އުޅަނދުތަކުގެ ސަލާމަތްކަން އެއީވެސް ސަރުކާރުން ކޮށްދޭންޖެހޭނެ ކަމެއް. ހަމައެއާއެކު އެ އުޅަނދުތަކުން ގެންދާ މުދާވެސް ރައްކާތެރިކުރެވޭނެ ގޮތެއްގެ ގަވާއިދު ސަރުކާރުންވާނެ ހަމަޖެހެން. އެހެންވީމާ، އަޅުގަނޑު މިބޯޓްފަހަރު ދުއްވާ ބޭކަލުންނަށް ނަޞޭޙަތްތެރިވަނީ އަދި އިލްތިމާސް ކުރަނީ، އެބޭކަލުން އެ އަދާކުރައްވާ މަތިވެރި ޚިދުމަތަށް އެއްވެސް ބާވަތެއްގެ ނޭދެވޭ ބަހެއް ރައްދުވާކަހަލަ ގޮތަކަށް އެކަންތައް ނުކުރެއްވުމަށް. އަދި ހަމަޖެހޭ ރަނގަޅު އުޞޫލެއްގެ މަތިން އެކަންތައްތައް ކުރައްވަމުން ގެންދެވުމަށް. އަޅުގަނޑު ފަހަރެއްގައިވެސް ނުދަންނަވަން، މިހާތަނަށްވެސް އެކަންތައްތައް ހިނގާފައިވަނީ އެ ބޯޓްފަހަރު ދުއްވާ މީހުންގެ ކަންތައް ހުންނަ ގޮތުންނެކޭ. އެހެނެއްނޫން އެކަންވަނީކީ. އެއީ އެމީހުންނަށް އިރުޝާދު ލިބެންވާ ފަރާތުން އިރުޝާދު ނުލިބޭތީ، އެކަން އެހެންވެފައި އޮންނަނީ. ސަރުކާރުގެ ކަމާބެހޭ ފަރާތްތަކުން އެހާބޮޑަށް މީގެކުރިން އަޅާނުލައްވައި އޮތުމުގެ ސަބަބުން. އަދި ސަރުކާރުން އެމީހުންނަށް ދެއްވަންޖެހޭ އިރުޝާދު އެމީހުންނަށް ނުދެއްވައި އޮތުމުގެ ސަބަބުން، އެގޮތަށް ކަންތައްތައް ދިމާވެފައި ހުންނަނީ. މިހާރު އެކަން އިރާދަކުރެއްވިއްޔާ ވަރަށް އަވަހަށް ރަނގަޅުކުރެވޭނެ. ސަރުކާރުގެ ކަމާބެހޭ ފަރާތުން އެކަމާ ގުޅޭގޮތުން ބޯޓްފަހަރުގެ ވެރިންނަށާއި، ބޯޓްފަހަރުން ދަތުރުކުރާ މީހުންނަށާއި، ބޯޓްފަހަރުން މުދާ ފޮނުވާ މީހުންނަށް ދެއްވަންޖެހޭ އިރުޝާދުތައް ދެއްވާނެ. އެގޮތުގެ މަތިން އަޅުގަނޑުމެން ކަންތައްތައް ގެންގޮސްފިނަމަ، އިރާދަކުރެއްވިއްޔާ މީގެފަހުން މިކަހަލަ ހިތާމަވެރި ހާދިސާތަކެއް ދިމާވާކަށެއް ނުޖެހޭނެ.\nއާދެ، އަޅުގަނޑުގެ ވާހަކަ ނިންމާލުމުގެ ކުރިން އަދިވެސް ދެ ނުކުތާއަކަށް އިންޞާފުކޮށްލަން ބޭނުންވޭ. އެތަނުން އެއް ނުކުތާއަކީ، އަޅުގަނޑުމެން ކުރާ މަސައްކަތް ފަރުވާތެރިކަމާއެކު ކުރުމުގެ މައްޗަށް. އާދެ، އަޅުގަނޑުމެންނަކީ އަޅުގަނޑުމެންގެ އަމިއްލަ އަތުން ކުރާ މަސައްކަތުން ދިރިއުޅޭ ބައެއް. އަޅުގަނޑުމެންގެ ތެރެއިން ކޮންމެ މީހަކުވެސް އެމީހަކު ދިރިއުޅެން ބޭނުންވާ އާމްދަނީ ހޯދަނީ އެމީހަކު ކުރާ މަސައްކަތެއްގެ ވާސިޠާއިން. އެހެންކަމަށްވުމާއެކު އަޅުގަނޑުމެން، އަޅުގަނޑުމެން އަމިއްލަ ދިރިއުޅުން ތަނަވަސްކުރަން ބޭނުންވާނަމަ އޮތް މަގަކީ ހަމަ އެންމެ މަގެއް. އެއީ އަޅުގަނޑުމެން ކުރާ މަސައްކަތް އިތުރުކުރުން. އަދި އެކުރާ މަސައްކަތުގައި ފަރުވާބެހެއްޓުން. އެއިން އެންމެބޮޑު އެންމެމޮޅު ނަތީޖާއެއް ލިބޭނެގޮތަކަށް އެ މަސައްކަތް ކުރަމުން ގެންދިއުން. އާދެ، މިދަންނަވަނީ އެއްގޮތަކަށްވެސް އެކުރައްވާ މަސައްކަތުން ސަރުކާރަށް ވަކި ފައިދާތަކެއް ހޯދަން ބޭނުންވާތީ، މަސައްކަތް ކުރުމުގައި އިތުރު ފަރުވާތެރިކަމެއް ބަހައްޓަވަންޖެހޭނެ ވާހަކައެއް ނޫން. އަޅުގަނޑުމެންގެ ތެރެއިން ކޮންމެ މީހަކުވެސް އެމީހަކު އެކުރާ މަސައްކަތެއް އިޚްލާޞްތެރިކަމާއެކު ކުރާކަމުގައިވަންޏާ އެންމެ ފުރަތަމަ އެއިން ރަނގަޅު ނަތީޖާއެއް ލިބޭނީ ހަމަ އެމީހަކަށް. ދެން އެމީހެއްގެ ޢާއިލާއަށް. އެމީހަކު އުޅޭ ރަށަށް. މިހެންގޮސް އެންމެފަހު ނަތީޖާއަކަށްވާނެ، އެކަމުން ޤައުމަށް ކުރާ ފައިދާވެސް. އެހެންނަމަވެސް، އެކަމުން އެންމެ ފުރަތަމަ ރަނގަޅު ނަތީޖާއެއް ލިބޭނީ ހަމަ އެމީހަކަށް. އެހެންވީމާ، އަޅުގަނޑު މި އިލްތިމާސް ކުރަނީ، އަދި އަޅުގަނޑުދާ ކޮންމެ ރަށެއްގެ ރައްޔިތުންނާ ވާހަކަ ދައްކާއިރުވެސް މި ޕޮއިންޓަށް ވަރަށްބާރުއަޅަން. އެއީ އަޅުގަނޑުމެން ކުރާ މަސައްކަތުގައި އިތުރު ހީވާގިކަމެއް ބޭނުންކޮށްގެން، އިތުރު ފަރުވާތެރިކަމެއް ބަހައްޓައިގެން، އެއިން ލިބޭ އެއްޗެއް އިތުރުކުރެވޭތޯ ބެލުން.\nއާދެ، އަޅުގަނޑުމެންގެ ހުރިހާ ބޭނުންތަކެއް ފުއްދަންޖެހެނީ އަޅުގަނޑުމެންނަށް އަޅުގަނޑުމެން ކުރާ މަސައްކަތުން ލިބޭ އާމްދަނީއިން. އަޅުގަނޑުމެންނަށް ބޭނުންވާ ކާނާ ހޯދަންޖެހެނީވެސް އެ އާމްދަނީއިން. އަޅުގަނޑުމެން ގެ ހަދަން ބޭނުންވެއްޖެ ނަމަވެސް، ގެ ހެދެނީވެސް ނުވަތަ ހަދަން ބޭނުންވާ ޚަރަދު ހޯދެނީވެސް އެ އާމްދަނީއިން. އަދި އަޅުގަނޑުމެންނަށް ބޭނުންވާ ހެދުމާއި ފޭރާމާ، މިބާވަތުގެ އެއްޗެތި ހޯދެނީވެސް އެ އާމްދަނީއިން. އަދި އަޅުގަނޑުމެން ބަލިވެއްޖެނަމަ ބޭސްފަރުވާކުރަން ޖެހެނީވެސް އެ އާމްދަނީއިން. އެހެންވީމާ، އަޅުގަނޑުމެންނަށް ލިބޭ އެއްޗެއް އިތުރުކޮށްގެން ނޫނީ މިބޭނުންތައް ފުއްދޭކަށެއް ނޯންނާނެ. އަދި މިހާރު އެ ބޭނުންތައް ފުއްދޭވަރަށްވުރެ މަތީ ދަރަޖައަކަށް، ކުރިއަށް އޮތް ތާނގައި އެ ބޭނުންތައް ފުއްދޭކަށެއް ނޯންނާނެ. އެހެންވުމާއެކު، އަޅުގަނޑު ނަޞޭޙަތްތެރިވަނީ އަޅުގަނޑުމެންގެ ތެރެއިން ކޮންމެ މީހަކުވެސް، އެމީހަކު އެކުރާ މަސައްކަތެއް، ކުރިއަށްވުރެ ރަނގަޅަށް ކުރެވޭތޯ ބެލުމުގެ މައްޗަށް.\nއާދެ، ހަމައެއާއެކު އަޅުގަނޑު ދަންނަވާލަން ބޭނުންވާ އަނެއް ނުކުތާއަކީ، އަޅުގަނޑުމެންގެ މެދުގައި އޮންނަންވާނެ އެކުވެރިކަން. އެއީ އަޅުގަނޑުމެން އެންމެންވެގެން ބަދަހިކުރެވޭތޯ ބަލަންވެއްޖެ އެއްޗެކޭ. އަޅުގަނޑުމެންނަކީ އެއް ޤައުމެއްގެ އަފްރާދުން. ދިވެހިރާއްޖޭގެ ރައްޔިތުން. އެއް ނަސްލަކުން އައިސްފައިވާ ބައެއް. އަޅުގަނޑުމެންނަކީ އެއް ދީނެއްގެ އަހުލުވެރިން. އިސްލާމީ އުންމަތުގެ އަފްރާދުން. އެހެންކަމުން އަޅުގަނޑުމެންގެ މެދުގައި އޮންނަންޖެހޭނީ އެކުވެރިކަން، އޯގާތެރިކަން، އެއްބަނޑުއެއްބަފާކަން، އުޚުއްވަތްތެރިކަން. މިކަންކަން އަޅުގަނޑުމެން ރަނގަޅަށް ފާހަގަކުރަންޖެހޭނެ. އެއީ އަޅުގަނޑުމެންގެ ބަސްތަކާއި ޢަމަލުތައް ބަހައްޓަންޖެހޭނީ، މިދެންނެވި އެކުވެރިކަމުގެ އުޞޫލާ ޚިލާފުނުވާގޮތެއްގެ މަތިން.\nއާދެ، މިމޭރުމުން އަޅުގަނޑު ހިތުން މާގިނަ ވާހަކަތަކެއް ދައްކާކަށެއް ނުޖެހޭނެ. އަޅުގަނޑުމެންގެ ތެރެއިން ކޮންމެ މީހަކަށްވެސް ގަބޫލުކުރެއްވޭނެ، އެކުވެރިވުމުގައި ހުރި ފައިދާތައް. އަދި ވަކިވަކިވެ ބައިބައިވުމުގައި ހުރި ގެއްލުންތައް. އެއްވެސް ޤައުމެއްގައި ފިތުނަވެރިކަން އުފެދިއްޖެނަމަ ނުވަތަ ދެކޮޅުވެރިކަން ނުވަތަ ޢަދާވާތްތެރިކަން، އެ ޤައުމުގެ އަފްރާދުންގެ މެދުގައި ފެތުރިގެން ހިނގައްޖެނަމަ، އެ ޤައުމެއް ވަރަށް އަވަހަށް ދާނީ ނާކާމިޔާބުގެ މަގުގައި ހިނގަމުން. ވަރަށް ނުބައި ނަތީޖާތަކެއް އެ ޤައުމަކަށް މެދުވެރިވަމުންދާނެ. މިއީ އަޅުގަނޑުމެން ބަލައިލި ކޮންމެ ދިމާއަކުންވެސް ފެންނަން ހުރި ކަމެއް. މިޒަމާނުގައި ހިނގާ ކަންތައްތަކަށް ބަލައިލިނަމަވެސް، އަޅުގަނޑުމެންނަށް މިކަމުގެ އެތައް ހެކިތަކެއް ފެންނަން އެބަހުރި. އަދި ތާރީޚަށް ވިސްނި ނަމަވެސް، އަދި އަޅުގަނޑުމެންގެ މާތްވެގެންވާ ދީނުގައިވާ އިރުޝާދުތަކަށް ބެލިކަމުގައިވިޔަސް، މިކަމުގެ ސާފުސީދާ ހެކިތައް ވަރަށް ފަސޭހައިން ފެންނަން އެބަހުރި.\nއާދެ، މާތްﷲ ކީރިތި ޤުރްއާނުގައި ވަޙީކުރައްވަނީ، [وَلَا تَنَازَعُوا فَتَفْشَلُوا وَتَذْهَبَ رِيحُكُمْ] [ތިޔަބައިމީހުން އަރައިރުންނުވާށޭ، ބައިބައިނުވާށޭ، ޚިލާފުނުވާށޭ. ތިޔަބައިމީހުން އަރައިރުންވެއްޖެނަމަ ނުވަތަ ތިޔަބައިމީހުންގެ މެދުގައި ޚިލާފު އުފެދިއްޖެނަމަ، ތިޔަބައިމީހުން ނާކާމިޔާބުވާހުއްޓޭ. އަދި ތިޔަބައިމީހުންގެ އާރާއިބާރު ގެއްލިދާހުއްޓޭ.] އިސްލާމީ އުންމަތް މުޅި ދުނިޔެއަށް އެ އުންމަތުގެ ނުފޫޒު ފޯރާފައިވީ ދުވަސްވަރުގައި އެކަން އެހެން ދިމާވެފައިވަނީ. އެއުންމަތުގެ އެކުވެރިކަން ވަރަށްމަތީ ދަރަޖައަކަށް އާލާވެފައިވީ ދުވަސްވަރެއްގައި. އާދެ، ޢައްބާސީ ޚިލާފަތުގެ ދުވަސްވަރުގައި ނުވަތަ ޢުމަވިއްޔަ ޚިލާފަތުގެ ދުވަސްވަރުގައި. ނުވަތަ އޭގެފަހުންވެސް ޢުޘްމާނީ ޚިލާފަތުގެ ދުވަސްވަރުގައި. އެދުވަސްވަރުގައި މުސްލިމުންގެ މެދުގައި ވަރަށް ބޮޑަށް، ވަރަށްމަތީ ދަރަޖައަކަށް އެކުވެރިކަން އާލާވެފައި ހުރި. މުސްލިމުންގެ މެދުގައި އޮންނަންޖެހޭ ގުޅުންތައް ވަރަށް ރަނގަޅަށްހުރި. އެކަމުގެ ނަތީޖާއެއްގެ ގޮތުން މުޅި ދުނިޔޭގައިވެސް އެންމެ ބާރުގަދަ، އެންމެ ނުފޫޒުގަދަ، އެންމެ މީހުން އިޙްތިރާމްކުރާ އުންމަތަކަށް އޭރުވެފައި އޮތީ އިސްލާމީ އުންމަތް. އެއާ ޚިލާފަށް މިއަދު އަޅުގަނޑުމެން، ދުނިޔޭގައި މި ހިނގަމުންދާ ކަންތައްތަކާމެދު ނަޒަރު ހިންގައިލައިފިނަމަ، އަޅުގަނޑުމެން ބުނަންޖެހެނީ މުސްލިމުން މިއަދު ތިބީ އެމީހުން ތިބެންޖެހޭ ގޮތަކަށެއް ނޫނޭ. އެމީހުންގެ ދީނުގައި އަންގަވައިފައިވާ ގޮތަކަށެއް ނޫނޭ. އެކަމުގެ ސަބަބުން މުސްލިމުން މިއަދުވަނީ ބައިބައިވެފައި. އަޅުގަނޑު މިދެންނެވީ މުސްލިމް ޤައުމުތަކުގެ ވާހަކަ. އިސްލާމީ ޤައުމުތައްވެސް ވަނީ ބައިބައިވެފައި، ވަކިވަކިވެފައި. އެހެންކަމުން އިސްލާމީ ޤައުމުތަކަށް ލިބެންޖެހޭ ކާމިޔާބު އަދި އިސްލާމީ ޤައުމުތަކަށް ލިބެންޖެހޭ ޤަދަރާއި މަޤާމު މިއަދުވަނީ ނުލިބިފައި.\nއާދެ، ތިޔަ އެންމެ ކަލުންނަށާއި ކަނބަލުންނަށް އެނގިލައްވާނެ، އިސްލާމީ ޤައުމުތަކަކީ ދުނިޔޭގައި ވަރަށް މުއްސަނދި ޤައުމުތަކެއްކަން. މިއަދު އޭގެ އަގު އެހާ މައްޗަށް އަރައިގެން މިއުޅޭ ތެޔޮ، އެންމެ ގިނައިން އުފައްދަނީވެސް އިސްލާމީ ޤައުމުތަކުން. ތެލުން އިސްލާމީ ޤައުމުތަކަށް ވަރަށްމަތީ އާމްދަނީއެއް ދަނީ ލިބެމުން. އެހެންކަމުން އިސްލާމީ ޤައުމުތަކަކީ މިރޮނގުން ބަލާއިރު، ވަރަށް ފައިސާވެރި އަދި ވަރަށް ނުފޫޒުގަދަ ޤައުމުތަކަކަށްވާންޖެހޭނެ. އެހެންނަމަވެސް، އިސްލާމީ ޤައުމުތަކުގެ މެދުގައި އަޅުގަނޑު މިދެންނެވި ކަހަލަ ހަމަޖެހޭ އެކުވެރިކަމުގެ ގުޅުމެއް ނެތުމުގެ ސަބަބުން، އެމީހުންގެ ކަންތައްތައް މިއަދު ވަނީ ވަރަށް ހިތާމަވެރި ދަރަޖައަކަށް ގޮސްފައި. އިސްލާމީ އުންމަތުގެ ވަރަށް މުޤައްދަސް ތަންތަންވެސް ވަނީ މުސްލިމުންގެ އަތުން ގެއްލިގެން ގޮސްފައި. އިހަކަށް ދުވަހު އަޅުގަނޑުމެން މި އިޙްތިފާލުކުރީ އިސްރާއާއި މިޢުރާޖުގެ މުނާސަބަތު. އެ މުނާސަބަތު ފާހަގަކުރުމުގެ ގޮތުން އިސްރާއާއި މިޢުރާޖުގެ ވާހަކަ ދައްކާއިރު، އޭގެ އެންމެ މުހިންމު މަރްކަޒަކީ އަލް މަސްޖިދުލް އަޤްޞާ. އެއީ ކީރިތި ރަސޫލާ މައްކާގެ މަސްޖިދުލް ޙަރާމުން އިސްރާ ކުރެއްވީ ޝާމްކަރައިގެ އަލްމަސްޖިދުލް ޢަޤްޞާއަށް. އެތަނުން އޭގެފަހުން ކީރިތި ރަސޫލާ މިޢުރާޖު އަރައިވަޑައިގަތީ. އެ މުނާސަބަތު އަޅުގަނޑުމެން ފާހަގަކުރިއިރުވެސް މިހާރު އަޅުގަނޑުމެންގެ ހިތަށް ވަންނަނީ ވަރަށް އަސަރުގަދަ ވޭނެއް. އެއީ މުސްލިމުންގެ އެންމެ މާތް އެންމެ މުޤައްދަސް އެއްތަން ކަމުގައިވާ އަލް މަސްޖިދުލް ޢަޤްޞާ އަޅުގަނޑުމެންގެ އަތްދަށުން ގެއްލިފައިވާތީ. އެތަން މިހާރުވަނީ ޔަހޫދީންގެ އަތްދަށުގައި. އިސްރާއީލުގެ މީހުންގެ އަތްދަށުގައި. އެކަން އެހެން އެދިމާވީވެސް މުސްލިމް ޤައުމުތަކުގެ މެދުގައި ހުންނަންޖެހޭނެ އެކުވެރިކަމާއި އެއްބަނޑުއެއްބަފާކަން ނެތުމުގެ ސަބަބުން.\nއާދެ، މިއީ ދުނިޔެއަށް ވިސްނައިލައިފިނަމަ ކަންތައް އޮތްގޮތް. އެކިއެކި ޤައުމުތަކަށް ބެލިނަމަވެސް، އެޤައުމެއްގައި ފިތުނަވެރިކަން އުފެދިއްޖެނަމަ، ނުވަތަ ދެކޮޅުވެރިކަން އުފެދިއްޖެނަމަ، އެޤައުމުގެ ކަންތައްތައް ދާނީ މިދެންނެވި ގޮތުގެ މަތިން އެއްދުވަހުން އަނެއް ދުވަހަށް ދަށަށް. އެހެންކަމަށްވުމާއެކު، އަޅުގަނޑުމެން އެކަމާމެދު ވަރަށް ބޮޑަށް ވިސްނައި، އަޅުގަނޑުމެންގެ މެދުގައި އެއްވެސް ބާވަތެއްގެ ދެކޮޅުވެރިކަމަކަށް ތަންދީގެނެއް ނުވާނެ. އާދެ، އަޅުގަނޑު މިހެން ދަންނަވާއިރު، މިވާހަކަ ހުޅުދޫގެ ރައްޔިތުންނަށް މުޚާޠަބުކޮށް ދަންނަވާއިރު، ފާހަގަކޮށްލަންޖެހޭ ފަދައިން، އަޅުގަނޑުމެންނަކީ މުސްލިމުން. އެއްބަނޑުއެއްބަފާ ބައެއް. ދިވެހިންވީމާ އެހެން އެއްވެސް ތަފާތަކަށް އަޅުގަނޑުމެން ބަލައިގެންނުވާނެ. ޤައުމީ ދާއިރާއަށްވުރެ ހަނި ދާއިރާއަކަށް އަޅުގަނޑުމެން ވިސްނައިގެންނުވާނެ.\nއަޅުގަނޑު ދެކޭގޮތުގައި، އަޅުގަނޑުމެންގެ ތެރެއިން އެކަކުވެސް އަދި މިތާނގައި މިއަދު ހާޒިރުވެ ތިއްބެވި ބޭކަލުންގެ ތެރެއިން އެއްވެސް ބޭކަލަކު ތިމަންނާއީ ހުޅުދޫގެ މީހެކޭ، އެހެން ބުނުމުގެ ބަދަލުގައި ބުނަންޖެހޭނީ ތިމަންނާއަކީ ދިވެއްސެކޭ، ނުވަތަ ތިމަންނާއަކީ މުސްލިމެކޭ. ހަމައެފަދައިން، މީދޫގެ މީހަކުވެސް ތިމަންނާ މިއީ މީދޫގެ މީހެކޭ އެހެން ބުނުމުގެ ބަދަލުގައި، ތިމަންނާއަކީ މުސްލިމެކޭ ނުވަތަ ތިމަންނާއަކީ ދިވެއްސެކޭ ބުނެފިނަމަ، އަޅުގަނޑުމެންގެ މެދުގައި މިއޮތް ހަމަނުޖެހުން މިގޮތަކަށް ނޯންނާނެ. އަޅުގަނޑުމެން ބަލަންވީ އަޅުގަނޑުމެންނަކީ ދިވެހިންކަމަށް. އަޅުގަނޑުމެންނަކީ މުސްލިމުން ކަމަށް. އަޅުގަނޑުމެންނަކީ ވަކި ރަށަކަށް ނިސްބަތްވާ މީހެއް ކަމުގައި ބަލައިގެން އަޅުގަނޑުމެންނަށް ކުރިއަށް ދެވޭކަށް ނޯންނާނެ.\nވީމާ، އަޅުގަނޑުގެ ނަޞޭޙަތަކީ މިރަށުގެ ރައްޔިތުން މި ނުކުތާއަށް ވަރަށް ޚާއްޞަ ސަމާލުކަމެއް ދެއްވުން. އެއްވެސް ކަމެއްގައި މިރަށުގެ ރައްޔިތުންނާއި މީދޫގެ ރައްޔިތުންނާ ދެމެދުގައި މައްސަލައެއްޖެހޭގޮތް ނުހެއްދެވުން. އަދި މައްސަލައެއް ޖެހުނު ކަމުގައިވިޔަސް، ވީ އެންމެ ޞުލްޙަވެރި، އެންމެ ރަނގަޅު ގޮތަކަށް، އެ މައްސަލަ ނިންމެވުމަށް ބާރުއެޅުއްވުން. އެއްވެސް ބަޔަކު އެބައެއްގެ ޙައްޤުތައް ރައްކާތެރިކުރުމަށްޓަކައި ޞުލްޙަވެރިނޫންގޮތަކަށް ޢަމަލުނުކުރުން. އާދެ، އެގޮތަށް އަޅުގަނޑުމެން ތިބެއްޖެނަމަ، އަޅުގަނޑުމެންނަކީ ކުރިއަރަމުންދާނޭ ޤައުމަކަށްވާނޭކަމާމެދަކު ޝައްކެއްނެތް. އަޅުގަނޑުމެންނަށް ދެވޭނީ ކާމިޔާބުގެ މަގުގައި ކުރިއަށް. ހުރިހާ ކަމެއްވެސް ދާނީ ހަމަޖެހެމުން. އަޅުގަނޑުމެންގެ އިޖްތިމާޢީ ފެންވަރުވެސް ދާނީ މައްޗަށް. އަޅުގަނޑުމެންގެ އިޤްތިޞާދީ ފެންވަރުވެސް ދާނީ މައްޗަށް. އަދި އަޅުގަނޑުމެންގެ ހުރިހާ ކަމެއްވެސް ދާނީ ރަނގަޅުން އެއަށްވުރެ ރަނގަޅަށް.\nއާދެ، ޝައްކެއްނެތް، އިސްލާމީ އުންމަތަކީ މާތްﷲ މިދުނިޔެއަށް ފޮނުއްވާފައިވާ އެންމެ މާތް އުންމަތް. އަޅުގަނޑުމެންނަކީ އެ މާތް އުންމަތުގެ އަހުލުވެރިން ކަމުގައި ވުމުގެ ހެޔޮ ނަޞީބު އަޅުގަނޑުމެންނަށް ލިބޭނީ އިސްލާމްދީނުގައި އަންގަވައިފައިވާ ގޮތުގެ މަތިން، އަޅުގަނޑުމެންގެ ކަންތައްތައް ބަހައްޓައިގެން އުޅެންޏާ. މާތްﷲ ކީރިތި ޤުރްއާނުގައި ވަޙީކުރައްވައިފައިވަނީ، [كُنتُمْ خَيْرَ أُمَّةٍ أُخْرِجَتْ لِلنَّاسِ تَأْمُرُونَ بِالْمَعْرُوفِ وَتَنْهَوْنَ عَنِ الْمُنكَرِ وَتُؤْمِنُونَ بِاللَّـهِ] އާދެ، [ތިޔަބައިމީހުން ވީމުއޭ، މާތްﷲ މީސްތަކުންގެ ތެރެއަށް ނެރުއްވި އެންމެ މާތް އެންމެ ހެޔޮކަން ބޮޑުވެގެންވާ އުންމަތް ކަމުގައި.] އެހެންވުމުގެ ސަބަބު އެ އާޔަތުގައި ބަޔާންކުރައްވައިފައި އެވަނީ. [تَأْمُرُونَ بِالْمَعْرُوفِ]. [ތިޔަބައިމީހުންނަކީ ހެޔޮކަންތައްތަކަށް އަމުރުކުރާ ބަޔަކީމުއޭ.] [وَتَنْهَوْنَ عَنِ الْمُنكَرِ]. [އަދި ތިޔަބައިމީހުންނަކީ އެކިއެކި ނޭދެވޭ ނުބައި ކަންތައްތައް ނަހީކުރާ ބަޔަކީމުއޭ.] [وَتُؤْمِنُونَ بِاللَّـهِ]. [ތިޔަބައިމީހުން މާތްﷲގެ ކިބަޔަށް އީމާންވަމުއޭ.] ވީމާ، އަޅުގަނޑުމެންނަކީ މާތްﷲގެ ކިބަޔަށް އީމާންވެ ތިބި ބަޔަކު ކަމުގައި ވުމާއެކު، ހެޔޮކަންތައްތަކަށް އަމުރުކުރާ އަދި ނަހީ ކަންތައްތައް ނަހީކުރާ، ނަހީ ކަންތައްތައް ނުކުރުމަށް މީހުންނަށް އަންގައި، އިރުޝާދުދީ، ނަޞޭޙަތްތެރިވާ ބަޔަކު ކަމުގައި ވެއްޖެނަމަ، އަޅުގަނޑުމެންނަކީ މާތްﷲ މިދުނިޔެމަތީގައި ލައްވައިފައިވާ އެންމެ މާތް އުންމަތުގެ އަހުލުވެރިން ކަމުގައި ނުވެނުދާނެ. އެހެންކަމުން، އަޅުގަނޑު ނަޞޭޙަތްތެރިވަނީ، ދީނުގެ އިރުޝާދުތަކަށް އަޅުގަނޑުމެން ޙުރްމަތްތެރިކޮށްހިތަން. އަޅުގަނޑުމެން އެންމެންވެސް ދީނުގެ ފަރުޟުތަކަށް ރައްކާތެރިވާން. ދީނުގައި ނަހީކުރައްވައިފައިވާ ކަންތައްތަކުން ދުރުހެލިވެގެން ތިބެން. އަޅުގަނޑުމެންގެ މެދުގައި އޮންނަންޖެހޭނެ ގުޅުންތަކާމެދު ދީނުގައި އަންގަވައިފައިވާ މާތް އުޞޫލަށް ތަބަޢަވުމަށް. އަޅުގަނޑުމެންގެ މެދުގައި އެއްވެސް ބާވަތެއްގެ ހަމަނުޖެހުމަކަށް ނުވަތަ ފިތުނަވެރިކަމަކަށް ތަން ނުދިނުމަށް. ކޮންމެ ކަމެއްވެސް ވީ އެންމެ ޞުލްޙަވެރިގޮތަކަށް، އެންމެ ރަނގަޅު ގޮތަކަށް، އެންމެ ގިނަމީހުންނަށް ފައިދާކުރާނެ ގޮތަކަށް ނިންމުމަށް.\nއާދެ، އަޅުގަނޑުގެ ވާހަކަ ނިންމާލެވެން އަންނަނީ، މިރަށުގެ ރައްޔިތުންނާއި ވެރިންގެ ފަރާތުން އަޅުގަނޑަށް މި ލިބުނު ހޫނު ތަރުޙީބަށްޓަކައި އިޚްލާޞްތެރިކަމާއެކު ޝުކުރު ދަންނަވައިފައި. އާދެ، މިރަށް މިއޮތީ އަޅުގަނޑުގެ މި ޒިޔާރަތަށް ވަރަށް ބޮޑަށް ތައްޔާރުވެފައި. މިދަރުބާރުގެވެސް އިންތިޒާމު ކުރައްވައިފައިވާލެއް ފުރިހަމަކަމާއެކު، އެކަމަށްޓަކައި އަޅުގަނޑުގެ ހިތުގައި ތަޢުރީފުގެ ވަރަށް މަތިވެރި ޝުޢޫރުތަކެއް އުފެދޭ. އަދި މިރަށުގެ މަގުތައް ޒީނަތްތެރި ކުރެއްވުމާއި، ދޮންވެލި ލެއްވުމާއި، ދިދަ ޖެއްސެވުމާއި، ތަރުޙީބުގެ ޢިބާރާތްތައް ލިޔުއްވައި އެކި ތަންތާނގައި ބެހެއްޓުމާ، މިބާވަތުގެ ވަރަށްގިނަ ކަންތައްތައް ކުރައްވައިފައިވޭ. މިބާވަތުގެ ކަންތައްތަކަކީ އަޅުގަނޑު މާ ހިތްހަމަޖެހޭ ކަމެއްނޫން. އެއީ އެކަމުގައި ހޭދަވާނެ ވަގުތާއި ފައިސާއަކީ އަޅުގަނޑަށްޓަކައި ރާއްޖޭގެ އެއްވެސް ބަޔަކު ހޭދަކުރަން އަޅުގަނޑު ބޭނުންވާ އެއްޗެއް ނޫން. އެހެންނަމަވެސް، މިކަންތައްތައް މިރަށުގެ ރައްޔިތުންވެސް ކުރައްވައިފައިވަނީ އިޚްލާޞްތެރިކަމާ އެކުގައިކަން އަޅުގަނޑަށް އިޙްސާސް ކުރެވޭތީ، އެކަމަށްޓަކައި ވަރަށް ބޮޑަށް އުފާކޮށް، ހިތުގެ އިޚްލާޞްތެރި ޝުކުރު، މިރަށުގެ ހުރިހާ ރައްޔިތުންނަށް ދަންނަވަން.\nއާދެ، އަޅުގަނޑުގެ ހިތާމަޔަކީ އަޅުގަނޑުގެ ދަތުރުގެ ޕުރޮގުރާމު ރޭވިފައިވާ ގޮތުން، އެއް ރަށެއްގައި މާގިނަ ވަގުތު ހޭދަކުރެވެން ނެތްކަން. މިހާގިނަ ދުވަހުއްސުރެ މިހާބޮޑަށް މިރަށް ތައްޔާރު ކުރައްވައިފައިވާއިރުވެސް، މިރަށުގައި އަޅުގަނޑަށް ހޭދަކުރެވެން އަންނަނީ ވަރަށް ކުޑަކުޑަ އިރުކޮޅެއް. އެއީ އަޅުގަނޑު ވަރަށް ދެރަވާ ކަމެއް. އެހެންނަމަވެސް، ތިޔަ އެންމެ ކަލުންނަށާއި ކަނބަލުންނަށް އެނގިލައްވާނެ، އަޅުގަނޑަށް މާލެއިން ބޭރުގައި މާގިނަ ދުވަސްތަކެއް ހޭދައެއްނުކުރެވޭނެކަން. އަދި އަޅުގަނޑުގެ ޕުރޮގުރާމު ހަމަޖެހިފައިވާ ގޮތުން ވަރަށް އަވަހަށް އެނބުރި މާލެދާންޖެހޭނެކަން. އެކަން އެގޮތަށް އޮތުމާއެކު، އަޅުގަނޑަށް ގިނަ ވަގުތުތަކެއް ހޭދަކުރެވެންނެތީ. އެހެންނަމަވެސް، އަޅުގަނޑަށް ތިޔަ ބެހެއްޓެވި ޚާއްޞަ ގޮތަށްޓަކައި އަޅުގަނޑު އެއްވެސް ހިފެހެއްޓުމެއްނެތި މިރަށުގެ ރައްޔިތުންނަށާއި އަދި ރަށް ހިންގަވަން ތިއްބެވި ވެރިންނަށް އަޅުގަނޑު ޝުކުރު އަދާކުރަން.\nއަދި އަޅުގަނޑު އެދެނީ، މާތްﷲ މިރަށަށް ތަނަވަސް މުސްތަޤްބަލެއް ދެއްކެވުން. މިރަށުގެ ރައްޔިތުންނަށް ހެޔޮ ތައުފީޤު ދެއްވުން. އަދި ދިވެހިރާއްޖެއަށް މިއަދަށްވުރެ ތަނަވަސް މާދަމައެއް މާތްﷲ ދެއްކެވުން. އަޅުގަނޑުމެންނަށް އަޅުގަނޑުމެން އެންމެންނަށް ހެޔޮވިސްނުމާއި އަޅުގަނޑުމެން އެންމެން މިކުރާ މަސައްކަތްތަކުގައި ބަރަކާތް ލެއްވުން.


China inn ufehdhi Vaccine insaanunge gayah test kuran fashaafi\nކްލިނިކަލް ޓްރެއިލްގެ ދަށުން މިހާތަނަށް ތިން ވޮލެންޓިއަރެއްގެ ގަޔަށް އެ ވެކްސިން ޓެސްޓް ކޮށްފައިވެ---\nޗައިނާއިން އުފެއްދި ވެކްސިން އިންސާނުންގެ ގަޔަށް ޓެސްޓް ކުރަންފަށައިފި\n18 ސެޕްޓެމްބަރ 2020 - 18:40:48\nކޮވިޑް-19 އިން ރައްކާތެރިވުމަށް ޗައިނާއިން އުފެއްދި ވެކްސިން ފުރަތަމަ ފަހަރަށް އިންސާނުންގެ ގަޔަށް ޓެސްޓް ކުރަން ފަށައިފި އެވެ.\nއެ ގައުމުގެ ސިނޮވެކް ބަޔޮޓެކް ކުންފުނިން އުފެއްދި އެ ވެކްސިން އާއްމުންނަށް އެންމެ ފުރަތަމަ ދައްކާލާފައިވަނީ ބެއިޖިންގައި މިމަހު ކުރިއަށްދިޔަ ޓްރޭޑް ފެއާގައެވެ. އެ ވެކްސިން އާއްމުކޮށް މިއަހަރުގެ ފަހުކޮޅު ބޭނުން ކުރަން ހުއްދަ ދޭނެ ކަމަށް ބެލެވޭއިރު ކުރިއަށް ދަނީ އެ ވެކްސިންގެ ތިންވަނަ މަރުހަލާގެ ތަހްލީލުތައް ކަމަށް އޭރު ބުނެފައިވެއެވެ.\nއެ ގައުމުގެ ރިޕޯޓްތަށް ބުނާގޮތުން މިހާރު ވަނީ އެ ވެކްސިން ފުރަތަމަ ފަހަރަށް އިންސާނުންގެ ގަޔަށް ޓެސްޓް ކުރަން ފަށައިފައެވެ. އެގޮތުން ކްލިނިކަލް ޓްރެއިލްގެ ދަށުން މިހާތަނަށް ތިން ވޮލެންޓިއަރެއްގެ ގަޔަށް އެ ވެކްސިން ޓެސްޓް ކޮށްފައިވެއެވެ.\nއެ ވެކްސިން އަދި މާކެޓަށް ނެރެފައެއް ނުވެއެވެ. ވެކްސިން އުފެއްދި ސިނޮވެކް ކުންފުނިން ބުނެފައިވަނީ އެކުންފުނިން އުފައްދާފައިވާ ވެކްސިންގެ 300 މިލިއަން ޑޯޒް ކޮންމެ އަހަރަކު ބާޒާރަށް ނެރުމުގެ ގާބިލްކަން މިހާރު ވެސް އެބަހުރި ކަމަށާއި ވެކްސިންގެ ކާމިޔާބުކަން މުޅިން ކަށަވަކުރެވި ވެކްސިން ރަސްމީކޮށް ބޭނުން ކުރުމުގެ ހުއްދަ ލިބިއްޖެނަމަ ވެކްސިން އުފެއްދުމުގެ ކެޕޭސިޓީ އިތުރު ކުރާނެ ކަމަށެވެ.\nބޭރުގެ ރިޕޯޓްތައް ބުނާ ގޮތުން އެ ވެކްސިންގެ އަގު ބޮޑު ނުވާނެ ކަމަށާއި ގާތްގަނޑަކަށް 146 ޑޮލަރަށް ވެކްސިން ގަންނަން ލިބޭނެ އެވެ. ޗައިނާގެ ރައީސް ޒީ ޖިންޕިން ވެސް ވިދާޅުވެފައި ވަނީ ކާމިޔާބު ވެކްސިނެއް ތައާރަފް ކުރެއްވިއްޖެ ނަމަ ޗައިނާގެ ރައްޔިތުންނާއި އެއްވަރަށް ދުނިޔޭގެ ވެކްސިނަށް އެންމެ ބޮޑަށް ބޭނުން ޖެހިފައިވާ ގައުމުތަކަށް ވެކްސިން ފޯރުކޮށްދިނުމަށް ވެސް އިސްކަންދެއްވާނެ ކަމަށެވެ.\nސިނޮވެކްގެ ވެކްސިނަކީ ކޮވިޑް-19 އިން ރައްކާތެރި ވެވޭނެ ވެކްސިނެއް ކަަމަށް ރިޕޯޓްކޮށްފައިވެ އެވެ.


12 Memberun ge hifahattaafaivaa musaara dheyn fashaifi | Mihaaru\nރައްޔިތުންގެ މަޖިލީހުގެ ގޮނޑި ނުގެއްލޭ ކަމަށް ސުޕްރީމް ކޯޓުން ކަނޑައެޅި 12 މެމްބަރުން، ކުރީގެ ރައީސް މައުމޫނާއި ދަރިކަލުން ފާރިސް އަދި ދަރިކަނބަލުން ޔުމްނާއާ އެކު ފޮޓޯއެއް ނަންގަވަނީ.---ފޮޓޯ: މިހާރު\n11 ނޮވެމްބަރ 2018 - 00:15 17 comments\nރައްޔިތުންގެ މަޖިލީހުގެ މެމްބަރުކަމުން ވަކިވެފައިވާ ކަމަށް އިލެކްޝަންސް ކޮމިޝަން (އީސީ) ން ކަނޑައެޅި އިދިކޮޅު 12 މެމްބަރުންގެ މަޖިލީހުގެ ގޮނޑި ނުގެއްލޭ ކަމަށް ސުޕްރީމް ކޯޓުން ކުރި ހުކުމާ ގުޅިގެން، އީސީގެ ނިންމުމާ އެކު ހިފަހައްޓާފައިވާ މުސާރަ މަޖިލީހުން އެ މެމްބަރުންނަށް ދޭން ފަށައިފި އެވެ.\nމަޖިލީހުގެ މެމްބަރުންނަށް މުސާރަ އާއި އިނާޔަތުގެ ގޮތުގައި ލިބިވަޑައިގަންނަވަނީ 62،500ރ. އެވެ. އެނގިފައިވާ ގޮތުގައި، 12 މެމްބަރުންގެ ގޮނޑި ގެއްލިފައިވާ ކަމަށް އިލެކްޝަންސް ކޮމިޝަނުން ނިންމި ދުވަހުން ފެށިގެން ސުޕްރީމް ކޯޓުގެ ހުކުމް އައުމާ ހަމައަށް ހިފަހައްޓާފައިވާ މުސާރަ ދޭން ފެށި ނަމަވެސް ކޮމެޓީ އެލަވަންސެއް ނުދެ އެވެ. ކޮމެޓީތަކަށް މެމްބަރުން ހާޒިރުވެވަޑައިގަންނަވާ ނަމަ ކޮމެޓީ އެލަވަންސްގެ ނަމުގައި 20،000ރ. ދޭން ޖެހެ އެވެ.\nވެރިކަން ކުރާ ޕާޓީ، ޕީޕީއެމް ދޫކޮށް، އިދިކޮޅު ކޯލިޝަނާ ގުޅިވަޑައިގެންނެވި 12 މެމްބަރުންގެ ގޮނޑި ނުގެއްލޭ ކަމަށް ދޮޅު އަހަރު ފަހުން ސުޕްރީމް ކޯޓުން ހުކުމް ކުރި ނަމަވެސް އޭގެ ތެރެއިން ބައެއް މެމްބަރުންގެ ގޮނޑި ގެއްލިފައިވާ ކަމަށް އީސީން ކަނޑައަޅާފައި ވަނީ އެކި މަސްތަކުގަ އެވެ. އެހެންވެ، ހިފަހައްޓާފައިވާ މުސާރަ އެކި ބޭފުޅުންނަށް ލިބިވަޑައިގަންނަވާނީ އެކި މިންވަރަށެވެ.\nރައްޔިތުންގެ މަޖިލީހުގެ ރައީސް އަބްދުﷲ މަސީހް މުހައްމަދުގެ އިތުބާރު ނެތް ކަމަށް އެ 12 މެމްބަރުން ހިމެނޭ ގޮތަށް 45 މެންބަރުންގެ ސޮޔާ އެކު މަޖިލީހަށް ފޮނުވީ ޖުލައި 3، 2017 ގަ އެވެ. އެއީ މަޖިލީހުގެ ސާފު އަޣުލަބިއްޔަތަށް ވުރެ ވެސް ގިނަ އަދަދެއްގެ މެމްބަރުން ކަމަށް ވާތީ، އެ މައްސަލަ މަޖިލީހަށް އެޖެންޑާ ކުރުމުގެ ކުރިން، އޭގެ ތެރެއިން ބައެއް މެންބަރުން މަޖިލީހުން ވަކި ކުރުމަށް ސަރުކާރުން ނިންމި އެވެ.\nއެގޮތުން މަޖިލީހަށް އިންތިޚާބުވި ޕާޓީން ވަކިވެއްޖެ ނަމަ، ވަކިކޮށްފި ނަމަ ނުވަތަ އެހެން ޕާޓީއަކަށް ބަދަލުވެއްޖެ ނަމަ، މަޖިލީހުން ވަކިވާނެ ކަމަށް ކަނޑައަޅައި ދިނުމަށް އެދި ދައުލަތުގެ ބަންޑާރަ ނައިބު ސުޕްރީމް ކޯޓަށް ހުށަހެޅުއްވި އެވެ. ބަންޑާރަ ނައިބުގެ އެދުމަށް ޖުލައި 13، 2017 ގައި ސުޕްރީމް ކޯޓުން ނެރުނު ހުކުމްގައި ބުނެފައިވަނީ، ޖުލައި 13، 2017 ގެ ފަހުން، މަޖިލީހުގެ އެއްވެސް މެމްބަރަކު އެ މެންބަރަކު މަޖިލީހަށް އިންތިޚާބުވި ޕާޓީން އެއްވެސް ގޮތަކުން ވަކިވެގެން އެކަން އިލެކްޝަންސް ކޮމިޝަނުން މަޖިލީހަށް އެންގުމާ އެކު، އެ މެމްބަރަކު މަޖިލީހުގެ މެމްބަރުކަމުން ވަކިވީ ކަމަށެވެ.\nއެ ނިންމުމުގެ ކުރިން ތިން މެމްބަރަކާ މެދު ޕީޕީއެމްގެ ސުލޫކީ ކޮމެޓީން ފިޔަވަޅު އަޅައި ޕާޓީން ވަކިކުރި އިރު ބާކީ ތިއްބެވި ނުވަ މެމްބަރުން ވަނީ އަމިއްލަ އަށް ޕާޓީން ވަކިވެފަ އެވެ. އެ 12 މެމްބަރުން، ޖުލައި 13، 2017 ގެ ކުރިން ޕާޓީން ވަކިވެފައި ވިޔަސް، އިތުބާރު ނެތް ކަމުގެ މައްސަލަ އިން މަސީހު ސަލާމަތް ކުރުމަށްޓަކައި، ސަރުކާރާއި ރައްޔިތުންގެ މަޖިލީހާއި ޕީޕީއެމާއި އިލެކްޝަންސް ކޮމިޝަން ގުޅިގެން ނިންމީ، އެ 12 މެމްބަރުން މަޖިލީހުން ވަކިވެއްޖެ ކަމަށް ކަނޑައެޅުމަށެވެ.\nއަމިއްލަ އަށް ޕީޕީއެމް ދޫކޮށްލި ނުވަ މެމްބަރުންނަކީ، ދަނގެތީ ދާއިރާގެ އިލްހާމް އަހްމަދާއި މައްޗަންގޮޅީ ދެކުނު ދާއިރާގެ އަބްދުﷲ ސިނާނާއި ދިއްދޫ ދާއިރާގެ އަބްދުއްލަތީފް މުހައްމަދާއި ހަނިމާދޫ ދާއިރާގެ ހުސައިން ޝަހުދީ އާއި އިހަވަންދޫ ދާއިރާގެ މުހައްމަދު އަބްދުﷲ (މުހައްމާ) އާއި ތިނަދޫ އުތުރު ދާއިރާގެ ސައުދުﷲ ހިލްމީ އާއި ތިނަދޫ ދެކުނު ދާއިރާގެ އަބްދުﷲ އަހްމަދާއި ތިމަރަފުށީ ދާއިރާގެ މުހައްމަދު މުސްތޮފާ އާއި ފުވައްމުލަކު އުތުރު ދާއިރާގެ އަލީ ޝާހެވެ. ޕީޕީއެމްގެ ސުލޫކީ ކޮމިޓީން ފިޔަވަޅު އަޅައި ޕާޓީން ވަކި ކުރި ތިން މެންބަރުންނަކީ، ތުލުސްދޫ ދާއިރާގެ މުހައްމަދު ވަހީދު (ވައްޑެ) އާއި ވިލިނގިލީ ދާއިރާގެ ސައުދު ހުސައިނާއި މަޑުއްވަރީ ދާއިރާގެ މުހައްމަދު އަމީތެވެ.\nއިތުރު ލިޔުންތައް ރައްޔިތުންގެ މަޖިލިސް ސުޕްރީމް ކޯޓް އިދިކޮޅު ފަރާތްތައް އިލެކްޝަންސް ކޮމިޝަން މަޖިލީހުގެ މެމްބަރުން


މޯލްޑިވިއަންގެ ކޯލް ސެންޓަރ ހުޅުވިފައި ހުންނަ ގަޑި އިތުރުކޮށްފި – Ungoofaaru\nބުދަ, އޮކްޓޯބަރ 16 2019\nއުނގޫފާރު ޕޮލިސް ސްޓޭޝަންގެ ބެލުމުގެ ދަށުގައި ހުރި ބަނގުރާ ނައްތައިލައިފި\nކާބޯތަކެތީގެ ދުވަސް ފާހަގަ ކުރުމުގެ ގޮތުން “ބަކުން” ތައްޔާރު ކުރުމުގެ މުބާރާތެއް ބާއްވަނީ\nކާބޯތަކެތީގެ ދުވަސް ފާހަގަ ކުރުމުގެ ގޮތުން ހާއްސަ ހަރަކާތެއް ހުޅުދުއްފާރުގައި ބާއްވައިފި\n“ނަބިއްޔާގެ ދިފާއުގައި” ބޮޑު ހިނގާލުމެއް ހުޅުދުއްފާރު ގައި ބާއްވަނީ\nޒުވާން ޑޮކްޓަރު މައުރޫފް ސްޕެސަލިސްޓެއް ގޮތުގައި މިއަދު ޚިދުމަތަށް!\nއުނގޫފާރު ރީޖަނަލް ހޮސްޕިޓަލުގެ ހިތާނީ ކޭމްޕް 24 ނޮވެމްބަރު ގައި ފަށަނީ\nވެނީލާ ޓިއުޝަން ކްލާހުގެ 10 ދަރިވަރުން ޚަތިމުކޮށްފި\n“އަހަރެންގެ ބެންކް ކޮމިއުނިޓީ ފަންޑް” ޕްރޮގްރާމުން ހުޅުދުއްފާރުން ބީޗު ތަރައްޤީ ކުރަނީ\nވޯލްޑް ބޭންކުން ދިވެހިންގެ ހިޔާލު ހޯދަން ސާވޭއެއް ފަށައިފި – ބައިވެރިވެލައްވާ!\nމަނަދޫގައި ބޭއްވި ނޯތު ޕޮލިސް ޑިވިޝަންގެ ސިމްޕޯޒިއަމް ނިންމާލައިފި\nބަނޑޭރިގަނޑު/ޚަބަރު/މޯލްޑިވިއަންގެ ކޯލް ސެންޓަރ ހުޅުވިފައި ހުންނަ ގަޑި އިތުރުކޮށްފި\nމޯލްޑިވިއަންގެ ކޯލް ސެންޓަރ ހުޅުވިފައި ހުންނަ ގަޑި އިތުރުކޮށްފި\nމުނާޒު މުޙައްމަދު 14 އޭޕްރިލް 2019\n0 44 މިނެޓެއް ނުވަނިސް ކިޔާލެވޭ\nމޯލްޑިވިއަންގެ ފްލައިޓެއް - ފޮޓޯ: މޯލްޑިވިއަން\nމޯލްޑިވިއަންގެ ޚިދުމަތް ރަނގަޅުކުރުމަށް ކުރަމުން ގެންދާ މަސައްކަތްތަކުގެ ދަށުން ކޯލް ސެންޓަރ ހުޅުވިގައި ހުންނަ ގަޑި އިތުރުކޮށްފިއެވެ. މޯލްޑިވިއަންގެ ކޯލް ސެންޓަރ ކުރިން ހުޅިވިފައި ހުންނަ ގަޑިއަކީ ހެނދުނު 8:00 އިން ހަވީރު 4:30 އަށެވެ. އެހެން ނަމަވެސް ފަހުން މި ގެނައި ބަދަލާއެކު މި މަހުގެ 21 އިން ފެށިގެން ހެނދުނު 8:00 އިން ރޭގަނޑު 12:00 އަށް ކޯލް ސެންޓަރ ހުޅުވިފައި ހުންނާނެއެވެ.\nމޯލްޑިވިއަން އިން މިކަން އިއުލާންކޮށްފައި ވަނީ އެކުންފުންޏަށް 19 އަހަރު ފުރުމުގެ މުނާސަބަތުގައި މިއަދު ބޭއްވި ނޫސްވެރިންގެ ބައްދަލުވުމެއްގައެވެ. މި ނޫސްވެރިންގެ ބައްދަލުވުމުގައި ވާހަކަފުޅު ދައްކަވަމުން މޯލްޑިވިއަންގެ މެނޭޖިން ޑިރެކްޓަރު މުޙައްމަދު ރިޒްވީ ވަނީ މޯލްޑިވިއަންގެ ޚިދުމަތައް ގެނެވުނު އިތުރު ބަދަލެއް ވެސް އިއުލާންކުރައްވާފައެވެ. އެއީ ޓިކެޓުގެ ރިފަންޑަށް އެދި ކުރަން ޖެހޭ ދިގު އިންތިޒާރު ނިމުމަކަށް ގެނައުމެވެ. މި ބަދަލާއެކު ރިފަންޑަށް އެދޭ ދުވަހު ރިފަންޑު ލިބޭގޮތަށް މިހާރު ވަނީ ހަމަޖެހިފައެވެ.\nމޯލްޑިވިއަންގެ ޓިކެޓު އޮންލައިންކޮށް ބުކް ކުރުމާއި ޓިކެޓަށް ފައިސާދެއްކޭނެ އިންތިޒާމް ހަމަޖެހިފައި ވީ ނަމަވެސް ގިނަ ބަޔަކު އަދި ވެސް ބަރޯސާވަނީ ކޯލް ސެންޓަރަށެވެ. މޯލްޑިވިއަންގެ ޕަބްލިކް ރިލޭޝަން މެނޭޖާ މޫސާ ވަސީމް ވިދާޅުވީ ކޯލްސެންޓަރު ހުޅުވިފައި ހުންނަ ގަޑި އިތުރު ކުރީ ގިނަ ބަޔަކު ކޯލްސެންޓަރުގެ ޚިދުމަތް ހޯދަމުން ދާތީއެވެ.\nރާއްޖޭގ ޤައުމީ އެއާލައިން މޯލްޑިވިއަން އިން ދާދި ފަހުން ވަނީ ޓިކެޓުގެ އަގުތަކަށް ހެޔޮ ބަދަލުތަކެއް ގެނެސްފައެވެ. އަދި މޯލްޑިވިއަންގެ ފްލައިޓުތަކުގައި ދޭ “އިން ފްލައިޓް ސާވިސް” ރަނގަޅު ކުރުމަށް މަސައްކަތްތަކެއް ކުރަމުން އަންނަ ކަމަށް މޯލްޑިވިއަން އިން ބުނެފައި ވެއެވެ.\nމޯލްޑިވިއަން ޤައުމީ އެއާލައިން\nއުނގޫފާރު ސްކޫލް އަދި ހުޅުދުއްފާރު ސްކޫލްގެ ދަރިވަރުންގެ ކައުންސިލް ގުޅިގެން ޙާއްސަ ފޯރަމް އެއް ބާއްވައިފި\nއިންނަމާދޫއަށް އަދި ވެސް ކަރަންޓެއް ނުލިބޭ، ރައްޔިތުން ދިލަ ހޫނުގައި\nއިފުރު އެއާޕޯޓުގައި ކެފޭ އެއް ހިންގައިދޭނެ ފަރާތެއް ހޯދަނީ\nwind: 1.725 km/h\nMikidhin doctor kan kiyavaigen rashah othee kon faidhaaeh??...\nވަރަށް ބޮޑަށް ޝުކުރިއްޔާ...\nDhogeh vaa nun... Anehkaa ebuny bulhaa sarahahdhen thahyyaru...\nމީ ގާޒީ އަދުނާނު ކައުންސިލގެ ރައީސް ބޮލަށް އެރިގެން އެތަނުން...\nރ.އަލިފުށި ރ.އިންނަމާދޫ ރ. އުނގޫފާރު ރ.އުނގޫފާރު ރ.ދުވާފަރު ކުޅިވަރު އުނގޫފާރު ރީޖަނަލް ހޮސްޕިޓަލް އުނގޫފާރު ކައުންސިލް އުނގޫފާރު ކައުންސިލް އުނގޫފާރު އެފްސީ އުނގޫފާރު ސްކޫލް އުފާ އުފާ ރޯދަ ކުއިޒް 1438 އުފާ ރޯދަ ކުއިޒް 1439 މިނިވަން ޗެންޕިއަންޝިޕް 2017 ފޮލޯމީ އުފާ ރޯދަ ކުއިޒް 1440 ސައިފް ގޯލްޑެން ޖުބުލީ ޖަމިއްޔަތުއް ސައިފް\n© Copyright 2019, All Rights Reserved by UFAA